މިޒަމާނުގައި ރައްކާތެރިކަން ކަށަވަރު ކުރަނީ ބައިނަލްއަގުވާމީ...\nއަސްކަރީ އެއްބަސްވުންތަކާއި ގުޅުންތައް\nމިޒަމާނުގައި ރައްކާތެރިކަން ކަށަވަރު ކުރަނީ ބައިނަލްއަގުވާމީ ގުޅުންތަކުގެ ތެރެއިން\nބޭރުގެ އެހީ ހޯދުމަކީ އިސްތިއުމާރު ކުރުމެއް ކަމަށް ނުބަލާ\nމިއަދުގެ އާދަޔަކީ ބާރުގަދަ ގައުމުތަކުގެ ދިފާއީ ކުޑައިގެ ދަށަށް ވަނުން\nދުނިޔޭގެ ސަލާމަތީ ނިޒާމާއި ގޮންޖެހުންތައް މިހާރު ވަނީ ބަދަލުވެފައި\n23 ފެބްރުއަރީ 2021 | އަންގާރަ 11:50\nސައުދީ އަރަބިޔާގައި އޮންނަ ޕްރިންސް ސުލްތާން އެއަރބޭސް. މިތަނުގައި ތިބެނީ އެމެރިކާ ސިފައިން. ފޮޓޯ ޕެންޓަގަން\nރާއްޖޭގައި ގާއިމުކުރެވިފައިވާ ބޭރުގެ އެމްބަސީތަކުގެ ތެރެއިން މިވަގުތު އެންމެ ބޮޑު އަދި ވަރުގަދަ ދެ އެމްބަސީއަކީ އިންޑިޔާގެ އެމްބަސީއާއި ޗައިނާގެ އެމްބަސީއެވެ. އެ ދެތަނުގެ ސަލާމަތާއި ރައްކާތެރިކަން ކަށަވަރުކުރުމަށްޓަކައި އިންޑިޔާގެ ސިފައިންނާއި ޗައިނާގެ ސިފައިން އައިސް ދާއިމީގޮތެއްގައި އެމްބަސީގެ ވަށައިގެން ފޯރިމަރަން ފަށައިފިއްޔާ ބައެއް ދިވެހިން ބުނާނީ ކީކޭ ބާވައެވެ. ބުނާނެއެވެ. ރާއްޖޭގެ މިނިވަންކަމާއި ސިޔާދަތަށް އަރައިގަތީއެވެ. ސިޔާދަތީ ހައްގަކަށް އުނިކަން ލިބުނީއެވެ. މިހެންގޮސް ލައްކަ ގިނަ ވާހަކަ ހުންނާނެއެވެ.\nމިސްރަކީ އަރަބި ދުނިޔޭގެ އެންމެ ވަރުގަދަ ބާރެވެ. މުޅި އެފްރިކާ ބައްރުގައި އޮތް އެންމެ ވަރުގަދަ އަސްކަރީ ބާރަކީވެސް މިސްރެވެ. އެކަމަކު މިސްރުގެ ވެރިރަށް ގާހިރާގައި ހުންނަ އެމެރިކާގެ އެމްބަސީގެ ސަލާމަތާއި އިސްކަންދަރިއްޔާގައި ހުންނަ އެމެރިކާގެ ކޮންސިއުލޭޓުގެ ރައްކާތެރިކަމަށްޓަކައި އެމެރިކާ ސިފައިން ހަރަކާތްތެރިވެއެވެ. މިސްރުގައި ގާއިމުވެގެން ތިބެއެވެ. މިއީ މިސްރުގެ މިނިވަންކަމާއި ސިޔާދަތަށް ލިބޭ އުނިކަމެއް ކަމަށް މިސްރުގެ ރައްޔިތުން ގަބޫލެއް ނުކުރެއެވެ. އެމީހުން ބަލަނީ މިއީ ބަވަނަ ވެފައިވާ ދުނިޔެއެއްގައި ބަދަލުވެފައިވާ އާދަތަކުގެ ތެރެއިން ކުރަން ލާޒިމުވާ ކަމެއްގެ ގޮތުގައެވެ. ބައިނަލްއަގުވާމީ ގުޅުންތަކުގެ ތެރެއަށް ނުކުތީމާ ކުރިމަތިލާންޖެހޭ ހަގީގަތެއް ކަމުގައެވެ.\nބޭރުގެ ޔުނިފޯމުއެޅި ސިފައިން ފެނުނީމާ ދުނިޔޭގެ ގިނަ ގައުމުތަކުގެ މީހުންނަށް ނުވާ ކަމެއް އަދި ނުކުރެވޭ އިހުސާސެއް ދިވެހިންނަށް ކުރެވެންޖެހޭ ސަބަބަކީ ކޮބައިބާވައެވެ. މިއީ ވަރަށް ފުޅާކޮށް ވާހަކަ ދެއްކިދާނެ މައުޟޫއެކެވެ. ތަފާތު ގިނަގުނަ ސަބަބުތައްވެސް ދައްކައި ބަހުސްކުރެވިދާނެ މައުޟޫއެކެވެ. ގުދުރަތީގޮތުން އަޅުގަޑުމެންގެ އެކަހެރިކަމާއި ބޭރުގެ ސިފައިން މިތަނަށް އައިސްގޮސްވުން މަދުކަމާއި ހަގުރާމަތަކުގެ ތަޖުރިބާކުރަން ޖެހިފައި ނެތުމަކީ ސަބަބުތަކެވެ. ބަވަނަވެފައިވާ މި ދުނިޔޭގައި މިއަދުގެ ސަލާމަތީ ނިޒާމަށް އައިސްފައިވާ ބޮޑެތި ބަދަލުތަކާއި ގޮންޖެހުންތައް އިހުސާސްކުރަން ނުޖެހުމަކީވެސް ސަބަބެކެވެ.\nމިއަދުގެ ދުނިޔޭގައި އެންމެ ގިނަބަޔަކު ސަލާމަތާއި ރައްކާތެރިކަން ކަށަވަރުކުރަނީ ބައިނަލްއަގުވާމީ ގުޅުންތަކާއި ވިޔުގަތަކުގެ ތެރެއިންނެވެ. ދޭދޭ ގައުމުތަކުގެ ދެނެގަތުމާއި އެއްބާރުލުމުގެ ތެރެއިންނެވެ. އެޒާތުގެ އެއްބާރުލުމާއި ދެނެގަތުމެއް ނެތި އެކަހެރިވެގަތުމަކީ މިއަދުގެ ދުނިޔޭގައި އެންމެ ބޮޑު ނިކަމެތިކަމެވެ. މިކަމާ ގުޅުންހުރި މިސާލުތައް ދުނިޔޭގެ ހަތަރު ބިތުންވެސް ނެގިދާނެއެވެ. އިނގިރޭސިވިލާތަކީ ދުނިޔޭގެ ބޮޑު ބާރެކެވެ. ނިއުކުލިއާ ބާރެއްވެސްމެއެވެ. އެގައުމުގައި އެމެރިކާ ސިފައިންގެ ތޭރަސާދަ މަރުކަޒު އެބަހުއްޓެވެ. އެއީ އިނގިރޭސީންނަށް އެގައުމު ނުބެލެހެއްޓިގެން ބާވައެވެ. ޖަރުމަންވިލާތަކީ ހުޅަނގު ޔޫރަޕުގެ އެންމެ ފުދުންތެރި އިގްތިސާދީ އެންމެ ބޮޑު ބާރެވެ. އެ ގައުމުގައި އެމެރިކާ ސިފައިންނަށް ނިސްބަތްވާ ސާޅީހަކަށް މަރުކަޒު އެބަހުއްޓެވެ. މިއީ ޖަރުމަންވިލާތަށް އެގައުމުގެ ކަންކަން ނުބެލެހެއްޓިގެން ތިބޭ ތިބުމެއް ބާވައެވެ؟\nނޫނެކެވެ. މިއީ ބައިނަލްއަގުވާމީ ގުޅުންތަކުގެ ތެރެއިން އަދި މިއަދުގެ ހަގީގަތްތަކަށް އަމާޒުކުރެވޭ ގޮތުގެ މަތިން ހިނގަމުން އަންނަ ކަމަކީއެވެ. ސައުދީއަރަބިޔާގެ ވެރިރަށް ރިޔާޒުގެ ކައިރީގައި މަރުކަޒެއް ހަދައިގެން އެމެރިކާ ސިފައިންގެ އެތައްހާސް ބަޔަކު ބައިތިއްބައިގެން އެތިބީވެސް މިހެންވެގެންނެވެ. އެމެރިކާގެ ކަނޑުގެ ސިފައިންގެ ފަސްވަނަ އަރުމާދުގެ ހެޑްކުއާޓަރު ބަހުރޭނުގައި ބަހައްޓައިގެން އެގައުމު އޮތުމުގެ ސިއްރަކީވެސް އެއީއެވެ. ސިންގަޕޫރުގައި އެމެރިކާ ސިފައިންގެ މަރުކަޒެއް ހުރެފައިމެ ސިންގަޕޫރުގެ އަމިއްލަ އަސްކަރީ މަރުކަޒުތަކުގެ ބޭނުންވެސް އެމެރިކާ ސިފައިންނަށް ކުރެވޭ ގޮތަށް އަހުދުވެ ސޮއިކޮށްގެން އެތިބީ މިހެން ވެގެންނެވެ.\nމާލެއަތޮޅު އުތުރު ތިލަފަޅުގައި ދިވެހި ކޯސްޓްގާޑުގެ ބަނދަރަކާއި ޑޮކްޔާޑެއް ގާއިމުކުރުމުގެ އެއްބަސްވުމެއްގައި އިންޑިޔާ އާއި ދިވެހިރާއްޖެ ސޮއިކުރީމާ އެކަމުގެ އުދާސްތައް މިހާރު ބަންޑުންވަމުންދާތީ އެބަފެނެއެވެ. ރައްޔިތުންގެ މަޖިލީހަށް ކުއްލި މައްސަލައެއްވެސް ވައްދައިފިއެވެ. ބަހުސްތައްވެސް ފަށައިފިއެވެ. އިއްޔެ މިބަހުސްތައް އަޑުއަހާން ހުރެފައި ހިތުގައި ޖެހުނެވެ. ދިވެހި ތާރީޚުން ފިލާވަޅެއް ނަގައިދޭން މުހިއްމު ވަގުތެއްތާއެވެ. ދުނިޔޭގައި ކަންކަން ހިނގާ ނުހިނގާ ގޮތުގެ މިސާލުތަކުގެ މައްޗަށް ވާހަކަ ދައްކާން ޖެހިފައި އޮތް ވަގުތެއްތާއެވެ. އެހެން ހިތަށް ނާރަންވީ ސަބަބެއްވެސް ނެތެވެ. މި ގައުމުން ހޮޅީން ފައްސާލައްވައި މިނިވަންކަން އިއާދަކޮށްދެއްވުމަށް ފަހު ދޮން ބަންޑާރައިންވެސް އެ މިނިވަންކަން ދެމެހެއްޓެވުމަށްޓައި ރިއާޔަތް ކުރެއްވީ އެދުވަސްވަރުގެ ހަގީގަތަށެވެ. އެއްބަސްވުމެއް ގާއިމު ކުރައްވައި ފަރަންސޭސި ސިފައިންގެ ބަޔަކު މާލޭގައި ބޭތިއްބެވީއެވެ.\nދާދިފަހަކުން ސިލޯނުގެ ތަމަޅަ ޓެރަރިސްޓުންގެ ބަޔަކު ބަޑި ހިފައިގެން މާލެއަށް އެރީމާ އެއްބަޔަކު ބިރުން ދޮންނަ މެޝިނުގެ ފޮށީގެ ތެރެއަށް، އަނެއް ބަޔަކު އަންހެނުންގެ ހެދުން އަޅައިގެން މިޒާތަކަށް އުޅެއުޅެ ތިއްބައި ޓެރަރިސްޓުން ފައްސައިލައި މަސްރަހު ހަމަޔަކަށް އަޅުވައިދިނީ އިންޑިޔާ ސިފައިންނެވެ. އެމީހުން އަންނަ ވާހަކަ އަޑުއިވިފައިވެސް ޓެރަރިސްޓުންގެ މޭގަނޑު އައީ އަނގަޔަށެވެ. އެހެންވެ އުޅުނީ ބަޗައިގެން ދިއުމަށެވެ. މިކަންކަން މިމަގުން ހިނގާފައި އޮތީމާ ހިތަށް އަރާ އެއްޗަކީ ކޯސްޓްގާޑު ބަނދަރަކާއި ޑޮކްޔާޑެއް އިންޑިޔާއިން ހަދައިދިނުމުގެ ގެއްލުމެއް އެބައޮތްބާވައެވެ. އިންޑިޔާގެ މަދަދު ހޯދުމުގެ ގެއްލުމެއް އެބައޮތްބާވައެވެ.\nއަމިއްލަ ގައުމިއްޔަތަށް ފަޚުރުވެރިވުމާއި އަމިއްލަ ކަންކަން އަމިއްލައަށް ކުރުމުގައި ހައްދުފަހަނަޅައި ދިއުމުގެ އެންމެ ވަރުގަދަ މިސާލަކީ މިއަދުގެ ދުނިޔޭގައި އާމީނިޔާއޭ ކިޔުނު ގައުމެވެ. އެގައުމުވެސް މިހާރު އެފެންނަނީ ރޫސީ ސިފައިންނަށް ދައުވަތު ދީގެން ތިބި މަންޒަރެވެ. މީގެ ތިންސަތޭކައެއްހައި އަހަރު ކުރިން ރާއްޖޭގައި ފަރަންސޭސި ސިފައިން ބައިތިއްބަން ދޮން ބަންޑާރައިންވެސް ނިންމެވި އުސޫލުންނެވެ. ދުނިޔޭގެ ބޮޑު ބާރަކަށް ނިސްބަތްވާ ސިފައިން ތިބުމަކީ ނުކިއްސަރު ގޮތްގޮތަށް ލޯއަޅަން ހަތުރުންނަށް އޮންނަ ފުރުސަތު ބަންދުވާ ކަމަކަށްވާތީއެވެ.\nމި ގައުމު ހިފަން ބޭރު ގަމެއްގެ ސިފައިން އެރުމުގެ ފުރުސަތު ސުމެކެވެ. އެކަމަކު ޓެރަރިސްޓު ޖަމާއަތްތަކުގެ މީހުން މިރަށްތަކަށް އަރައި ޗަރުކޭސް ދެއްކުމުގެ ފުރުސަތު ވަރަށް ބޮޑެވެ. ޓެރަރިޒަމްގެ ބިރު ނުހަނު ބޮޑެވެ. އިންޑިޔާ ކަހަލަ ބޮޑު ބާރެއްގެ އަސްކަރީ އެހީތެރިކަން އެބައޮތޭ ހީކުރެވެންޏާ ޓެރަރިސްޓުންނަކަށް ކުޅިވަރު ކުޅޭކަށް ނުކެރޭނެއެވެ. އެއީ ގެއްލުމެއް ބާވައެވެ. ނުވަތަ ފައިދާއެއް ބާވައެވެ. އަޅުގަޑު ގަބޫލުކުރާ ގޮތުގައި ބައިނަލްއަގުވާމީ ގުޅުންތަކުގެ ތެރެއިން ސަލާމަތާއި ރައްކާތެރިކަން ކަށަވަރުކޮށްގެން ތިބުމުގެ ގެެއްލުމެއް ނެތެވެ. އޮތީ ފައިދާއެވެ. މިޒަމާނުގެ ޓްރެންޑަކީވެސް އެއީއެވެ. މަތީގައި ގެނެވިފައިވާ މިސާލުތަކުން އެކަން ކަށަވަރުވެސްވެއެވެ.\nމިލިޓަރީ ހަބް އުތުރު ތިލަފަޅު އިންޑިއަން ކޯސްޓްގާޑް


Leadership badhalu kohgen footboalha ah othee koncheh?\nސެޕްޓެމްބަރު، 2016 ގައި، އެފްއޭއެމްގެ އެކްސްކޯގައި ތިއްބެވި ފަސް މެންބަރަކު އެއްފަހަރާ ކުއްލިއަކަށް އިސްތިއުފާ ދެއްވައި، އޭރު ރައީސް ކަމުގައި ހުންނެވި ގައުމީ ޓީމުގެ ކުރީގެ ފޯވަޑް، އަހްމަދު ތޯރިގްގެ ދުވަސް "ދުއްވާލި" އެވެ. ރައީސް ކަމަށް ތޯރިގް ވަޑައިގެން އޭނާގެ މަސައްކަތް ފެށުނުތާ އޭރު ހަތަރު މަސް ވެސް ފުރިހަމަ ނުވެ އެވެ. ރާއްޖޭގެ ފުޓްބޯޅައިގެ ސްޓްރެޓެޖިކް ޕްލޭން، ބައިނަލްއަގުވާމީ ކުންފުންޏަކާ ހަވާލު ކުރެވިގެން އަމަލީ މަސައްކަތް ފަށަން އޮތީ ތައްޔާރު ވެފަ އެވެ.\nތަނބުތައް ޖަހަން އޮލަނބު ސީދާ ކޮށް ނުލެވެނީސް، ފަސް މެންބަރުން ކުއްލިއަކަށް އެއްފަހަރާ އިސްތިއުފާ ދެއްވީ ދުރާލައި ރާވައިގެން ސީދާ ތޯރިގްގެ ދުވަސް "ދުއްވާލަން "ކަން ސާފު ކޮށް އެނގެ އެވެ. އެ އެކްސްކޯއިން އިސްތިއުފާ ދެއްވި ފަސް މެންބަރުންނަކީ، މިހާރުގެ އޮތް ލީޑާޝިޕަށް ވަފާތެރި ސީދާ މިހާރު އޮތް ލީޑާޝިޕުގެ އެހީތެރިންނެވެ.\nއޭރު އެކްސްކޯއިން އިސްތިއުފާ ދެއްވި، މަރިޔަމް ނާޒިމާ އާއި އަހްމަދު ޝަކީބަކީ، މިހާރުގެ އެފްއޭއެމްގެ ލީޑާޝިޕްގެ ނައިބު ރައީސުންނެވެ. ތޯރިގު ނައިބު ރައީސް އަލީ އަމުރު ވަނީ ސްޕޯޓްސް ކޮމިޝަނަރު ކަމަށް ވަޑައިގެންނެވުމުގެ ކުރިން މިހާރުގެ އެކްސްކޯގެ މެންބަރުކަން ކުރައްވާފަ އެވެ. މުހައްމަދު އީސާ އަކީ، ގައުމީ ޓީމުގެ މެނޭޖަރެވެ. އައްސަދު އަބްދުލް ގަނީ އަކީ މިހާރު ކޮމްޕެޓީޝަން ޑިޕާޓްމެންޓްގެ ހެޑެވެ. އެ ފަސް ބޭފުޅުން އިސްތިއުފާ ދެއްވީ ތޯރިގްގެ ލީޑާޝިޕް ބަދަލު ކުރުމަށެވެ. ކޮންމެހެން ކަންކަން ގޯހުން ގޯހަށް ގޮސްގެން ނޫންކަން އޭރުވެސް އެނގެ އެވެ.\nހިނގަހިނގާ އޮތް ލީޑާޝިޕެއް ބަދަލު ކުރުމަކުން ހައްލެއް ނުހޯދޭނެކަން، ތޯރިގްގެ ލީޑާޝިޕް ބަދަލު ކުރުމަށް ފަހު އެނގިގެން ދިޔަ އެވެ. ފުޓްބޯޅައަށް ހިންދެމިލާނެ ވަގުތެއް ނެތެވެ. ދުވަސްވީ ކުލަބުތަކުގެ ހިންގުން ދޯދިޔާވެ ޒަމާނުން ސުރެ އެ ކުލަބުތަކުން ރާއްޖޭގެ ފުޓުބޯޅައިގައި ދެމެހެއްޓި ބާރުވެރިކަން މަޑުމަޑުން ދަނީ ބީވަމުންނެވެ.\nއެފްއޭއެމްގެ ކުރީގެ ރައީސް، އިލްހާމް އަހްމަދުގެ ދުވަސްވަރުން ފެށިގެން ފުޓްބޯޅަ ވަޅުޖެހެމުން އައިސް އޮތީ ވަރަށް ބޮޑު އަޑިގަނޑަކަށް ވެއްޓިފަ އެވެ. އެއަށް ފަހު 2014 ވަނަ އަހަރުން ފެށިގެން ރާއްޖޭގެ ފުޓްބޯޅައަށް ހަމަ ނޭވާލާނެ ވަގުތެއް ނެތެވެ.\nއޭގެ އަސަރު ގައުމީ ޓީމުތަކަށާއި ކުލަބުތަކަށް ކުރި އެވެ. ގައުމީ ޓީމުގެ ކުރީގެ ކޯޗް، ނިއުޒިލޭންޑްގެ ރިކީ ހާބަޓް ބުނީ، ރާއްޖެއިން އޭނާއަށް ދިމާވި އެންމެ ބޮޑު މައްސަލައަކީ އެފްއޭއެމް ތެރޭގައި ކޯޅުން ބޮޑުވުމުން، ގައުމީ ޓީމަށް މެނޭޖުމެންޓުން ދޭން ޖެހޭ އަހަމިއްޔަތުކަން ކުޑަވުން ކަމަށެވެ.\nއެފްއޭއެމަށް ކުރިގެ ރައީސް ތޯރިގް (ކ) ގައުމީ ޓީމުގެ ޕްރެކްޓިސް ބައްލަވާލައްވަން ވަޑައިގެން ކޯޗު ހާބަޓް (ވ) އާ ސަލާމް ކުރަނީ -- ފައިލް ފޮޓޯ: އެފްއޭއެމް\n"އަހަރެން ރާއްޖޭގެ ކޯޗު ކަމާ ހަވާލުވީ ވެސް އަހަރެންވެސް ޑިމާންޑްތަކެއް ކޮށް އެ ކަންކަން ފެޑްރޭޝަނުން ފުރިހަމަކޮށް ދޭނެކަމަށް ވައުދު ވުމުން،" ނިއުޒިލޭންޑް ވޯލްޑްކަޕަށް ކޮލިފައިކޮށްދީ ވަރުގަދަ އިޓަލީ ހިފަހައްޓާލި ޓީމުގެ ކޯޗް ބުންޏެވެ. "އަހަރެން ބުނިން ގައުމީ ޓީމު ތައްޔާރު ކުރުމުގައި އަހަރެން ބޭނުމޭ ގިނަ ފްރެންޑްލީ މެޗުތަކެއް ކުޅެން، އެހެން ނަމަވެސް އެއިން އެއްވެސް ކަމެއް ފުރިހަމައެއް ނުވޭ، ފެޑެރޭޝަން އޮންނަނީ އަބަދުވެސް ބޮޑު މައްސަލަގަނޑެއްގެ ތެރޭގައި، އަހަރެން ރާއްޖޭގައި މަސައްކަތް ކުރީ ވަރަށް އެހެންކަހަލަ ހާލަތެއްގެ ތެރެއިން."\nއެފްއޭއެމްގައި ޖެހެމުން އައި މައްސަލަތަކުގެ ތެރެއަށް، މިހާރު އިތުރުވެގެން މިއުޅެނީ ތަފާތު ބޮޅެކެވެ. ކުލަބުތަކުން އިސްނަގައިގެން އެފްއޭއެމްގެ ލިޑަޝިޕް ބަދަލު ކުރުމަށް، ލީޑަޝިޕްގެ އިތުބާރު ނެތް ކަމުގެ މައްސަލައެއް ވަނީ ހުށަހަޅާފަ އެވެ.\nތޯރިގު ދުއްވާލީވެސް، އެފްއޭއެމްގެ ލީޑަޝިޕްގެ ކޮންޓްރޯލް ހޯދުމަށް ދަހިވެތިވި ތިބި ބަޔަކު އަޑީގައި ތިބެގެންނެވެ. މިހާރު އެފްއޭއެމަށް ހުށަހަޅާފައިވާ އިތުބާރު ނެތްކަމުގެ މައްސަލައިގައި ފުނަށް ދިއުމުން ހާމަވާ ކަމަކީ އެކަމުގެ އަޑީގައި ތިބީވެސް އެފްއޭއެމްގެ ލީޑާޝިޕަށް ދަހިވެތިވެފައިވާ ތިބި ބަޔަކު ކަމެވެ. އެފްއޭއެމްއަށް ހުށަހެޅި ގަރާރަށް ކުލަބުތަކުގެ ސޮއި ހޯދުމަށްޓަކައި، ކުލަބުތަކަށް ބޮޑެތި އަދަދުތަކުން ފައިސާ ދޭން އެއްބަސްވެފައިވާ ނުވަތަ ދީފައިވާ ކަމުގެ އަޑުތައްވެސް ވަނީ ފެތުރިފަ އެވެ.\nތޯރިގުގެ ލީޑާޝިޕުން ފަސް މެންބަރުން އިސްތިއުފާ ދެއްވައި އިންތިހާބަކަށް ދާން ޖެހުމުން ރާއްޖޭގެ އެންމެ މޮޅު ކުޅުންތެރިޔާ އަލީ އަޝްފާގް (ދަގަނޑޭ) ބުނެފައި ވަނީ އެފްއޭއެމްއަކީ އަބަދު އިންތިހާބު ބާއްވަންޖެހޭ ތަނަކަށް ވެއްޖެނަމަ، ރާއްޖޭގެ ފުޓްބޯޅައަށް އެއްވެސް ކުރިއެރުމެއް ނުލިބޭނެ ކަމަށެވެ.\nއެފްއޭއެމްގެ ރައީސް ބައްސާމް އަދީލް ގައުމީ ޓީމު ކުޅުންތެރިންނާ ސަލާމް ކުރަނީ، ރާއްޖެ ---\nއެފްއޭއެމް ހިންގުން ގޯސް ވެއްްްޖެ ކަމަށް ބުނާ ކޮންމެ ފަހަރަކު، ހަމަމަގަށް އަޅުވަން ޖެހޭނީ ލިޑާޝިޕްގެ ދުވަސް ދުއްވާލައިގެންތޯ މިއީ އޭރުވެސް މިހާރުވެސް އުފައްދަން ޖެހޭ ސުވާލެކެވެ.\nތޯރިގްގެ އެކްސްކޯއިން އިސްތިއުފާ ދެއްވި ފަސް މެންބަރުން އިސްތިއުފާ ދެއްވީ ހިންގުން ބޮއްސުންލާފައިވާ ކަމަށް ވިދާޅުވެ އެވެ. އޭގައި ދެކޮޅު ނުޖެހޭ ކިތަންމެއް ކަންތައްތަކެއް ހުއްޓެވެ. އެފްއޭއެމްގެ ރައީސް ކަމަށް ތޯރިގް ވަޑައިގަތުމުގެ މާ ކުރިންސުރެ އެތަން އޮތީ ބޮއްސުންލާފަ އެވެ.\nއަނެއްކާ މިފަހަރުވެސް މިއޮތީ ލިޑާޝިޕް ބަދަލު ކުރުމެވެ. ބަޔަކު އަޑީގައި ތިބެގެން މިކަމަށް މެދުވެރި ކުރި ކުލަބުތަކެވެ. އެފްއޭއެމްގެ ހިންގުން ގޯހުންގޯހަށް ދާނަމަ އެކަން އިސްލާހް ކުރުމުގެ އެންމެ ބޮޑު ފުރުސަތެއް އޮތީ ކުލަބުތަކަށެވެ. ލީޑާޝިޕް ޒިންމާދާރު ކުރުމާއި ސުވާލު ކުރުމުގެ ފުރުސަތު ކުލަބުތަކަށް އޮވެ އެވެ. ނަމަވެސް ކުލަބުތަކަށް އެހެން ބަޔަކު ޒިންމާދާރު ކުރެވޭނީ، ހަރުދަނާ ސިސްޓަމެއްގެ ތެރެއިން ކުލަބުތައް ހިންގާނަމަ އެވެ. ކުލަބުތައް ހަރުދަނާ ކުރުމަކީ އެފްއޭއެމްގެވެސް މަސްއޫލިއްޔަތެކެވެ.\nމިއަހަރުގެ އޭއެފްސީ ކަޕުން، ރާއްޖެއަށް ފުރުސަތު ގެއްލުނީ، ކުލަބުތައް އިހްމާލުވުމުން ކަމަށް އެފްއޭއެމުން އެބަ ބުނެ އެވެ. އެހެންވީއިރު މިކަމުގައި ކުލަބުތަކުން ބަސް ބުނަން ޖެހެ އެވެ. ސަރުކާރުގެ ކުންފުނިތަކުން ފުރަތަމަ ޑިވިޝަންގެ ކުލަބުތަކަށް އެކަނިވެސް 36 މިލިއަނެއްހާ ރުފިޔާ ދިނެވެ. އެހުރިހާ ފައިސާއެއް ލިބުނު އިރު އޭއެފްސީ ކަޕުން ޖާގަ ގެއްލުނު ސަބަބު ހާމަ ކޮށްދޭން ޖެހެ އެވެ. އެކަމުގައި ކުލަބުތަކުގެ އިހްމާލެއް ނެތް ކަމުގައި ވާނަމަ ސާފްކޮށް ބަސް ބުނަން ޖެހެ އެވެ. އެހެންނަމަވެސް ހަގީގަތަކީ އޭއެފްސީ ކުލަބު ލައިސެންސިން އަކީ ކޮންމެ އަހަރަކު އެއްފަހަރު ހުށަހަޅަން ޖެހޭ އެއްޗެއްކަންވެސް ބައެއް ކުލަބުތަކަށް އެނގިފައިވެސް ނެތް ކަމެވެ.\nލީޑާޝިޕް ކުއްލިއަކަށް ބަދަލުކޮށްގެން، އެފްއޭއެމް އާއި ފުޓްބޯޅައަށް ހަމަޖެހުމެއް ނުލިބޭކަން މިދިޔަ ދެ އަހަރު ތެރޭ ފެނިގެން ދިޔަ އެވެ. ތޯރިގް ދުއްވާލައި، އެފްއޭއެމްގެ ޒައާމަތަށް ވަޑައިގެންނެވި އާ ލިޑާޝިޕަށްވެސް ފުޓްބޯޅައަށް އެކަށީގެންވާ ހެޔޮ ބަދަލެއް ނުގެނެވުނެވެ.\nއަނެއްކާވެސް ފުޓްބޯޅައަށް އޮތް މަސައްކަތަކީ ލީޑާޝިޕް ބަދަލު ކުރުން ހެއްޔެވެ. ބައްސާމްގެ ލީޑާޝިޕަށް ގޯސް ހެދިފައި އެބަހުއްޓެވެ. އެހެންނަމަވެސް ލީޑާޝިޕް ނަގާ އެއްލާލައިގެން ހައްލެއް ނުހޯދޭނެ އެވެ. ލީޑާޝިޕް ބަދަލު ކުރުމަށް ފަހު އަނެއްކާ ފެށޭނީ އެހެން ވާދަވެރި ކަމެކެވެ. އެފްއޭއެމްގެ ރައީސްކަން ބޭނުންވާ ކިތަންމެ ބޭފުޅަކު އެބަ ތިއްބެވި އެވެ.\nރާއްޖޭގެ ފުޓްބޯޅަ އެހެން ހަރުފަތަކަށް ގެންދިއުމަށް ޓަކައި އަޅަންޖެހޭ ގިނަ ފިޔަވަޅުތަކެއް ވެސް އެބަހުއްޓެވެ. ގަލޮޅު ދަނޑާ ބީރައްޓެހިވެފައިވާ ސަޕޯޓަރުން އަލުން ދަނޑަށް ގެނެވޭނެ ގޮތެއް ހޯދަން ޖެހެ އެވެ. ރެފްރީންނާއި އޮފިޝަލުންގެ ކަންކަން ހަރުދަނާ ވާން ޖެހެ އެވެ. އިންސްޓްޓިއުޓް ލެވަލްގައި ކުލަބުތައް ހިންގޭނެ ފެންވަރަށް ރާއްޖޭގެ ފުޓްބޯޅަ ހަރުދަނާ ވާން ޖެހެ އެވެ. އެފެއޭއެމްގެ އެތެރޭގެ ހިންގުން ހަރުދަނާ ކުރުމަށްޓައި، މަސައްކަތްތަކެއް ރޭވެން ޖެހެ އެވެ.\nމިއީ ވަރަށް ބައިވަރު މަސައްކަތްތަކެވެ. އިސްލާހު ކުރުމަށްޓަކައި ދިގު މުއްދަތުތަކެއް އެކަމަށް ހޭދަ ވާނެ މަސައްކަތްތަކެވެ. ކޮންމެ ބަދަލެއް ގެނައުމުގެ ކުރިން ދިރާސާކޮށް ސްޓަޑީތައް އެކުލަވާ ލެވެން ޖެހެ އެވެ. ކޮންމެ ބަދަލެއް ގެނައުމުގެ ކުރިން އެކަމަކާ ގުޅޭ ފަންނީ ގާބިލު މީހުން އުފައްދަން ޖެހެ އެވެ. މަސައްކަތް ކުރަންތިބި މީހުންނަކީ ތަޖުރިބާއާއި އެކަމާ ގުޅޭ ލެވަލްގައި އިލްމީގޮތުން މައުލޫމާތު ހުރި މީހުންނަށް ވާން ޖެހެ އެވެ. ބަދަލުކުރަންވީ މައިންޑްސެޓެވެ.\nއެފްއޭއެމް އެފްއޭއެމްގެ އިންތިހާބު އަހުމަދު މަހްލޫފު + ބައްސާމް އަދީލް ޖަލީލް


އަލާމާތްތައް ފެނުނު މީހަކު މާލެއިން ކަރަންޓީން ކުރަނީ – ދިވެހި ނޫސް\nHome ⁄ ހަބަރު ⁄ އަލާމާތްތައް ފެނުނު މީހަކު މާލެއިން ކަރަންޓީން ކުރަނީ\nކޮވިޑް-19 ގެ އަލާމާތްތައް ފެނިފައިވާ މީހަކު މާލެއިން ކަރަންޓީން ކުރުމުގެ މަސައްކަތް ކުރަމުން އަންނަ ކަމަށް ކޮރޯނާއާ ގުޅޭގޮތުން މައުލޫމާތު ދިނުމަށް ހާއްސަކޮށްފައިވާ ތަރުޖަމާނު މަބްރޫކު އަޒީޒު ވިދާޅުވެއްޖެއެވެ.\nދަރުބާރުގޭގައި ކުރިޔަށްދާ ނޫސްވެރިންގެ ބައްދަލުވުމުގައި ވާހަކަދައްކަވަމުން މަބްރޫކް ވިދާޅުވީ ކަރަންޓީން ކުރުމުގެ މަސައްކަތް ކުރަމުން ގެންދަނީ ޔުނިވާސަލް އޮފީހުގެ މުވައްޒަފެއް ކަމަށެވެ. ކޮވިޑް-19 މުޅި ރާއްޖެއިން ވެސް އެންމެ ފުރަތަމަ ކޮވިޑް-19 ޖެހުނު މީހާއަކީ އިޓަލީގެ ފަތުރުވެރިއެކެވެ. ނަމަވެސް އެކަން އެނގުނީ އޭނާ ރާއްޖެއިން ފުރައިގެން ދިޔަ ފަހުންނެވެ. އޭނާއަކީ އެ ރިސޯޓަށް ޗުއްޓީ ހޭދަ ކުރުމަށް ދިޔަ މީހެކެވެ. އޭނާ ޗުއްޓީ ހޭދަކުރީ ކުރެއްދޫ ރިސޯޓުގައެވެ.\nމިއަދުގެ ނޫސްވެރިންގެ ބައްދަލުވުމުގައި މަބްރޫކް ވިދާޅުވީ އެ ފަތުރުވެރިޔާ ނުފުރިގެން މާލެ އައިސް، މާލޭގެ މާގިރި ހޮޓަލުގައި ދެ ދުވަހު މަޑުކުރި ކަމަށެވެ. އަދި ކަރަންޓީނަށް ގެންދާ ޔުނިވާސަލްގެ މުވައްޒަފަކީ އެ އިޓަލީގެ ފަތުރުވެރިޔާއާ ޔުނިވާސަލްގެ ޓިކެޓިން އޮފީހުން ބައްދަލުވެ އޭނާއާ މުއާމަލާތްކުރި މުވައްޒަފުކަމަށް މަބްރޫކު ވިދާޅުވިއެވެ.\nއޭނާ ވިދާޅުވީ، އިޓަލީއާ ކޮންޓެކްޓް ޓްރޭސްވި 15 މީހަކު މިހާރުވެސް ސެލްފް އައިސޮލޭޝަންގައި ތިބި ކަމަށާއި ނަމަވެސް އަދި އެމީހުންގެ ފަރާތުން އަލާމާތްތައް ނުފެންނަ ކަމަށެވެ.\nފުރަތަމަ ދުވަހުން ފެށިގެން މިހާތަނަށް ރާއްޖެއިން 63 ސާމްޕަލް އެއް ނެގި ޓެސްޓު ކުރެވިފައިވާ ކަމަށާއި އޭގެ ތެރެއިން 49 ސާމްޕަލް ނެގެޓިވް ވެފައިވާ ކަމަށް މަބްރޫކް ވިދާޅުވިއެވެ. އަދި 10 މީހެއްގެ ނަތިޖާ އަދި ނުލިބޭ ކަމަށް އޭނާ ވިދާޅުވިއެވެ،\nބަހަކާއި ސައިކަލެއް ޖެހި އެކްސިޑެންޓުވެއްޖެ\nރާއްޖޭގައި އެއިޑްސް ފެތުރުމަށް މަގުފަހިވާ އާދަތައް އެބަހުރި2hours ago


Reendhoo uraha kanneli gana agu dhashah higahje Reendhoo uraha kanneli gana agu dhashah higahje\nރީނދޫ އުރަހަ ކަންނެލި ގަންނަ އަގު ދަށަށް ހިގައްޖެ\nމަސްވެރިންތަކެއް މަސްބޭނުމުގައި / ފޮޓޯ: ފިޝަރީޒް މިނިސްޓްރީ\nރީނދޫ އުރަހަ ކަންނެލި ގަންނަ އަގު ދަށަށް ހިގައްޖެއެވެ. މަސް ގަންނަ ކުންފުނިތަކުން މިދިޔަ ހަފްތާގައި ރީނދޫ އުރަހަ ކަންނެލި ކިލޯއެއް 63.02 ލާރިއަށް ގަތް ނަމަވެސް މި ދިޔަ ހަފުތާގައި އެ އަގުވަނީ 47.64 ލާރިއަށް ވެއްޓިފައެވެ.\nކަންނެލީގެ އަގު ރާއްޖޭގައި ދަށަށް ދިޔައިރު ބޭރުގެ ބައެއް މާކެޓްތަކުގައިވެސް ކަނޑުމަހުގެ އަގު މިހަފްތާގެ ތެރޭގައި ވަނީ ދަށްވެފައެވެ. އެގޮތުން ޖަޕާނުގެ ޓޯކިޔޯ މެޓްރޮޕޮލިޓަން ނީލަން ބާޒާރުގައި ލޯބޮޑު ކަންނެލި ކިލޯއެއް މިހަފްތާގައި 356.74 ގައި އުޅޭއިރު މިދިޔަ ހަފްތާގައި މިއަދަދު އުޅުނީ 396.44 ގައެވެ. މިއީ 10.01 އިންސައްތައިގެ ދަށްވުމެކެވެ.\nސްޕެއިންގެ މާކަމެޑްރިޑް މާކެޓްގައި ފިނިކުރި ރީނދޫ އުރަހަ ކަންނެލީގެ އަގުވެސް ފާއިތުވި ހަފްތާއާއި އަޅާބަލާއިރު މިހަފްތާގައިވަނީ 0.33 އިންސައްތަ ދަށަށް ގޮސްފައެވެ. ނަމަވެސް ތައިލެންޑްގެ މާކެޓްގައި މިދިޔަމަހާއި އަޅާބަލައިރު މިމަހު ކަޅުބިލަމަސް ޓަނެއް ލިބެންހުރި މިންވަރު ވަނީ 3.33 އިންސައްތަ މައްޗަށް ޖެހިލާފައެވެ.\nވޯޓަރސް ލިސްޓުގައި ހުރި އިދާރީ ކަންކަމަށް ޝަކުވާ ހުށަހެޅުމުގެ ފުރުޞަތު ހުޅުވާލައިފި\nކެނޑިޑޭޓުންގެ ނަން އަނބުރާ ގެންދިއުމުގެ ފުރުޞަތު ބަންދުކޮށްފި\nރިޔާސީ އިންތިޚާބާއި ދިމާކޮށް 100އަށްވުރެ ގިނަ މީހުންނަަށް ފެނަކައިން ވަޒީފާ ދިން


Ras Online - ޒުލްފިޝާނާއި ބިޑް ކޮމިޓީއަކާއި ގުޅޭގޮތުން ދައްކާ ވާހަކަތައް އެކަމަނާ ދޮގުކުރައްވައިފި\nޒުލްފިޝާނާއި ބިޑް ކޮމިޓީއަކާއި ގުޅޭގޮތުން ދައްކާ ވާހަކަތައް އެކަމަނާ ދޮގުކުރައްވައިފި\nއަހުމަދު މަސްނޫމް 24 ނޮވެމްބަރު 2020\nޒުލްފިޝާން އަބްދުﷲ ކަމާލުއްދީން\nޖެންޑަރ މިނިސްޓްރީގެ ޕާމަނަންޓް ސެކްރެޓަރީ ޒުލްފިޝާން އަބްދުﷲ ކަމާލުއްދީންއާއި ބިޑް ކޮމިޓީއަކާ ގުޅޭގޮތުން ދައްކާ ވާހަކަތައް އެކަމަނާ ދޮގުކުރައްވައިފިއެވެ.\nޖެންޑަރ މިނިސްޓްރީގެ ޕާމަނަންޓް ސެކްރެޓަރީ ޒުލްފިޝާން އަބްދުﷲ ކަމާލުއްދީން އެކަން ދޮގުކުރަށްވައި ވާހަކަ ދައްކަވާފައި މިވަނީ، ފިނޭންސް މިނިސްޓްރީގެ އެންގެވުމަކާ ހިލާފަށް ބިޑް ކޮމިޓީއެއް ހަދައިގެން ބިޑްތައް އެވޯޑްކުރަމުންދާކަމަށް ބުނެ ސޯޝަލް މީޑިއާގައި ބަޔަކު ހަގީގަތާއި ހިލާފް ވާހަކަތަކެއް ފަތުރަމުންދާ ދަނޑިވަޅެއްގައެވެ.\nމިކަމާ ގުޅޭގޮތުން “ރަސް އޮންލައިން” އަށް މައުލޫމާތު ދެއްވަމުން ޒުލްފިޝާން ވިދާޅުވީ އެއީ ކަނޑައެޅިގެން ހަގީގަތާއި ހިލާފް ވާހަކަތަކެއް ކަމަށެވެ. ޒުލްފިޝާން ވިދާޅުވީ އެއްވެެސް ބިޑް ކޮމިޓީއެއް އޭނާ އެކުލަވާލާފައި ނުވާކަމަށާއި އަދި އެއްވެސް ބިޑް ކޮމިޓީއެއްގެ ބައްދަލުވުމެއްގައިވެސް ބައިވެރިވެ ވަޑައިގެންފައި ނުވާނެ ކަމަށެވެ.\nޒުލްފިޝާން ވިދާޅުވީ ޖެންޑަރ މިނިސްޓްރީގެ ބިޑް ކޮމިޓީއަކަށް އޭނާ އައްޔަން ކުރަން ޖެންޑަރ މިނިސްޓަރ ނިންމެވި ކަމަށެވެ. ނަމަވެސް މިވަގުތު ޖެންޑަރ މިނިސްޓްރީގެ ފައިނޭންސް އެގްޒެކެޓިވްގެ މަގާމުވެސް ވަގުތީ ގޮތުން އޭނާ އަދާކުރައްވާތީ، ބިޑް ކޮމިޓީގައި އޭނާއަށް ބައިވެރިވެ ވަޑައިނުގެންނެވޭ ކަމަށެވެ.\nޒުލްފިޝާން ވިދާޅުވީ އޭނާއާ ގުޅޭގޮތުން ބަޔަކު އެފަދަ ހަގީގަތާއި ހިލާފް ދޮގު ވާހަކަތަކެއް ފަތުރަމުންދަނީ އޭނާގެ އަބުރު ކަތިލުމަށްޓަކައި ކަމަށެވެ.\nނަސީބެއްނު އަބަރުކަތިލުމަކީ ކުރާކަމެއްކަމާ އޮންނަކަމެއްކަން އެނގުން ކަން. މުޅި އާއިލާވެގެން މީހެއްގެ އަބުރުކަތިލާ އަޅާލިއިރު ހިތަކަށްނޭރި ދުވަހެއް އައިސްދާނެއެކޭ.


LIVE: Gina Gaumuthakugai Covid-19 Ge Nurakkaa Bodu Vanee - Vaguthu\nގިނަ ގައުމުތަކުގައި ކޮވިޑް-19ގެ ނުރައްކާ ބޮޑު ވަނީ!\nBREAKING NEWS: Resort Thakuge Kuli Dhahkan Jeheynee Ahna Aharu Ge June Mahun Feshigen Kamah Ninmaifi https://t.co/ekyEtbXlmV\n— Vaguthu Online (@VaguthuOnline) June 28, 2020\nCovid-19: Male' Jalun Negi Hurihaa Sunkeh Nassi https://t.co/yeVAMiROl6\nBREAKING NEWS: Covid-19: Raajje In Ithuru 36 Meehaku Rangalhu Vejje https://t.co/dJL4iJ3sAK\nBREAKING NEWS: Covid-19: Raajje In Ithuru 19 Meehaku Fassivejje https://t.co/iEA1Bcmr1e\nސްރީލަންކާއިން އިތުރު މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 2034 އަށް އަރާފައި.\nގުއަޓަމަލާއިން ކޮވިޑް-19 ޖެހިގެން އިތުރު 34 މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 706 އަށް އަރާފައި. އެ ގައުމުން އިތުރު 569 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 16397 އަށް އަރާފައި.\nހޮންޑޫރަސް އިން ކޮވިޑް-19 ޖެހިގެން އިތުރު އަށް މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 479 އަށް އަރާފައި. އެ ގައުމުން އިތުރު 1013 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 17007 އަށް އަރާފައި.\nއޮސްޓްރިއާއިން ކޮވިޑް-19 ޖެހިގެން އިތުރު ދެ މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 702 އަށް އަރާފައި. އެ ގައުމުން އިތުރު 74 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 17654 އަށް އަރާފައި.\nކަޒަކިސްތާނުން ކޮވިޑް-19 ޖެހިގެން އިތުރު ހަތް މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 173 އަށް އަރާފައި. އެ ގައުމުން އިތުރު 461 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 20780 އަށް އަރާފައި.\nއިސްރާއީލުން ކޮވިޑް-19 ޖެހިގެން އިތުރު މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 318 އަށް އަރާފައި. އެ ގައުމުން އިތުރު 76 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 23497 އަށް އަރާފައި.\nއަރުމޭނިއާއިން ކޮވިޑް-19 ޖެހިގެން އިތުރު ފަސް މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 426 އަށް އަރާފައި. އެ ގައުމުން އިތުރު 736 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 24645 އަށް އަރާފައި.\nރޯމޭނިއާއިން ކޮވިޑް-19 ޖެހިގެން އިތުރު 23 މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 1612 އަށް އަރާފައި. އެ ގައުމުން އިތުރު 291 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 26313 އަށް އަރާފައި.\nބޮލިވާއިން ކޮވިޑް-19 ޖެހިގެން އިތުރު 36 މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 970 އަށް އަރާފައި. އެ ގައުމުން އިތުރު 1253 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 30676 އަށް އަރާފައި.\nއަފްގާނިސްތާނުން ކޮވިޑް-19 ޖެހިގެން އިތުރު 18 މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 721 އަށް އަރާފައި. އެ ގައުމުން އިތުރު 351 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 30967 އަށް އަރާފައި.\nޕޮލެންޑުން ކޮވިޑް-19 ޖެހިގެން އިތުރު ތިން މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 1438 އަށް އަރާފައި. އެ ގައުމުން އިތުރު 193 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 33907 އަށް އަރާފައި.\nފިލިޕީންސްއިން ކޮވިޑް-19 ޖެހިގެން އިތުރު އަށް މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 1244 އަށް އަރާފައި. އެ ގައުމުން އިތުރު 652 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 35455 އަށް އަރާފައި.\nއޮމާން އިން ކޮވިޑް-19 ޖެހިގެން އިތުރު ހަތަރު މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 163 އަށް އަރާފައި. އެ ގައުމުން އިތުރު 1197 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 38150 އަށް އަރާފައި.\nޔޫކްރޭނުން ކޮވިޑް-19 ޖެހިގެން އިތުރު 19 މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 1129 އަށް އަރާފައި. އެ ގައުމުން އިތުރު 917 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 42982 އަށް އަރާފައި.\nސިންގަޕޫރުން އިތުރު 213 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 43459 އަށް އަރާފައި.\nކުވޭތުން ކޮވިޑް-19 ޖެހިގެން އިތުރު ހަތަރު މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 348 އަށް އަރާފައި. އެ ގައުމުން އިތުރު 551 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 44942 އަށް އަރާފައި.\nއިންޑޮނޭޝިއާއިން ކޮވިޑް-19 ޖެހިގެން އިތުރު 34 މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 2754 އަށް އަރާފައި. އެ ގައުމުން އިތުރު 1198 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 54010 އަށް އަރާފައި.\nނެދަލޭންްޑުން އިތުރު 73 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 50147 އަށް އަރާފައި.\nބެލްޖިއަމުން އިތުރު 86 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 61295 އަށް އަރާފައި.\nބެލަރުސްއިން ކޮވިޑް-19 ޖެހިގެން އިތުރު ހަ މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 383 އަށް އަރާފައި. އެ ގައުމުން އިތުރު 380 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 61475 އަށް އަރާފައި.\nޗައިނާއިން އިތުރު 17 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 83500 އަށް އަރާފައި.\nގަތަރުން އިތުރު 750 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 94413 އަށް އަރާފައި.\nބަންގްލަދޭޝްއިން ކޮވިޑް-19 ޖެހިގެން އިތުރު 43 މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 1738 އަށް އަރާފައި. އެ ގައުމުން އިތުރު 3809 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 137787 އަށް އަރާފައި.\nޖަރުމަންވިލާތުން އިތުރު 16 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 194705 އަށް އަރާފައި.\nޕާކިސްތާން ކޮވިޑް-19 ޖެހިގެން އިތުރު 83 މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 4118 އަށް އަރާފައި. އެ ގައުމުން އިތުރު 4072 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 202955 އަށް އަރާފައި.\nމެކްސިކޯއިން ކޮވިޑް-19 ޖެހިގެން އިތުރު 602 މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 10508 އަށް އަރާފައި. އެ ގައުމުން އިތުރު 4410 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 212802 އަށް އަރާފައި.\nއީރާނުން ކޮވިޑް-19 ޖެހިގެން އިތުރު 144 މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 10508 އަށް އަރާފައި. އެ ގައުމުން އިތުރު 2489 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 222669 އަށް އަރާފައި.\nއިންޑިއާއިން ކޮވިޑް-19 ޖެހިގެން އިތުރު 25 މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 16128 އަށް އަރާފައި. އެ ގައުމުން އިތުރު 1420 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 530997 އަށް އަރާފައި.\nރަޝިއާއިން ކޮވިޑް-19 ޖެހިގެން އިތުރު 104 މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 9073 އަށް އަރާފައި. އެ ގައުމުން އިތުރު 6791 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 634437 އަށް އަރާފައި.\nބްރެޒިލްއިން ކޮވިޑް-19 ޖެހިގެން އިތުރު 46 މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 57149 އަށް އަރާފައި. އެ ގައުމުން އިތުރު 3333 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 1319274 އަށް އަރާފައި.\nއެމެރިކާއިން ކޮވިޑް-19 ޖެހިގެން އިތުރު މީހަކު މަރުވެއްޖެ، މިއާއެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 128153 އަށް އަރާފައި. އެ ގައުމުން އިތުރު 357 މީހަކު ކޮވިޑް-19 އަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 2596894 އަށް އަރާފައި.\nRaajje Hulhuvaalaairu, Schedule Flight Thah Hiley Jehsseyne - MACLhttps://t.co/OXTs85g3dx\nނުރައްކާތެރި ކޮރޯނާވައިރަސް (ކޮވިޑް-19) ފެތުރެމުންދާތީ، ލަންކާގާއި އިއުލާނުކޮށްފައިވާ ކާފިއު އުވާލައިފި.\nLanka Gai Curfew Uvaalaifihttps://t.co/fniF21yVNM\nކޮވިޑް-19 ބަލި ޖެހިފައިވާ މީހުންނަށް ފަރުވާ ދިނުމުގެ ގޮތުން އިންޑިއާގައި 10,000 އެނދުގެ ފެސިލިޓީއެއް މިހަފްތާގެ ތެރޭގައި ހުޅުވަން ނިންމައިފި.\nCovid-19: India Gai 10,000 Endhuge Facility Eh Hulhuvaneehttps://t.co/50kzkT0Xrs\nމިހާރު ފެތުރެމުން އަންނަ ނުރައްކާތެރި ވައިރަސް ކޮވިޑް-19 އާއި ގުޅިގެން ގިނަ ދުވަސްތަކެއް ވަންދެއް ރާއްޖޭގެ ބޯޑަރު ބަންދުކޮށްފައި އޮތުމަށްފަހު މިފެށޭ ޖުލައި މަހުގެ 15 ވަނަ ދުވަހު ބޯޑަރު ހުޅުވާލުމާއި އެކު އަމަލުކުރަން ޖެހޭ އުސޫލުތައް މޯލްޑިވްސް ސިވިލް އޭވިއޭޝަން އޮތޯރިޓީ (އެމްއޭސީއޭ) އާންމުކޮށްފި.\nBoarder Hulhuvaalumaai Eku Amalukuran Jehey Usooluthah Aanmu Koffi https://t.co/ljypMHJhBt\nCovid-19 Ge Masaiykathugai Ulhenikoh Gellunu Phone Hoadhaa Dhinumun Fuluhunnah Hifehettumeh Neh Thaureef https://t.co/MtAZ5MXCVK\nLanka In Nagaafai Oeh Dharani India In Faskosheh Nudhin https://t.co/nVIDt0YlUY\nސާބިއާގެ ޑިފެންސް މިނިސްޓަރު އަލެކްސެންޑަ ވުލިން ކޮވިޑް-19 އަށް ފައްސިވެއްޖެ.\nSerbia Ge Defense Minister Covid-19 Ah Fassi Vejje https://t.co/BiW1gBOutw\nރައްޔިތުން މަޖިލިހުގެ ރައީސް، ރައީސް މުޙައްމަދު ނަޝީދާއި ރައްޔިތުން މަޖިލިސް ބައެއް މެންބަރުންނާ އެކުގައި ފެންނަ ފޮޓޯގައި ހުރީ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙު ނޫން ކަމަށް ރައީސް އޮފީހުގެ ތަރުޖަމާން އިބްރާހީމް ހޫދު ވިދާޅުވެއްޖެ.\nFurabandhu Gai Raees Solih, Nasheed Aai Eku Resort Akah Vadaeh Nugahnavaa - Tharujamaan https://t.co/R0fKBvjYzz\nIndia Ge New Delhi In Doctarunnai Naruhun Husvejje https://t.co/oT6ScAAArd\nރާއްޖެ އިން ބޭރުން ފަރުވާ ހޯދަން ޖެހޭ 37 މީހަކު އަންނަ ހޯމަ ދުވަހު ބޭރަށް ގެންދަން ހަމަޖެހިފައިވާ ކަމަށް ސަރުކާރުން ހާމަކޮށްފި.\n37 Meehaku Raajje In Beyrun Faruva Hoadhan Hoama Dhuvahu Furanee https://t.co/x6G9rFqL2k\nBREAKING | Covid-19: Brazil In Ithuru 994 Meehaku Maruvehjehttps://t.co/Kbioh8KziP\nBREAKING | Covid-19: Maruvi Meehun Ge Adhadhu Bai Million Ahhttps://t.co/OyoBT2MloP\nމިދިޔަ 24 ގަޑިއިރު ތެރޭ ދުނިޔެއިން 170,873 މީހަކު ކޮވިޑް-19 އަށް ފައްސިވެ، މި ބަލީގައި 4,500 މީހަކު މަރުވެފައިވޭ. މިއާއެކު ދުނިޔެއިން މި ބަލި ޖެހުނު މީހުންގެ ޖުމްލަ އަދަދު 10,069,420 އަށް އަރައި، މަރުވި މީހުންގެ އަދަދު ވަނީ 500,579 އަށް އަރާފައި.\nމިހާތަނަށް ދުނިޔެއިން ކޮވިޑް-19 އަށް ފައްސިވީ މީހުންގެ ތެރެއިން ބަލިން ރަނގަޅުވީ، 5,451,674 މީހެއް. އެހެންކަމުން މިހާރު ފަރުވާދެމުން ދަނީ 4,117,167 މީހަކަށް. މީގެ ތެރެއިން 57,704 މީހެއްގެ ހާލު ސީރިއަސް.\nއެމެރިކާއިން އިތުރު 41561 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 498 މީހަކު މަރުވެއްޖެ. އެޤައުމުން މިހާތަނަށް ޖުމްލަ 2594517 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 128138 މީހަކު ވަނީ މަރުވެފައި.\nބްރެޒިލް އިން އިތުރު 35887 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 994 މީހަކު މަރުވެއްޖެ. އެޤައުމުން މިހާތަނަށް ޖުމްލަ 1315941 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 57103 މީހަކު ވަނީ މަރުވެފައި.\nދެކުނު އެފްރިކާ އިން އިތުރު 7210 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 73 މީހަކު މަރުވެއްޖެ. އެޤައުމުން މިހާތަނަށް ޖުމްލަ 131800 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2413 މީހަކު ވަނީ މަރުވެފައި.\nރަޝިޔާ އިން އިތުރު 6852 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 188 މީހަކު މަރުވެއްޖެ. އެޤައުމުން މިހާތަނަށް ޖުމްލަ 627646 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 8969 މީހަކު ވަނީ މަރުވެފައި.\nމެކްސިކޯ އިން އިތުރު 5441 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 719 މީހަކު މަރުވެއްޖެ. އެޤައުމުން މިހާތަނަށް ޖުމްލަ 208392 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 25779 މީހަކު ވަނީ މަރުވެފައި.\nޗިލީން އިތުރު 4406 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 279 މީހަކު މަރުވެއްޖެ. އެޤައުމުން މިހާތަނަށް ޖުމްލަ 267766 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5347 މީހަކު ވަނީ މަރުވެފައި.\nކޮލަމްބިއާ އިން އިތުރު 4149 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 128 މީހަކު މަރުވެއްޖެ. އެޤައުމުން މިހާތަނަށް ޖުމްލަ 88591 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2939 މީހަކު ވަނީ މަރުވެފައި.\nސައުދީ އަރަބިއްޔާ އިން އިތުރު 3927 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 37 މީހަކު މަރުވެއްޖެ. އެޤައުމުން މިހާތަނަށް ޖުމްލަ 178504 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1511 މީހަކު ވަނީ މަރުވެފައި.\nޕެރޫ އިން އިތުރު 3625 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 196 މީހަކު މަރުވެއްޖެ. އެޤައުމުން މިހާތަނަށް ޖުމްލަ 275989 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 9135 މީހަކު ވަނީ މަރުވެފައި.\nބަންގްލަދޭޝް އިން އިތުރު 3504 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 34 މީހަކު މަރުވެއްޖެ. އެޤައުމުން މިހާތަނަށް ޖުމްލަ 133978 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1695 މީހަކު ވަނީ މަރުވެފައި.\nޕާކިސްތާނުން އިތުރު 3138 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 73 މީހަކު މަރުވެއްޖެ. އެޤައުމުން މިހާތަނަށް ޖުމްލަ 198883 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4035 މީހަކު ވަނީ މަރުވެފައި.\nއީރާނުން އިތުރު 2456 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 125 މީހަކު މަރުވެއްޖެ. އެޤައުމުން މިހާތަނަށް ޖުމްލަ 220180 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 10364 މީހަކު ވަނީ މަރުވެފައި.\nއިރާގުން އިތުރު 2069 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 101 މީހަކު މަރުވެއްޖެ. އެޤައުމުން މިހާތަނަށް ޖުމްލަ 43262 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1660 މީހަކު ވަނީ މަރުވެފައި.\nއިންޑޮނީޝިއާ އިން އިތުރު 1385 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 37 މީހަކު މަރުވެއްޖެ. އެޤައުމުން މިހާތަނަށް ޖުމްލަ 52812 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2720 މީހަކު ވަނީ މަރުވެފައި.\nތުރުކީން އިތުރު 1372 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 17 މީހަކު މަރުވެއްޖެ. އެޤައުމުން މިހާތަނަށް ޖުމްލަ 195883 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5082 މީހަކު ވަނީ މަރުވެފައި.\nމިސްރުން އިތުރު 1168 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 88 މީހަކު މަރުވެއްޖެ. އެޤައުމުން މިހާތަނަށް ޖުމްލަ 63923 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2708 މީހަކު ވަނީ މަރުވެފައި.\nޔޫކްރޭނުން އިތުރު 948 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 24 މީހަކު މަރުވެއްޖެ. އެޤައުމުން މިހާތަނަށް ޖުމްލަ 42065 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1110 މީހަކު ވަނީ މަރުވެފައި.\nބޮލީވިއާ އިން އިތުރު 920 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 21 މީހަކު މަރުވެއްޖެ. އެޤައުމުން މިހާތަނަށް ޖުމްލަ 29423 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 934 މީހަކު ވަނީ މަރުވެފައި.\nއޮމާނުން އިތުރު 919 މީހަކު ކޮވިޑް-19 އަށް ފައްސިވެ، މި ބަލީގައި އިތުރު6މީހަކު މަރުވެއްޖެ. އެޤައުމުން މިހާތަނަށް ޖުމްލަ 36953 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 159 މީހަކު ވަނީ މަރުވެފައި.\nއިނގިރޭސިވިލާތުން އިތުރު 890 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 100 މީހަކު މަރުވެއްޖެ. އެޤައުމުން މިހާތަނަށް ޖުމްލަ 310250 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 43514 މީހަކު ވަނީ މަރުވެފައި.\nގަތަރުން އިތުރު 879 މީހަކު ކޮވިޑް-19 އަށް ފައްސިވެ، މި ބަލީގައި އިތުރު މީހަކު މަރުވެއްޖެ. އެޤައުމުން މިހާތަނަށް ޖުމްލަ 93663 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 110 މީހަކު ވަނީ މަރުވެފައި.\nޑޮމިނިކަން ރިޕަބްލިކުން އިތުރު 855 މީހަކު ކޮވިޑް-19 އަށް ފައްސިވެ، މި ބަލީގައި އިތުރު6މީހަކު މަރުވެއްޖެ. އެޤައުމުން މިހާތަނަށް ޖުމްލަ 30619 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 718 މީހަކު ވަނީ މަރުވެފައި.\nނައިޖީރިއާ އިން އިތުރު 779 މީހަކު ކޮވިޑް-19 އަށް ފައްސިވެ، މި ބަލީގައި އިތުރު4މީހަކު މަރުވެއްޖެ. އެޤައުމުން މިހާތަނަށް ޖުމްލަ 24077 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 558 މީހަކު ވަނީ މަރުވެފައި.\nފިލިޕީންސުން އިތުރު 730 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 12 މީހަކު މަރުވެއްޖެ. އެޤައުމުން މިހާތަނަށް ޖުމްލަ 34803 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1236 މީހަކު ވަނީ މަރުވެފައި.\nއެކުއެޑޯ އިން އިތުރު 718 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 18 މީހަކު މަރުވެއްޖެ. އެޤައުމުން މިހާތަނަށް ޖުމްލަ 54574 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4424 މީހަކު ވަނީ މަރުވެފައި.\nކުވެއިތުން އިތުރު 688 މީހަކު ކޮވިޑް-19 އަށް ފައްސިވެ، މި ބަލީގައި އިތުރު3މީހަކު މަރުވެއްޖެ. އެޤައުމުން މިހާތަނަށް ޖުމްލަ 44391 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 344 މީހަކު ވަނީ މަރުވެފައި.\nއަރުމޭނިއާ އިން އިތުރު 662 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 11 މީހަކު މަރުވެއްޖެ. އެޤައުމުން މިހާތަނަށް ޖުމްލަ 23909 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 421 މީހަކު ވަނީ މަރުވެފައި.\nހޮންޑަރަސް އިން އިތުރު 628 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 45 މީހަކު މަރުވެއްޖެ. އެޤައުމުން މިހާތަނަށް ޖުމްލަ 15994 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 471 މީހަކު ވަނީ މަރުވެފައި.\nއިސްރާއީލުން އިތުރު 621 މީހަކު ކޮވިޑް-19 އަށް ފައްސިވެ، މި ބަލީގައި އިތުރު3މީހަކު މަރުވެއްޖެ. އެޤައުމުން މިހާތަނަށް ޖުމްލަ 23421 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 103 މީހަކު ވަނީ މަރުވެފައި.\nގާނާ އިން އިތުރު 597 މީހަކު ކޮވިޑް-19 އަށް ފައްސިވެއްޖެ. އެޤައުމުން މިހާތަނަށް ޖުމްލަ 16431 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 103 މީހަކު ވަނީ މަރުވެފައި.\nކަޒިކިސްތާނުން އިތުރު 569 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 16 މީހަކު މަރުވެއްޖެ. އެޤައުމުން މިހާތަނަށް ޖުމްލަ 20319 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 166 މީހަކު ވަނީ މަރުވެފައި.\nސްޕެއިން އިން އިތުރު 564 މީހަކު ކޮވިޑް-19 އަށް ފައްސިވެ، މި ބަލީގައި އިތުރު3މީހަކު މަރުވެއްޖެ. އެޤައުމުން މިހާތަނަށް ޖުމްލަ 295549 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 28341 މީހަކު ވަނީ މަރުވެފައި.\nނޭޕާލުން އިތުރު 554 މީހަކު ކޮވިޑް-19 އަށް ފައްސިވެ، މި ބަލީގައި އިތުރު މީހަކު މަރުވެއްޖެ. އެޤައުމުން މިހާތަނަށް ޖުމްލަ 12309 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 28 މީހަކު ވަނީ މަރުވެފައި.\nއަޒަރުބައިޖާނުން އިތުރު 521 މީހަކު ކޮވިޑް-19 އަށް ފައްސިވެ، މި ބަލީގައި އިތުރު6މީހަކު މަރުވެއްޖެ. އެޤައުމުން މިހާތަނަށް ޖުމްލަ 15890 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 193 މީހަކު ވަނީ މަރުވެފައި.\nބަހްރެއިނުން އިތުރު 462 މީހަކު ކޮވިޑް-19 އަށް ފައްސިވެ، މި ބަލީގައި އިތުރު5މީހަކު މަރުވެއްޖެ. އެޤައުމުން މިހާތަނަށް ޖުމްލަ 25267 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 78 މީހަކު ވަނީ މަރުވެފައި.\nދުބާއި އިން އިތުރު 387 މީހަކު ކޮވިޑް-19 އަށް ފައްސިވެ، މި ބަލީގައި އިތުރު މީހަކު މަރުވެއްޖެ. އެޤައުމުން މިހާތަނަށް ޖުމްލަ 47360 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 311 މީހަކު ވަނީ މަރުވެފައި.\nބެލަރުސް އިން އިތުރު 382 މީހަކު ކޮވިޑް-19 އަށް ފައްސިވެ، މި ބަލީގައި އިތުރު4މީހަކު މަރުވެއްޖެ. އެޤައުމުން މިހާތަނަށް ޖުމްލަ 61095 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 377 މީހަކު ވަނީ މަރުވެފައި.\nރޯމޭނިއާ އިން އިތުރު 325 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 10 މީހަކު މަރުވެއްޖެ. އެޤައުމުން މިހާތަނަށް ޖުމްލަ 26022 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1589 މީހަކު ވަނީ މަރުވެފައި.\nޕޯޗުގަލް އިން އިތުރު 323 މީހަކު ކޮވިޑް-19 އަށް ފައްސިވެ، މި ބަލީގައި އިތުރު6މީހަކު މަރުވެއްޖެ. އެޤައުމުން މިހާތަނަށް ޖުމްލަ 41189 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1561 މީހަކު ވަނީ މަރުވެފައި.\nޕޮލޭންޑުން އިތުރު 319 މީހަކު ކޮވިޑް-19 އަށް ފައްސިވެ، މި ބަލީގައި އިތުރު6މީހަކު މަރުވެއްޖެ. އެޤައުމުން މިހާތަނަށް ޖުމްލަ 33714 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1435 މީހަކު ވަނީ މަރުވެފައި.\nކިރިގިސްތާނުން އިތުރު 309 މީހަކު ކޮވިޑް-19 އަށް ފައްސިވެ، މި ބަލީގައި އިތުރު3މީހަކު މަރުވެއްޖެ. އެޤައުމުން މިހާތަނަށް ޖުމްލަ 4513 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 46 މީހަކު ވަނީ މަރުވެފައި.\nމޮލްޑޮވާ އިން އިތުރު 304 މީހަކު ކޮވިޑް-19 އަށް ފައްސިވެ، މި ބަލީގައި އިތުރު6މީހަކު މަރުވެއްޖެ. އެޤައުމުން މިހާތަނަށް ޖުމްލަ 16080 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 521 މީހަކު ވަނީ މަރުވެފައި.\nސިންގަޕޫރުން އިތުރު 291 މީހަކު ކޮވިޑް-19 އަށް ފައްސިވެއްޖެ. އެޤައުމުން މިހާތަނަށް ޖުމްލަ 43246 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 26 މީހަކު ވަނީ މަރުވެފައި.\nއަލްޖީރިޔާ އިން އިތުރު 283 މީހަކު ކޮވިޑް-19 އަށް ފައްސިވެ، މި ބަލީގައި އިތުރު7މީހަކު މަރުވެއްޖެ. އެޤައުމުން މިހާތަނަށް ޖުމްލަ 12968 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 892 މީހަކު ވަނީ މަރުވެފައި.\nކެންޔާ އިން އިތުރު 278 މީހަކު ކޮވިޑް-19 އަށް ފައްސިވެ، މި ބަލީގައި އިތުރު4މީހަކު މަރުވެއްޖެ. އެޤައުމުން މިހާތަނަށް ޖުމްލަ 5811 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 141 މީހަކު ވަނީ މަރުވެފައި.\nފަލަސްތީނުން އިތުރު 258 މީހަކު ކޮވިޑް-19 އަށް ފައްސިވެ، މި ބަލީގައި އިތުރު މީހަކު މަރުވެއްޖެ. އެޤައުމުން މިހާތަނަށް ޖުމްލަ 1815 މީހަކަށް ކޮވިޑް-19 ޖެހިފައިވާއިރު، އޭގެތެރެއިން4މީހަކު ވަނީ މަރުވެފައި.\nމޮރޮކޯ އިން އިތުރު 244 މީހަކު ކޮވިޑް-19 އަށް ފައްސިވެ، މި ބަލީގައި އިތުރު2މީހަކު މަރުވެއްޖެ. އެޤައުމުން މިހާތަނަށް ޖުމްލަ 11877 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 220 މީހަކު ވަނީ މަރުވެފައި.\nޖަރުމަންވިލާތުން އިތުރު 243 މީހަކު ކޮވިޑް-19 އަށް ފައްސިވެއްޖެ. އެޤައުމުން މިހާތަނަށް ޖުމްލަ 194642 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 9026 މީހަކު ވަނީ މަރުވެފައި.\nޕެރަގުއޭ އިން އިތުރު 321 މީހަކު ކޮވިޑް-19 އަށް ފައްސިވެ، މި ބަލީގައި އިތުރު2މީހަކު މަރުވެއްޖެ. އެޤައުމުން މިހާތަނަށް ޖުމްލަ 1942 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 15 މީހަކު ވަނީ މަރުވެފައި.\nސާބިއާ އިން އިތުރު 227 މީހަކު ކޮވިޑް-19 އަށް ފައްސިވެ، މި ބަލީގައި އިތުރު2މީހަކު މަރުވެއްޖެ. އެޤައުމުން މިހާތަނަށް ޖުމްލަ 13792 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 267 މީހަކު ވަނީ މަރުވެފައި.\nގުއަޓަމަލާ އިން އިތުރު 209 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 49 މީހަކު މަރުވެއްޖެ. އެޤައުމުން މިހާތަނަށް ޖުމްލަ 15828 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 672 މީހަކު ވަނީ މަރުވެފައި.\nއިޓަލީން އިތުރު 175 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 8 މީހަކު މަރުވެއްޖެ. އެޤައުމުން މިހާތަނަށް ޖުމްލަ 240136 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 34716 މީހަކު ވަނީ މަރުވެފައި.\nކެނެޑާއިން އިތުރު 169 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 8 މީހަކު މަރުވެއްޖެ. އެޤައުމުން މިހާތަނަށް ޖުމްލަ 102963 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 8516 މީހަކު ވަނީ މަރުވެފައި.\nއަފްޣާނިސްތާނުން އިތުރު 165 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 20 މީހަކު މަރުވެއްޖެ. އެޤައުމުން މިހާތަނަށް ޖުމްލަ 30616 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 703 މީހަކު ވަނީ މަރުވެފައި.\nއިތިއޮޕިއާ އިން އިތުރު 145 މީހަކު ކޮވިޑް-19 އަށް ފައްސިވެ، މި ބަލީގައި އިތުރު5މީހަކު މަރުވެއްޖެ. އެޤައުމުން މިހާތަނަށް ޖުމްލަ 5570 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 94 މީހަކު ވަނީ މަރުވެފައި.\nކޮސްޓަރިކާ އިން އިތުރު 143 މީހަކު ކޮވިޑް-19 އަށް ފައްސިވެ، މި ބަލީގައި އިތުރު މީހަކު މަރުވެއްޖެ. އެޤައުމުން މިހާތަނަށް ޖުމްލަ 2979 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 13 މީހަކު ވަނީ މަރުވެފައި.\nބަލްގޭރިއާ އިން އިތުރު 112 މީހަކު ކޮވިޑް-19 އަށް ފައްސިވެ، މި ބަލީގައި އިތުރު މީހަކު މަރުވެއްޖެ. އެޤައުމުން މިހާތަނަށް ޖުމްލަ 6459 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 102 މީހަކު ވަނީ މަރުވެފައި.\nސެނަގާލުން އިތުރު 105 މީހަކު ކޮވިޑް-19 އަށް ފައްސިވެ، މި ބަލީގައި އިތުރު4މީހަކު މަރުވެއްޖެ. އެޤައުމުން މިހާތަނަށް ޖުމްލަ 6459 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 102 މީހަކު ވަނީ މަރުވެފައި.\nބެލްޖިއަމް އިން އިތުރު 103 މީހަކު ކޮވިޑް-19 އަށް ފައްސިވެ، މި ބަލީގައި އިތުރު މީހަކު މަރުވެއްޖެ. އެޤައުމުން މިހާތަނަށް ޖުމްލަ 61209 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 9732 މީހަކު ވަނީ މަރުވެފައި.\nޖަޕާނުން އިތުރު 100 މީހަކު ކޮވިޑް-19 އަށް ފައްސިވެ، މި ބަލީގައި އިތުރު2މީހަކު މަރުވެއްޖެ. އެޤައުމުން މިހާތަނަށް ޖުމްލަ 18297 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 971 މީހަކު ވަނީ މަރުވެފައި.\nމަޑަގަސްކާ އިން އިތުރު 83 މީހަކު ކޮވިޑް-19 އަށް ފައްސިވެއްޖެ. އެޤައުމުން މިހާތަނަށް ޖުމްލަ 2005 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 16 މީހަކު ވަނީ މަރުވެފައި.\nސްވިޒަލޭންޑުން އިތުރު 69 މީހަކު ކޮވިޑް-19 އަށް ފައްސިވެ، މި ބަލީގައި އިތުރު2މީހަކު މަރުވެއްޖެ. އެޤައުމުން މިހާތަނަށް ޖުމްލަ 50074 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 6105 މީހަކު ވަނީ މަރުވެފައި.\nއަލްބޭނިއާ އިން އިތުރު 61 މީހަކު ކޮވިޑް-19 އަށް ފައްސިވެ، މި ބަލީގައި އިތުރު2މީހަކު މަރުވެއްޖެ. އެޤައުމުން މިހާތަނަށް ޖުމްލަ 2330 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 53 މީހަކު ވަނީ މަރުވެފައި.\nއޮސްޓްރިއާ އިން އިތުރު 58 މީހަކު ކޮވިޑް-19 އަށް ފައްސިވެ، މި ބަލީގައި އިތުރު2މީހަކު މަރުވެއްޖެ. އެޤައުމުން މިހާތަނަށް ޖުމްލަ 17580 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 700 މީހަކު ވަނީ މަރުވެފައި.\nމާލީން އިތުރު 58 މީހަކު ކޮވިޑް-19 އަށް ފައްސިވެއްޖެ. އެޤައުމުން މިހާތަނަށް ޖުމްލަ 2118 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 113 މީހަކު ވަނީ މަރުވެފައި.\nތަޖިކިސްތާނުން އިތުރު 52 މީހަކު ކޮވިޑް-19 އަށް ފައްސިވެއްޖެ. އެޤައުމުން މިހާތަނަށް ޖުމްލަ 5799 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 52 މީހަކު ވަނީ މަރުވެފައި.\nއިތުރު ކޮރެއާ އިން އިތުރު 51 މީހަކު ކޮވިޑް-19 އަށް ފައްސިވެއްޖެ. އެޤައުމުން މިހާތަނަށް ޖުމްލަ 12653 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 282 މީހަކު ވަނީ މަރުވެފައި.\nއޮސްޓްރޭލިއާ އިން އިތުރު 46 މީހަކު ކޮވިޑް-19 އަށް ފައްސިވެއްޖެ. އެޤައުމުން މިހާތަނަށް ޖުމްލަ 7641 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 104 މީހަކު ވަނީ މަރުވެފައި.\nޖީނިއާ އިން އިތުރު 31 މީހަކު ކޮވިޑް-19 އަށް ފައްސިވެ، މި ބަލީގައި އިތުރު މީހަކު މަރުވެއްޖެ. އެޤައުމުން މިހާތަނަށް ޖުމްލަ 5291 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 30 މީހަކު ވަނީ މަރުވެފައި.\nއަޔަލޭންޑުން އިތުރު 23 މީހަކު ކޮވިޑް-19 އަށް ފައްސިވެ، މި ބަލީގައި އިތުރު4މީހަކު މަރުވެއްޖެ. އެޤައުމުން މިހާތަނަށް ޖުމްލަ 25437 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1734 މީހަކު ވަނީ މަރުވެފައި.\nޗައިނާ އިން އިތުރު 21 މީހަކު ކޮވިޑް-19 އަށް ފައްސިވެއްޖެ. އެޤައުމުން މިހާތަނަށް ޖުމްލަ 83483 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4634 މީހަކު ވަނީ މަރުވެފައި.\nސްރީލަންކާ އިން އިތުރު 19 މީހަކު ކޮވިޑް-19 އަށް ފައްސިވެއްޖެ. އެޤައުމުން މިހާތަނަށް ޖުމްލަ 2033 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 11 މީހަކު ވަނީ މަރުވެފައި.\nBREAKING | Covid-19: India In Ithuru 20000 Meehunnah Bali Jehi, Ithuru 414 Maruhttps://t.co/Vz4HBh2HMZ\nMoonu Nivaa Kuran Dhekolhu Hadhaa Meehunnah Baeh Airline Thakun Dhen Ithurah Dhathureh Nukureveynehttps://t.co/A5CaXu0COf\nBREAKING | 10 Million Meehunnah Covid-19 Jehijjehttps://t.co/nxWUwuqnzC\nTree Top Gai Covid Ah Faruvaa Dhey Meehun Dharumavantha Hospital Ah Badhalu Kuraneehttps://t.co/i9hHm4Ltr9\nBarca Match Gai Raajje Ge Isthihaaru Dhakkaalaifihttps://t.co/kVSBayCxaN\nމާލޭގެ ފުރަބަންދަށް ބޮޑެތި ލުއިތައް ދިނުމަށް ފަހު، އަދި އިތުރު ލުއިތައް ދޭން ކުރިން ނިންމާފައި އޮތް ދުވަސް ޖެހެން މިހާރު ވަނީ މުއްދަތު ކައިރި ވެފައެވެ. މިހާރު މާލޭގެ ފުރަބަންދަށް އަޅާފައި އޮތް ފިޔަވަޅުތަކުގެ މުއްދަތު މިމަހުގެ 30 ވަނަ ދުވަހު ހަމަވާނެއެވެ. އެހެންކަމުން ޖުލައި މަހުގެ 01 ވަނަ ދުވަހުން ފެށިގެން އަނެއްކާވެސް މާލެ އަށް އިތުރު ލުއިތައް ލިބިގެން ދާނެއެވެ.\nކޮވިޑް-19 އާއި ގުޅިގެން މާލޭގެ ފުރަބަންދަށް ލުއިތައް ދިންތާ މާދަމާ އަށް ދެހަފްތާ ފުރިހަމަ ވާން ކައިރިވެފައި ވާއިރު މާލެ އިން ކޮވިޑް-19 އަށް ފައްސިވާ މީހުންގެ އަދަދު ބޮޑުތަނުން އިތުރު ވަމުންނެއް ނުދެއެވެ. ހުކުރު ދުވަހު މާލެ އިން ހަތަރު މީހަކު ކޮވިޑް-19 އަށް ފައްސިވިއިރު ހޮނިހިރު ދުވަހު 19 މީހަކު ފައްސިވިއެވެ. ނަމަވެސް އެޗްޕީއޭ އިން ވިދާޅުވެފައި ވަނީ މިހާރު ފައްސިވާ މީހުންގެ އަދަދުތައް ހުރީ ކަންބޮޑުވާން ޖެހޭ މިންވަރެއްގައި ނޫން ކަމަށެވެ.\nBREAKING NEWS: Covid-19: Raajje In Ithuru 22 Meehaku Fassivejje https://t.co/dH0BF3ZvJR\nUsoolaai Hilaafah Raees Nasheed Aai Azim Geakah Ziyaaraiy Kohfi https://t.co/QllTmc2Gwf\nރާއްޖޭގެ ހާލަތު ރަނގަޅު ނަމަވެސް ދުނިޔޭގެ ހާލަތު ފެންނަނީ ނުރައްކާތެރިކޮށެވެ. މިއަދު މިހާތަނަށް 102,049 މީހަކު ކޮވިޑް-19 އަށް ފައްސިވެ، 2,894 މީހަކު ވަނީ މަރުވެފައެވެ.\nފުވައްމުލަކުގައި އެކްސިޑެންޓެއް ހިނގައި ކާރެއް ތެރޭގައި މީހުން ތާށިވެއްޖެ\nޕްރިޕެއިޑް ޝިއުނާ މެން ގެއަށް ދިވެހި ކެއުން ކާން ދިއުން ކަހަލަ ދޯ .ސުފުރާ މަތީ ހުންނާނީ ގޯތީގަ ހައްދަން ބުނި ބަނބުކެޔޮ..މާދަން މަބްރޫކް މިކަންތަށް އިއުލާން ކުރާނެ ހެން ހީވަނީ....\nޖޫން 28, 2020 01:55\nޖުލައި 12 އިންފެށިގެން ބޭރުމީހުން ޓެސްޓުނިކޮށް އަރުވާއިރު، ދިވެހިން ކަރަންޓީނުކޮށް ދުއްތުރާކުރުމުގެ އެއްވެސް ކަހަލަގެ ވިސްނުމެއް ގެންގުޅެން މަދެކޮޅު! މިއީ ދިވެހިންގެ ގައުމު!ބޭރުމީހުންގެ ގައުމެއްނޫން\nޖޫން 28, 2020 12:20\nމިމަހު 12.ވަނަދުވަހު ކޮވިޑަށް ފައިސިވެގެން ރިސޯޓަށްގެންދިޔަމީހާ ދައުލަތުގެޚަރަދުގައި މީރުކެއުމާއި އަރާމުތަންމަތީގައި ނިންދަވާފައި މާލެތެރެއަށް ދޫކޮށް މާލެތެރޭގައި އުޅެމުންދާއިރު އޭނާއާއި ކޮންޓެކުޓްވެގެން ހޯމުކަރަންޓީނުކުރިމީހުން ކާނެއެއްޗެއްހޯދަން ބޭރަށްނުދެވި ތަތްގޮދަޑީގައިނިދަނިދާ އަދިވެސް އެހާލުގައި މިއީހާދަ ފައްކާކަމެކެދޯ މަބުރޫކު މިރޯގާ މިންކުރަނީކިނެއްތޯ؟


Dho?! Gahah fen dhinumakee ves dhaskuran jehey hunareh!\nއެކި ވައްތަރުގެ ގަސްތަކަށް އަވި ބޭނުންވާ މިންވަރު ތަފާތުވާހެން، ފެން ބޭނުންވާ މިންވަރު ވެސް ވަރަށް ބޮޑަށް ތަފާތެވެ. ފުރަތަމަ، އެ މީހަކު ގެންގުޅޭ ބާވަތެއްގެ ގަސްތައް އާންމުކޮށް ހެދެނީ ކޮން ކަހަލަ މާހައުލެއްގައިތޯ ބަލާށެވެ.\nގޭގައި ގަހެއް ހައްދާ، ބޮޑުކުރުމަކީ ހަމަ ތުއްތު ކުއްޖަކު ގެންގުޅުން ފަދަ ކަމެއްގެ ގޮތުގައި ބައެއް މީހުން ސިފަކުރެ އެވެ. ފަހަރެއްގައި އެހެން އެ ބުނަނީ، އަޅާލުމާއި އޯގާތެރިކަން ނުދީފި ނަމަ، ވަރަށް ފަސޭހައިން ގޭގައި މި ގެންގުޅޭ ގަސްތައް މަރުވުމުގެ ފުރުސަތު ބޮޑުވާތީ ކަމަށް ވެދާނެ އެވެ. އެކި ވައްތަރުގެ ގަސްތައް ގަނެ، އެންމެން ގޭތެރެ ފުރާލިއިރު، ކުރާ އެންމެ ބޮޑު ޝަކުވާ އަކީ ވެސް އަވަހަށް ގަސް މަރުވުމެވެ. ގަހެއް މަރުވުމަށް މެދުވެރިވާ ބައިވަރު ސަބަބުތައް ހުރެ އެވެ. މީގެ އެއް ސަބަބަށް ބަލާ ނަމަ، އެންމެ ފަރުވާތެރި ވާންޖެހޭނީ، ގަހަށް އެންމެ މުހިންމު ކާނާ ކަމުގައިވާ، ފެން ދިނުމުގައި ސަމާލުވުމަށެވެ. އެކި ކަހަލަ ގަސްގަހާގެއްސަށް ފެން ދޭންޖެހޭ ގޮތް ވަރަށް ބޮޑަށް ވެސް ތަފާތެވެ. އެހެންވީމަ، މިއީ ދަސްކުރަންޖެހޭ ހުނަރެއް ކަހަލަ ކަމެކެވެ. ގޭގައި ހައްދާ އެކި ވައްތަރުގެ ގަސްތައް ވިއްކާ "ދި ސިލް" ގެ ބްލޮގް ލިޔެފައިވާ ލިޔުމެއްގެ އެހީގައި އަހަރެމެން މި ދެނީ ބައެއް ޓިޕްސްތަކެކެވެ.\nއެންމެ މުހިންމު ކަންކަން\nމިއީ ގަހަށް ފެން ދިނުމުގައި އަމަލުކުރަންޖެހޭ "ގޯލްޑެން ރޫލްސް" ނުވަތަ ފަރުވާ ކުޑަނުކޮށް ކޮންމެހެން ވެސް ކުރަން ޖެހޭނެ ކަންކަމެވެ؛\n- އަބަދު ވެސް ޕޮޓު ބަދަލުކުރުމަށް ފަހު ގަހަށް ފެން ދޭން ވާނެ\n- ބޮޑެތި ޕޮޓުތަކުގައި ޖަހާފައި ހުންނަ ގަސްތަކަށް ވުރެ އަވަހަށް ކުދި ޕޮޓުގައި ޖަހާފައި ހުންނަ ގަސްތަކަށް ފެން ބޭނުން ވާނެ\n- އަލިމަޑު ތަނެއްގައި ހުންނަ ގަހަކަށް ވުރެ އަވަހަށް އަލިގަދަ ތަނެއްގައި ހުންނަ ގަހަކަށް ފެން ބޭނުން ވާނެ\n- ތެތްފިނި ތަނެއްގައި ގަސް ބަހައްޓައިފި ނަމަ، ގަހުގެ ތެތްކަން ގިނައިރު ހުންނާނެ / މިސާލަކަށް އޭސީ ހުންނަ ތަނެއްގައި\nމީހަކު ގަސްތަކަކަށް ފެން ދެނީ: ގަސް އަވަހަށް ހެދިބޮޑުވުމަށާއި ތާޒާކޮށް ހުރުމަށް އެންމެ މުހިންމީ ފެން.\nފެނުން ކޮށްދެނީ ކޮން ކަމެއް؟\nގަސް އަވަހަށް ހެދިބޮޑުވުމަށާއި ތާޒާކޮށް ހުރުމަށް އެންމެ މުހިންމީ ފެން ދިނުމެވެ. ފެން، އެހީވަނީ ގަހަށް ބޭނުންވާ މިނަރަލްސްތައް ގަހުގެ އެކި ބައިތަކަށް ފޮނުވުމަށެވެ. ގަހުގެ ސެލްސްތަކަށް ބޭނުންވާ ވަރަށް ފެން ލިބޭނެ ނަމަ، އަބަދު ވެސް ހުންނަނީ ވަރަށް ތަޒާކަންމަތީ އެވެ. އެކަމަކު އެއަށް ބޭނުންވާ ފެން މަދުން ލިބޭ ނަމަ ގަސް މޯޅިވާން ފަށާނެ އެވެ. އެއީ ގަހަށް ފެން ބޭނުންވާ ކަމުގެ އެންމެ ބޮޑު ނިޝާނެވެ. ރަނގަޅު ސިއްހަތެއްގައި ގަސް ހުންނާނީ ގަހުން އުފައްދާ "ސެލިއުލޮސް" ކިޔާ "ކެމިކަލް ކޮމްޕައުންޑެއް"ގެ ވެސް އެހީގަ އެވެ. އެކަމަކު ގަހަށް ބޭނުންވާ ވަރަށް ފެން ނުލިބިއްޖެ ނަމަ، "ސެލިއުލޮސް" އަށް އެކަނި މިކަން ނުކުރެވޭނެ އެވެ.\nގަހަށް ފެން ދިނުމުން، ގަހުގެ ފަތްތަކުގައި ހުންނަ ފެންތައް އަވިން ދަމައިގަންނާނެ އެވެ. ލޮލަށް ނުފެންނަ މި "ޕްރޮސެސް" އަށް ކިޔަނީ "ޓްރާންސްޕިރޭޝަން" އެވެ. މިއާ އެކު ގަހަށް އިތުރު ފެން ބޭނުން ވާނެ އެވެ. އާންމުކޮށް ގަހުގެ އެތެރަށް ފެން ފޮނުވުމަށް އެހީވާނީ ގަހުގެ މޫތަކެވެ. އެކަމަކު ބޭނުންވާ ވަރަށް މުލުގައި ފެން ނެތް ނަމަ، ފަތްތަކުގައި ފެން ހަރުވެފައި ހުރި ނަމަ، ގަހުގެ އެތެރެއަށް ދަމައިގަންނާނެ އެވެ. އެކަމަކު އޭރުން ވެސް، ގަސް މޯޅިވުމުގެ ފުރުސަތު އޮވެ އެވެ. އެހެންވާ ނަމަ، އަވަހަށް ފެން ދޭން ވާނެ އެވެ.\nގަހުގެ ވެލިގަނޑު ވާންޖެހޭނީ "ސްޕޮންޖެއް" ކަހަލަ އެއްޗަކަށެވެ. ސްޕޮންޖަށް ވެސް ފެން އެޅީމަ އޭގައި ފެންގަނޑު ހަރުލާފައި ހުންނަހެން، ޕޮޓުގައި އިންނަ ގަހަށް ފެންދިނީމަ، ވެލިގަނޑުގައި ފެން ފޮދު ހަރުނުވެ، ތިރިން ފައިބައިގެންދާ ނަމަ އެއީ ގޯހެކެވެ. އޭރަށް ގަހުގެ މުލުން ދަމަން ބޭނުންވާ ވަރަށް ފެނެއް ވެލިގަނޑުގެ ތެރޭގައި ނުހުންނާނެ އެވެ. މުލުން ފެން ދަމާނީ ވަރަށް މަޑުމަޑުންނެވެ. އެހެންވީމަ، ގިނައިރު ވަންދެން ތެތްކަން ހުރުން ވަރަށް މުހިންމެވެ. ވެލިގަނޑުގައި ތެތްކަން ހުރިކަން ޔަގީންކުރުމަށް، ދެ އިންޗީއަށް ވާ ވަރަށް އިނގިލި ވެސް ކޮށްޕާލާ ބަލައިލެވިދާނެ އެވެ. ތެތްކަން ނެތް ނަމަ އަލުން އެވީ ފެން ދޭށެވެ.\nއެކި ވައްތަރުގެ ކެކްޓައި ގަސްތަކެއް؛ މި ކަހަލަ ގަސްތަކަށް ފެން ބޭނުންވާނީ ވަރަށް މަދުން.\nމާ ގިނައިން ފެންދެވުނުކަން އެނގޭނީ ކިހިނެއް؟\nއެކި ވައްތަރުގެ ގަސްތަކަށް އަލި ބޭނުންވާ މިންވަރު ތަފާތުވާހެން، ފެން ބޭނުންވާ މިންވަރު ވެސް ވަރަށް ބޮޑަށް ތަފާތެވެ. ފުރަތަމަ އެ މީހަކު ގެންގުޅޭ ބާވަތެއްގެ ގަސްތައް އާންމުކޮށް ހެދެނީ ކޮން ކަހަލަ މާހައުލެއްގައިތޯ ބަލާށެވެ؛ ފިނި ތަނެއްގައިތޯ ނުވަތަ ހޫނު ތަނެއްގައިތޯ ބަލާށެވެ. ގޫގުލް ސާޗަކުން މިކަން ބެލިދާނެ އެވެ.\nއާންމުކޮށް ހަނަފަސް ތަންތަނުގައި ހެދޭ ކެކްޓިކް އަދި ސަޗުލެންޓް ކަހަލަ ގަސްތައް މާ ގިނައިން ފެނެއް ބޭނުމެއް ނުވާނެ އެވެ. ކެކްޓައި، ސަކިއުލެންޓް އަދި ޔޫފޯބްސް ކަހަލަ ގަސްތަކަށް ފެންދޭއިރު ވެލިގަނޑު ރަނގަޅަށް ތެތްވާ ވަރަށް ފެން ދޭން ވާނެ އެވެ. އެކަމަކު އެއީ ވެލިގަނޑު އެއްކޮށް، ރަނގަޅަށް ހިކިފައި ހުއްޓަ އެވެ. އެއްވެސް ކަހަލަ ތެތް ކަމެއް ހުރެގެން ނުވާނެ އެވެ. އަލުން ފެން ދިނުމަށް، ހަމަ ވެލިގަނޑު އެއްކޮށް ހިކެންދެން މަޑުކުރާށެވެ. ބައެއް ފަހަރު މަހަކަށް ވުރެ ގިނަ ދުވަސް ވެސް ނަގައިފާނެ އެވެ. އެކަމަކު ތެތް ފިނިކަމަށް ލޯބިކުރާ ފާންސް ކަހަލަ ގަސްތަކަށް ހަފުތާއަކު އެއް ފަހަރު ނުވަތަ ދެ ފަހަރު ވެސް ފެން ދެވިދާނެ އެވެ.\nއެކި ވައްތަރުގެ ގަސް ވިއްކާ ތަނެއް.\nގަހަށް ފެން ބޭނުންވާ ވަރު ވަޒަންކުރުމުގައި ގަހާއި، ގަސް އިންދާފައި ހުންނަ ޕޮޓުގެ ސައިޒަށް ވެސް ބަލަންޖެހެ އެވެ. ކުރިން ބުނި ގޮތަށް ކުޑަ ޕޮޓެއްގައި، މަދު ވެލިކޮޅާ އެކު އިންދާފައި ހުންނަ ގަހަކަށް ގިނައިން ފެން ބޭނުންވާނެ އެވެ. އަދި އެއް ވައްތަރުގެ ގަހެއް، ދެ ސައިޒެއްގެ ދެ ޕޮޓެއްގައި އިންދާފައި ހުރި ނަމަވެސް، މިހެންވާ ނަމަ ފެން ދޭންޖެހޭ މިންވަރު ތަފާތުވެ އެވެ. ބޮޑު ގަހެއް ނަމަ، ވެލިގަނޑު ހަމަ ރަނގަޅަށް ތެމެންދެކަށް ފެން އަޅާށެވެ. އަލުން ފެން ދޭން ވާނީ ވެލިގަނޑު ހިކުނީމަ އެވެ.\nފެން ހިނދޭ ގޮތް ނަހަދާ ހުންނަ ޕޮޓެއްގައި ނަމަ އެ ޕޮޓުގެ ހަތަރު ބައި ކުޅަ އެއް ބަޔަށް ވުރެ ގިނަ ނުވާނެހެން ފެން ދޭށެވެ.\nގަހަށް ބޭނުންވާ މިންވަރަށް ވުރެ އިތުރަށް ފެން ދެވިއްޖެ ނަމަ، ގަހުގެ މޫތައް ހަލާކުވާން ފަށާނެ އެވެ. ވެލީގައި ހައްދާ ގިނަ ގަސްތަކަށް ބޭނުންވާ ފެނާއި އޮކްސިޖަން ބަރާބަރަށް ލިބޭނީ، އެ ވެލިގަނޑުގެ ތެތްކަން ރަނގަޅަށް ކެނޑިފައި ހުއްޓާ ފެން ދިނުމުންނެވެ.\nމީހަކު ގަސްތަކަކަށް ފެން ދެނީ: ފެން ދިނުމަށް ވަކި ޝެޑިއުލްއެއް ހަދާ، ވަކި ވަގުތުތަކެއް ފެން ދިނުން ރަނގަޅުވާނެ.\nބަރާބަރަށް، ވަގުތުން ވަގުތައް ގަހަށް ފެން ދިނުން، އާދަކަށް ހަދަންޖެހޭނެ އެވެ. އެ ގަހަކަށް ފެން ބޭނުންވާ މިންވަރު ބެލުމަށް ފަހު، ހަފުތާ އަކު ނުވަތަ ދުވާލަކު ދެން ދޭނެ ވަކި ވަގުތެއް ކަނޑައަޅާށެވެ. އަދި ފެން ދޭނީ މިވެނި ވަރަކަށް ކަން ވެސް ކަނޑައަޅާށެވެ.\nވަރަށް ހޫނު ގަދަ ދުވަސްވަރެއް ނަމަ ސަކިއުލެންޓް ކަހަލަ ގަހަކަށް ދެ ހަފުތާއިން އެއް ހަފުތާގައި ފެން ބޭނުން ވެދާނެ އެވެ. ފާން އަދި ޓްރޮޕިކަލް ގަސްތަކަށް ހަފުތާ އަކު އެއް ފަހަރު ފެން ބޭނުން ވާނެ އެވެ. އެހެން ނޫނީ ހޫނު މޫސުމުގައި މި ކަހަލަ ގަސްތައް ތެތްފިނި ތަނެއްގައި ބެހެއްޓުމަށް ފަހު، ހަމަ ކުރިން ފެންދެމުން ދިޔަ އުސޫލުން ފެން ދެވިދާނެ އެވެ.\nގެއެއްގައި ހައްދާފައި ހުރި ގަސްތަކެއްގެ ތެރޭގައި ބަހައްޓާފައި ހުރި ގޮނޑިއެއްގައި އިށީނދެލައިގެން މީހަކު ކޮފީ ބޮނީ.\nޓެމްޕަރޭޗާ މެދު މިނެއްގައި ހިފެހެއްޓުން\nގޭގައި ހައްދާ ގިނަ ގަސްތަކަށް އެންމެ ކަމުދާނީ ތާފަނާ ނުވަތަ އާދައިގެ ފެނެވެ. ތާފަނާ ފެން އަވަހަށް ވެލިގަނޑުގެ ތެރެއަށް ދަމައިގަންނާނެ އެވެ. ފަތްތަކުގެ މައްޗަށް ފެން ބުރުވުން، ކޮންމެ ކޮންމެ ގަހަކަށް ކަމަކު ނުދާނެ އެވެ (އެއީ އޯކިޑާއި އެކި ވައްތަރުގެ އެއާ ޕްލާންޓްސް، އަދި ފާން ކަހަލަ ގަސްތަކެވެ). އެހެން ނޫނީ ގަހުގެ ޓެމްޕަރޭޗާ އަށް ނޭދެވޭ އަސަރުކުރާނެ އެވެ.\nގިނަ ޓްރޮޕިކަލް ގަސްތަކުގެ ފަތްތައް ވަރަށް ބޯވާނެ އެވެ. އެއީ އެ ގަސްތަކުގެ އަސްލު ގުދުރަތީ މާހައުލަކީ އަބަދު ވެސް ވާރޭ ވެހިވެހި އޮންނަ ނުވަތަ ތެތްފިނި ތަންތަނަށް ވީމަ އެވެ. އަދި މި ފަތްތައް ބޯވީމަ، ބޭނުންވާ މިންވަރަށް ވުރެ އިތުރަށް ގަހަށް ފިނިނުވެ، ޓެމްޕަރޭޗާއި މެދު މިނެއްގައި ހިފެހެއްޓުމަށް އެ ކަހަލަ ގަސްތަކަށް ފަސޭހަވެ އެވެ.


Munaasabaa faahaga kurumaai gulheygothun Ungoofaaru ge Muvassasaa thakaai Jamaa'aithah ekugai mashvaraa kohfi | ungoofaaru.com\nބަނޑޭރިގަނޑު/ޚަބަރު/މުނާސަބާ ފާހަގަ ކުރުމާއި ގުޅޭގޮތުން އުނގޫފާރުގެ މުވައްސަސާ ތަކާއި ކުލަބް ޖަމާއަތްތައް އެކުގައި މަޝްވަރާ ކޮށްފި\n0 722 މިނެޓެއް ނުވަނިސް ކިޔާލެވޭ\n2021 ވަނަ އަހަރުގެ މިނިވަންދުވަސް ފާހަގަ ކުރުމަށް އުނގޫފާރުގައި ކުލަ ބޮކިފަތި ދަމާ ދިދަ ޖަހާ ޒީނަތްތެރި ކޮށްފަ\nދީނީ އަދި ޤައުމީ އެކިއެކި މުނާސަބާތަކާއި ދުވަސް ތައް ރަށު ފެންވަރުގައި ފާހަގަ ކުރުމާއި ގުޅޭގޮތުން އުނގޫފާރުގައި ހުރި ދައުލަތާއި ސަރުކާރުގެ މުވައްސަސާތަކާއި ކުލަބް ޖަމާއަތްތައާއެކު މަޝްވަރާ ކޮށްފިއެވެ. ރ އަތޮޅު ކައުންސިލުން އިންތިޒާމުކުރި މިބައްދަލުވުން އޮތީ މިއަދު ހެނދުނު 11 ޖެހިއިރު ރ އަތޮޅު ކައުންސިލްގެ ޖަލްސާކުރާ މާލަމްގައެވެ.\nމި ބައްދަލުވުމުގައި ވާހަކަފުޅު ދައްކަވަމުން ރ އަތޮޅު ރައީސް ވިދާޅުވީ މި ބައްދަލުވުމުގެ ބޭނުމަކީ ދީނީ، ޤައުމީ އަދި ތަފާތު އެކި މުނާސަބާ ފާހަގަ ކުރުމުގައި ރަށުގައިހުރި ހުރިހައި މުވައްސަސާތަކާއި ކުލަބް ޖަމިއްޔާ ޖަމާއަތްތައް ގުޅިގެން މަސައްކަތް ކުރުމާއި އަދި މިފަދަ ކަންކަން، ހަރަކާތް ހިންގާއިރު ކުރިއަށް ގެންދެވިދާނެ ގޮތްތަކަކާއި ގުޅޭގޮތުން ޖަމާއަތްތަކާއި މުވައްސަސާ ތަކުގެ ހިޔާލާއި މަޝްވަރާ ހޯދުން ކަމަށެވެ. އަދި އަޅުގަނޑުމެންގެ ވީދިފައިވާ އިޖުތިމާއީ ފޭރާން އާކުރުމަށާއި ރައްޔިތުންނާއި އަޅުގަނޑުމެންގެ ޅަދަރިންގެ ހިތްތަކުގައި މިފަދަ މުނާސަބަތު ތަކުގެ ތެރެއިން ދީނީ އަދި ޤައުމީރޫހު އާލާކޮށް ދިރުވުމަށް މަސައްކަތްކުރުން ކަމަށެވެ.\nމި ބައްދަލު ވުމުގެ ބައިވެރިންވަނީ އަތޮޅު ރައީސްގެ މި އިސްނެންގެވުމަށް ޝުކުރުއަދާ ކޮށް އެފަރާތްތަކުގެ ވިސްނުން މިކަމުގައި ހިއްސާކޮށްފައެވެ. އެގޮތުން ހުރިހައި ފަރާތްތަކަކުންވެސް މިކަމުގައި ފުރިހަމަ ބައިވެރިވުމާއި އެއްބާރުލުމާއި އެހީތެރިކަން ދޭނެކަމުގެ ފުރިހަމަ ޔަޤީންކަންވަނީ ދީފައެވެ. މީގެ އިތުރުން އުނގޫފާރު ރީޖަނަލް ހޮސްޕިޓަލްގެ މެނޭޖަރ އިބްރާހީމް ޒަޔާން ދެއްކެވި ވާހަކަފުޅު ފާހަގަކޮށް އެގޮތަައް ކުރިއަށް ދިއުން ރަނގަޅު ކަމަށް ފެންނަ ކަމުގައި ބައިވެރިން ފާހަގަ ކުރިއެވެ. އަދި ރ އަތޮޅުގެ ފެންވަރުގައި ބައެއް ދުވަސްތައް ފާހަގަކުރުމާއި ގުޅޭގޮތުންވެސް ބައިވެރިން ވާހަކަ ދެއްކިއެވެ.\nޒަޔާންގެ ވާހަކަފުޅުގައި ދުވަސް ތަކާއި މުނާސަބާ ފާހަގަ ކުރާއިރު މުޅިއަހަރު ދުވަހަށް ބަހާލައިގެން މުހިއްމު ދުވަސްތަކެއް ކަނޑައަޅައި އެދުވަސްތައް ފާހަގަ ކުރުމަށް ހިންގޭ ހަރަކާތްތައް މިހާރުގެ ހާލަތައްބަލައި އިންތިޒާމު ކުރުން ރަނގަޅު ކަމުގައި ފާހަގަ ކުރިއެވެ. އެގޮތުން ހަމައެކަނި ދިދަނެގުމާއި ކުލަބޮކި ދިއްލުމާއި ޖަލްސާ ބޭއްވުމުގެ ބަދަލުގައި ޓާގެޓް ގުރޫޕަށް އެންމެ އެކަށީގެންވާ ގޮތްތަކަކީ ކޮބައިތޯ ބަލައި އެފަދަ ގޮތްތައް ބޭނުން ކުރުން މުހިއްމު ކަމުގައި ފާހަގަ ކުރެއްވިއެވެ.\nމިކަމާއި ގުޅޭގޮތުން މިއަށްވުރެވެސް ފުޅާކޮށް މަޝްވަރާކުރުމަށް އިތުރު ބައްދަލުވުންތައް ބޭއްވުން މުހިއްމުކަމަށް ނިންމައި މިއަދުގެ ބައްދަލުވުން ނިންމާލީއެވެ.\nރ. އުނގޫފާރު ރ.އަތޮޅު ކައުންސިލް ބެންކް އޮފް މޯލްޑިވްސް ކުލަބް ޔޫތު ސްޓަރ އުނގޫފާރު ރީޖަނަލް ހޮސްޕިޓަލް އުނގޫފާރު ކައުންސިލް އުނގޫފާރު މެޖިސްޓްރޭޓް ކޯޓު އުނގޫފާރު ސްކޫލް އުފާ މީރާ ޖަމިއްޔަތުއް ސައިފް\nބިޓު - ފުރަތަމަ ބައި


ސްޓެލްކޯގެ މެނޭޖީރިއަލް ޓްރެއިނިންގެ ބައިވެރިންނަށް ސެޓިފިކެޓް ދީފި |\nސްޓެލްކޯގެ މިޑްލް މެނޭޖްމަންޓަށް ހާއްސަކޮށްގެން ހިންގި މެނޭޖީރިއަލް ޓްރެއިނިންގެ ބައިވެރިންނަށް މިއަދު ސެޓިފިކެޓް ދީފިއެވެ.\nތިން ބެޗަކަށް ބަހާލައިގެން، ހުސްވި ޑިސެމްބަރު މަހުގެ ކުރިއަށް ގެންދިޔަ މި ޓްރެއިނިން ސެޝަންތަކުގައި ޖުމްލަ 45 މުވައްޒަފަކު ބައިވެރިވެފައިވާ ކަމަށް ސްޓެލްކޯ އިން ބުނެއެވެ. އެއިން ކޮންމެ ބެޗެއްގައި ކިޔަވައިދީފައި ވަނީ ތިން ދުވަހު އެވެ. ކިޔަވައިދިނީ ލަންކާގެ ތަޖުރިބާކާރުންނެވެ.\nސްޓެލްކޯ އިން ބުނީ މި ޓްރެއިނިން ހިންގާފައިވަނީ މައިގަނޑު ތިން ބަޔަކަށް އަމާޒުކޮށްގެން ކަމަށާއި އެއީ ލީޑަޝިޕް ސްކިލްސްއާއި ޕީޕަލްސް ސްކިލްސް އަދި ޕްރޮޖެކްޓް މެނޭޖްމަންޓް ސްކިލްސް ކަމަށެވެ.\n"މި ޓްރެއިނިންގ އަކީ މެނޭޖިންގ ޑިރެކްޓަރ ހަސަން މުޣުނީގެ ވަރަށް ބޮޑު އިސްނެންގެވުމަކާއެކު ކުރިޔަށް ގެންދިޔަ ޓްރެއިނިން އެއް،" ސްޓެލްކޯ އިން ނެރުނު ބަޔާނެއްގައި ބުނެފައިވެއެވެ. "މިއީ ކުންފުނީގެ ތާރީހުގައިވެސް ކުންފުނީގެ ކުރިމަގު ބައްޓަން ކުރުމަށްޓައި، ކުރިޔަށް އޮތް ތަނުގައި ސްޓެލްކޯގެ އިސް މަގާމުތަކާއި ހަވާލުވާން ތިބި ފަރާތްތަކަށް ދެވުނު ފުރަތަމަ ޓްރެއިނިންގކަން ފާހަގަކޮށްލެވޭ. މީގެ ކުރިން މިފަދަ ތަމްރީނުތައް ދެވިފައިވަނީ ސީނިއާ މެނޭޖްމަންޓަށް."\n— STELCO (@STELCOMALDIVES) January 10, 2022\nބައިވެރިންނަށް ސެޓްފިކެޓް ހަވާލުކުރުމަށް މިއަދު ބޭއްވި ރަސްމިއްޔާތުގައި ވާހަކަ ދައްކަވަމުން ސްޓެލްކޯގެ މެނޭޖިންގ ޑިރެކްޓަރ މުޣުނީ ވިދާޅުވީ، މި ޕްރޮގްރާމަކީ މިފަދަ އެހެން ޕްރޮގްރާމްތަކެއްގެވެސް ފެށުން ކަމަށާއި، ކުރިއަށް އޮތް ތަނުގައި މިފަދަ އެހެން ޕްރޮގްރާމްތައްވެސް ކުރިޔަށްގެންދިއުމަށް ނިންމަވާފައިވާ ކަމަށެވެ.\n"މި ޓްރެއިނިންގ އާއެކު، ކުންފުނި ކުރިޔަށްދާ ސްޕީޑާ އެއްވަރަށް ކުންފުނީގެ ހުރިހާ ޑިޕާޓްމަންޓެއްގެ ހިންގުންވެސް އިތުރަށް ހަރުދަނާވެ، ވަރުގަދަވެގެންދާނެ. މީގެ އިތުރުން މާހައުލާއި، މުޖުތަމައުއަށް އަންނަ ބަދަލާއެކު، އާންމުންގެ އުމްމީދުތަކާ އެއްވަރަށް ހިދުމަތްދެވޭނެ ވަރުގަދަ ލީޑަޝިޕެއް ތައްޔާރުކުރެވިގެންދާނެ،" މުޣުނީ ވިދާޅުވިއެވެ. "މިފަދަ ޓްރެއިނިންގތަކާއެކު، ކުންފުނީގައި ކުރީގައި ހުރި ސަގާފަތްތައް ބަދަލުވެގެން އަންނައިރު، ކުންފުނީގެ މުވައްޒަފުންނަކީ މަސައްކަތްތެރި، ތެދުވެރި، އަދި އަހުލާގު ރަނގަޅު ބަޔަކަށް ހެދިގެންދާނެ. ދަށުން މަސައްކަތް ކުރާ މުވައްޒަފުން އިތުރަށް މޮޓިވޭޓް ކުރުމުގެ ހުނަރުތައްވެސް ދަސްވެގެންދާނެ. މީގެ އިތުރުން ކުންފުނިން ކަނޑައަޅާ މިންގަނޑުތަކާއި، ޓައިމްލައިންތަކަށް މަސައްކަތްތައް ނިންމުމުގެ މުހިއްމުކަމާއި އެކަންކަމާއި ގުޅުންހުރި ހުނަރުތައްވެސް ދަސްކޮށްދެވިފައިވާނެ."\nމުޣުނީ އަދި ވިދާޅުވީ މިއީ ކުންފުނީގެ ލީޑަޝިޕް ސަކްސެޝަން ޕްލޭންގެ ދަށުން ނެކްސްޓް ޖެނެރޭޝަން އޮފް ލީޑަރސް ތަމްރީނު ކުރުމަށް ހިންގި ޕްރޮގްރާމެއް ކަމަށާއި ކުރިއަށް އޮތް ތަނުގައި ކުންފުނީގެ އެކި ޑިޕާޓްމަންޓްތަކުގެ އިސްވެރިންގެ ގޮތުގައި މަސައްކަތްކުރަން ތިބި ފަރާތްތަކަށް މިފަދަ އިތުރު ޓްރެއިނިންގ ތަކެއް ދެވި، ކުންފުނީގެ ވިޝަންއާއި މިޝަންއާ އެއްގޮތަށް މަސައްކަތްތައް ބައްޓަންކޮށް، ރައްޔިތުންނަށް މިހާރަށްވުރެވެސް ރަނގަޅު ހިދުމަތްތަކެއް ދެވިގެންދާނެކަން ކަށަވަރު ކުރެވިގެންދާނެ ކަމަށެވެ.\nމި ޓްރޭނިންގެ ބައިވެރިންގެ ފަރާތުން ވާހަކަދެއްކެވި ސީނިއާ މެނޭޖަރ އަލީ މުޖުތަބާ މުހައްމަދު ވިދާޅުވީ، ކުންފުނީގައި ހޭދަވި 20 އަހަރުގެ ތެރޭގައިވެސް މިއީ މިފަދަ ތަފާތު ތަމްރީނު ޕްރޮގްރާމެއް ހިންގި ފުރަތަމަ ފަހަރު ކަމަށެވެ.\n"މި ޕްރޮގްރާމްގެ އެންމެ ހާއްސަ އެއް ކަމަކީ މަސައްކަތުގެ މާހައުލުގައި ދިމާވާ އުނދަގޫ ހާލަތްތަކުގައި އަމަލުކުރާނެ ގޮތްތައް ދަސްވެގެންދިޔަ ދިއުން. މިފަދަ ފުރިހަމަ ޕްރޮގްރާމެއް ކުރިޔަށް ގެންދެވި ކަމަށްޓަކައި މެނޭޖިންގ ޑިރެކްޓަރަށާއި ހިއުމަން ރިސޯސަސް ޑިޕާޓްމަންޓަށް ވަރަށް ހާއްސަ ޝުކުރެއް ދަންނަވަން."


Nidhaa iru istaakeen laan jeheny mihenve – Iru\nއިސްޓާކީނަކީ އަހަރެމެން ދިވެހިން ގިނަފަހަރަށް ބޫޓަށް އަރާއިރު ބޭނުންކުރާ އެއްޗެކެވެ. ނޫނީ ފިނިން ސަލާމަތްވުމަށްޓަކައި މަދުން ނަމަވެސް ފަޔަށް އިސްޓާކީނު ލައެވެ. އާދަވެގެން ނިދާގަޑީގައި ފަޔަށް އިސްތާކީނު ލައްވާނަމަ އޭގެ ފައިދާ ވަރަށް ބޮޑެވެ. މިހެން ބުނުމުން ފަހަރުގައި ހައިރާންވެދާނެއެވެ. އެހެން ނަމަވެސް މި ލިޔުން ކިޔާ ނިމޭއިރު ތިޔައިން ކޮންމެ މީހަކަށް މީގެ ބޭނުންޖެހޭނެއެވެ.\nއަރާމު ނިންޖަކުން ނޫނީ ފުން ނިންޖަކުން ނިދާލުމަކީ ކޮންމެ މީހެއްގެވެސް ސިކުނޑި ތާޒާވެ ހަށިގަނޑުގެ ވަރުބަލިކަން ފިލުވާލާ ކަމެކެވެ. ނިދާގަޑީގައި ފަޔަށް އިސްޓާކީނު ލުމުން ހަށިގަނޑުގެ ފިނިހޫނުމިން އެއްވަރެއްގައި ހިފަހައްޓައި ލޭގެ ހިގުން ހަމައަކަށް އެޅެއެވެ. މިކަމުގެ ސަބަބުން އަވަހަށް ނިދިއައުމާއި ފުން އަރާމު ނިންޖަކަށް މަގުފަހިވެއެވެ.\nފައިގެ ހަންބޯވެ ފަޅަފަޅައިގެން ދިއުމަކީ އަހަރެމެންގެ ތެރެއިން ގިނަބަޔަކު ތަހައްމަލުކުރަމުންދާ މައްސަލައެކެވެ. އެކަމަށްވެސް އޮތް ހައްލަކީ އިސްޓާކީނެވެ. ރޭގަނޑު ނިދުމުގެ ކުރިން ފައިގައި ތެޔޮ ނުވަތަ ލޯޝަން ކޮޅެއް ހާކާލާފައި އިސްޓާކީނަށް އަރާށެވެ. އިސާހިތަކު ފައިގެ ހަންގަނޑަށް ބަދަލު އަންނަކަން ފާހަގަ ވާނެއެވެ.\nމިކަމުގެ ފައިދާ ދެނެގަތުމަށްޓަކައި މިކަން އަމިއްލަފުޅަށް ތަޖުރިބާ ކޮއްލައްވާށެވެ. މިއީ ތިމާއަށް ހިތްހަމަޖެހުން ގެނުވާނެ ތަޖުރިބާއަކަށް ވާނެއެވެ.


Hoadhan mi ulhenee siyaasee vote eh noon, mi ee vahkama aniyaa aa...\nހޯދަން މި އުޅެނީ ސިޔާސީ ވޯޓެއް ނޫން، މިއީ ވައްކަމާއި އަނިޔާއާ ދެކޮޅަށް ދޭންޖެހޭ ވޯޓެއް: އިބޫ\nމެނިފެސްޓޯއަށް ބަދަލު ގެނައުމަށް ޕާޓީތަކަށް ފުރުސަތުދޭން ޖެހޭ\nދޭންވީ ސިޔާސީ ވޯޓެއް ނޫން\nއެމްޑީޕީގެ ކެންޑިޑޭޓް ކަމަށް ނިންމީ އެޕާޓީގެ ކޮންގޮރެސް އިން\nކ. މާލެ4ޖުލައި 2018 | ބުދަ 22:33 41,941\nއިބޫ އެމްޑީޕީގެ މެމްބަރުންނާ ބައްދަލުކުރައްވަނީ؛- އެމަނިކުފާނު މި އިންތިހާބު ކާމިޔާބު ކުރައްވާނެ ކަމަށް ޔަގީން ކުރައްވާ - އެމްޑީޕީ\nމިއަހަރުގެ ރިޔާސީ އިންތިހާބުގައި ރައްޔިތުންގެ ފަރާތުން ބޭނުންފުޅުވެވަޑައިގަންނަވަނީ ސިޔާސީ ވޯޓެއް ނޫން ކަމަށާއި މިއީ ވައްކަމާއި އަނިޔާވެރިކަމާ ދެކޮޅަށް ލާން ޖެހޭ ވޯޓެއް ކަމަށް އެމްޑީޕީގެ ރިޔާސީ ކެނޑިޑޭޓް އިބްރާހިމް މުހައްމަދު ސޯލިހް(އިބޫ) ވިދާޅުވެއްޖެ އެވެ.\nއެމަނިކުފާނު މިހެން ވިދާޅުވީ މިއަހަރުގެ ރިޔާސީ އިންތިހާބަށް އެމްޑީޕީގެ ފަރާތުން މާލޭގައި ހަރަކާތްތެރިވާނެ އެ ޕާޓީގެ ކެމްޕެއިން އޭޖެންޓުން ތަމްރީން ކުރުމަށް ބޭއްވި ހަރަކާތުގައި ވާހަކަފުޅު ދައްކަވަމުންނެވެ. އިބޫ ދެއްކެވި ވާހަކަފުޅުގައި މާލޭއިން ބޮޑު ޕަސެންޓެއް ކާމިޔާބު ކުރުމަކީ މުހިންމު ކަމެއް ކަމަށާއި އެގޮތުން 55 ޕަސެންޓް ވޯޓު މާލެއިން އެމްޑީޕީގެ ކެނޑިޑޭޓަށް ލިބޭތޯ މަސައްކަތް ކުރައްވަން ޖެހޭ ކަމަށް އިބޫ ވިދާޅުވި އެވެ.\nއިބޫ ވިދާޅުވީ ގުޅިފައިވާ ކޯލިޝަނުން ކުރާ މަސައްކަތުން އެމިންވަރަށް ވޯޓު ލިބޭނެ ކަމަށް ވަރަށް ބޮޑަށް ޔަގީންކުރައްވާ ކަމަށާއި އިރާދަކުރެއްވިއްޔާ މި "އަނިޔާވެރިކަމުން"ސަލާމަތް ވާނެ ކަމަށެވެ.\n"އަޅުގަނޑުމެން ކުރަން މި އުޅެނީ ސިޔާސީ މަސައްކަތެއް ނޫން. ސިޔާސީ ވޯޓެއް ނޫން އަޅުގަނޑުމެން ހޯދަން މި އުޅެނީ. މި އިންތިހާބު ބިނާވެފައި އޮންނާނީ ވައްކަމާ އިދިކޮޅަށް. ވައްކަމަށް ނޫނެކޭ ބުނަން. އަނިޔާވެރިކަމަށް ނޫނެކޭ ބުނަން. އެއީ އަޅުގަނޑުމެންގެ އަމާޒަކަށް ވާން ޖެހޭނީ" އިބޫ ވިދާޅުވި އެވެ.\nމީގެ އިތުރުން އިބޫ ވިދާޅުވީ ކޯލިޝަނެއްގެ ތެރޭގައި އޮވެގެން މަސައްކަތްކުރާއިރު އެމްޑީޕީގެ މެނިފެސްޓޯއަށް ގެންނަން ޖެހޭ ބައެއް ބަދަލުތައް ގެނައުމަށް އެހެން ޕާޓީތަކުން ހުށަހަޅައިފިނަމަ އެކަން ކޮށްދެވެން އޮތްވަރަކުން ކޮށްދޭން ޖެހޭ ކަމަށެވެ. އަދި ދޫ ދޭން ޖެހޭ ތަންތަނުގައި ދޫދޭން ޖެހޭނެ ކަމަށާއި އެއްކޮށް މަސައްކަތް ކުރެވޭނީ އެގޮތަށް ތިބެގެން ކަމަށް ވެސް އިބޫ ވިދާޅުވި އެވެ.\nސޯލްޓް ކެފޭގައި މިރޭ ބޭއްވި ބައްދަލުވުމުގެ ތެރެއިން\nބުދަ ދުވަހުގެ ރޭ ސޯލްޓް ކެފޭގައި ބޭއްވި މި ބައްދަލުވުމަކީ ކެމްޕެއިނަށް ތައްޔާރުވުމުގެ ގޮތުން އެމްޑީޕީގެ ކެމްޕެއިން ޕެޗްއޭޖެންޓުންނަށް ކެމްޕެއިންނާ ގުޅޭ މައުލޫމާތު ދިނުމަށް ބޭއްވި ބައްދަލުވުމެކެވެ. މިއީ ރިޔާސީ ޓިކެޓް އިބޫއަށް ލިބިވަޑައިގެންނެވި ފަހުން އެމްޑީޕީގެ ކެމްޕެއިން އިވެންޓެއްގައި ބައިވެރިވެވަޑައިގެންނެވި ފުރަތަމަ ފަހަރެވެ. އެހެން ނަމަވެސް އިބޫ ވަނީ އެމްޑީޕީގެ އެކި ކެމްޕެއިން ޓީމުތަކާއެކު އެ ޕާޓީގެ އޮފީހުގައި ގިނަ ބައްދަލުވުންތަކެއް ބާއްވާފަ އެވެ.


SunOnline: Mahuge stock dhamahattan avas fiyavalhu alhan jehey: Raees Solih\nމަހުގެ ސްޓޮކް ދަމަހައްޓަން އަވަސް ފިޔަވަޅު އަޅަންޖެހޭ: ރައީސް ސޯލިހު\nއައިޝަތު ފަރީޙާ 03 Sep 2019, 20:17\nއިންޑިއަން އޯޝަން ކޮންފަރެންސް ފެށުމަށް މިއަދު ޕެރަޑައިސް އައިލެންޑް ރިސޯޓުގައި ބޭއްވި ރަސްމިއްޔާތު -- ފޮޓޯ: ރައީސް އޮފީސް\nއިންޑިއާ ކަނޑުގެ މަހުގެ ސްޓޮކް މަދުވިޔަނުދީ ދަމަހައްޓަން އަވަސް ފިޔަވަޅުތަކެއް އަޅަންޖެހިފައިވާކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nހަތަރުވަނަ އިންޑިއަން އޯޝަން ކޮންފަރެންސް ފެށުމަށް މިއަދު ޕެރަޑައިސް އައިލެންޑް ރިސޯޓުގައި ބޭއްވި ރަސްމިއްޔާތުގައި ވާހަކަ ދައްކަވަމުން ރައީސް ސޯލިހު ވިދާޅުވީ އިންޑިއާ ކަނޑުގެ މަހުގެ ސްޓޮކް ދަށްވުމުގެ އަސަރު އެންމެ ބޮޑަށް ކުރާނީ ރާއްޖެފަދަ ގައުމުތަކަށް ކަމަށެވެ.\n"ރާއްޖޭގެ އިގްތިސޯދާއި ރައްޔިތުންގެ ކެއިންބުއިމުގައި ހިމެނޭ މައިގަނޑު އެކައްޗަކީ މަސް. ރާއްޖޭގެ އިގްތިސޯދުގެ އެކްސްޕޯޓުގެ ބޮޑު ބައެއް ހިއްސާކުރަނީ ބަސް. އިންޑިއާ ކަނޑުގެ މަހުގެ ސްޓޮކް ދަށްވުވުމުގެ އަސަރު އެންމެ ބޮޑަށް ކުރާނީ ރާއްޖެއަށް،" ރައީސް ވިދާޅުވިއެވެ.\nރައީސް ވިދާޅުވީ މަހުގެ ސްޓޮކް ދަށްވެ، އެޓްލާންޓިކް ކަނޑަށް ދިމާވެފައިވާ ހާލަތެއް މެދުވެރިވެއްޖެ ނަމަ، އިންޑިއާ ކަނޑުގެ ޖަޒީރާ ގައުމުތަކަށް އޭގެ ނޭދެވޭ އަސަރު ކުރާނެ ކަމަށެވެ.\n"އޭގެ ކުރިން ދެމެހެއްޓެނިވި މަސްވެރިކަން ކުރިއަރިވައި މަހުގެ ސްޓޮކް ހުސްވިޔަ ނުދިނުމަށް ފިޔަވަޅުތައް އަޅަން ފަށާނަން،" ރައީސް ވިދާޅުވިއެވެ. ރައީސް ވިދާޅުވީ އެޓްލާންޓިކް ކަނޑުގެ ސަރަހައްދުގެ ގައުމުުތަކުން ފިޔަވަޅު އެޅުން ލަސްކުރުމުން އެކަނޑުގެ މަހުގެ ސްޓޮކް ދަށްވެފައިވާ ކަމަށެވެ. ރާއްޖޭގެ ކަނޑުގެ ސަރަހައްދު ބެލެހެއްޓުމަށް މިހާރަށްވުރެ ބުރަ މަސައްކަތްކޮށްް އެކަން ހަރުދަނާކުރައްވާނެ ކަމަށް ރައީސް ވަނީ ވިދާޅުވެފައެވެ.\nރައީސް ވިދާޅުވީ މިއަދު ފެށި ކޮންފަރެންސްގައި ކަނޑުގެ ދިރުންތަކާއި ޓެރަރިޒަމް އަދި ނެވިގޭޝަނަލް ސެކިޔުރިޓީ އާއި ގުޅޭގޮތުން މަޝްވަރާކުރައްވާނެ ކަމަށެވެ.\nއިންޑިއަން އޯޝަން ކޮންފަރެންސް މިއަދު ފަށާފައިވާއިރު 40ގައުމަކުން ކޮންފަރެންސްގައި ބައިވެރިވެފައިވެއެވެ. ކޮންފަރެންސް ޗެއާ ކޮށްދެއްވަނީ ސްރީލަންކާގެ ބޮޑުވަޒީރު ރަނިލް ވިކްރަމަސިންހަ އެވެ. ގައުމުތަކުގެ މިނިސްޓަރުންނައި އެފެންވަރުގެ ބޭފުޅުން ކޮންފަރެންސްގައި ބައިވެރިވެލައްވާއިރު، ގައުމުތަކަށް ހުރި ގޮންޖެހުންތަކާ ގުޅޭގޮތުން މި ކޮންފަރެމްސްގައި މަޝްވަރާ ކުރާނެއެވެ.\nމާދަމާގެ ނިޔަލަށް ކުރިއަށްގެންދާ މި ކޮންފަރެންސް އަކީ ދިވެހި ސަރުކާރާއި އިންޑިއަން ފައުންޑޭޝަން ގުޅިގެން ބާއްވާ ކޮންފަރެންސެކެވެ. ސިންގަޕޫރުގެ އެސް ރާޖަރަތުނަމް އިންޓަނޭޝަނަލް ސްޓަޑީސް އަކީވެސް މި ކޮންފަރެންސްގެ ޕާޓްނަރެކެވެ.


ޗެމްބަރ ގްރޫޕްގެ ދެވަނަ ފިހާރައެއް ހުޅުވައިފި\nޗެމްބަރ ގްރޫޕްގެ އައު ފިހާރަ\nކޮލިޓީ ތަކެތި އަތްފޯރާ ފަށުގައި\nމި ފިހާރައިން ދެ ޖިންސުގެ ތަކެތި ލިބޭނެ\n9 އޮކްޓޯބަރ 2021 | ހޮނިހިރު 17:52\nދަ ޗެމްބަރ ސްކޮޔަރ\nދަ ޗެމްބަރ ގްރޫޕްގެ ދެވަނަ ފިހާރައެއް "ދަ ޗެމްބަރ ސްކޮޔަރ"ގެ ނަމުގައި މާލޭގައި ހުކުރު ދުވަހު ހުޅުވައިފިއެވެ.\nމި ފިހާރަ ހުޅުވާފައިވަނީ ޝަހީދު ކުޑަ އާދަމްގެ ކުޑަތުއްތު ހިނގުމުގައެވެ. މި ގްރޫޕްގެ ފުރަތަމަ ފިހާރަ ފިރިހެނުންނަށް ޚާއްސަވެގެން ދިޔަނަމަވެސް، އަލަށް ހުޅުވިގެން ދިޔަ މިފިހާރައަކީ ދެ ޖިންސުގެ މީހުންނައްވެސް ޚާއްސަކޮށް ހުޅުވާފައިވާ ފިހާރައެކެވެ.\nޖާގަ ތަނަވަސްކޮށް، ދެފަންގިފިލާއަކަށް ހުންނަ މި ފިހާރައިގެ ތިރި ޚާއްސަކުރެވިފައިވަނީ އަންހެނުންގެ އަންނައުނު، ފައިވާން، ޝޯލް އަދި އަތްދަބަސް ފަދަ ތަކެއްޗަށެވެ. މަތި ޚާއްސަކޮއްފައިވަނީ ފިރިހެނުންގެ ރަސްމީ ގަމީސް، ފަޓްލޫން، ބޫޓު، ޓައި އަދި ވޮލެޓް ފަދަ ތަކެއްޗަށެވެ.\nމި ފިހާރައިގައި ހުންނަ ތަކެއްޗަކީ ކޮލިޓީގެ ގޮތުން ރަނގަޅު ތަކެތިކަމުގައި އެ ފިހާރައިގެ މާކެޓިންގެ މެނޭޖަރ ޢުޘްމާން ޙަސަން ވިދާޅުވިއެވެ. މި ފިހާރަ ހުޅުވިގެން ދިއުމުން ދަ ޗެމްބަރ ފިހާރައިގެ ކަސްޓަމަރުންނަށް އިތުރު ބާވަތްތަކުގެ ތަކެތި ލިބިގެންދާނެކަމަށާއި، މި ކަމަކީ ކަސްޓަމަރުންނަށް ލިބިގެންދާނެ އިތުރު ފަސޭހައެއްކަމަށްވެސް އެ ބޭފުޅާ ވަނީ ވިދާޅުވެފައެވެ.\nވިޔަފާރި މާލެ ސިޓީ


Disney ge veriyaku Tiktok ge veriyakah | Mihaaru\nޑިޒްނީ ދޫކޮށްލައި ކުންފުނީގެ ވެރިޔަކު ޓިކްޓޮކްގެ ވެރިޔަކަށް\n21 މެއި 2020 - 09:402comments\nއަންނަ މަހުގެ ފުރަތަމަ ދުވަހުން ފެށިގެން ޓިކްޓޮކް ހިންގާ ޗައިނާގެ ކުންފުނި ބައިޓްޑާންސްގެ ސީއޯއޯގެ މަގާމާއި ޓިކްޓިކްގެ ސީއީއޯގެ މަގާމާ ހަވާލުވަނީ ޑިޒްނީގެ ސްޓްރީމިން ޕްލެޓްފޯމްގެ ޗެއާމަން ކޭވިން މޭޔާ އެވެ. އޭނާ ޑިޒްނީގެ ޑައިރެކްޓް-ޓު -ކޮންޒިއުމާ އިންޓަނެޝަނަލް ޔުނިޓްގެ ޗެއާމަންގެ މަގާމުން އަދާކުރަމުން އަންނަނީ 2018 އިން ފެށިގެންނެވެ.\nނަމަވެސް އެމެރިކާ ހަތުރެއްގެ ގޮތުގައި ދެކޭ ޗައިނާގެ ކުންފުންޏެއް އަދި ވަކިން ހާއްސަކޮށް އެމެރިކާ އިން ޖާސޫސްކުރާކަމުގެ ތުހުމަތު އަޅުވާފައިވާ ޓިކްޓޮކްގެ އިސްވެރިއަކަށް އެމެރިކާގެ މީހަކު އެއްބަސްވުމުން އެކަމަށް ވަނީ ފާޑުކިޔުންތަކެއް ވެސް އަމާޒުވެފަ އެވެ.\nމޭޔާގެ ނިންމުމާ ގުޅިގެން، އެމެރިކާގެ ގާނޫނު ހަދާ މަޖިލީހުގެ ބައެއް މެމްބަރުން ވެސް ފާޑުކިޔާފައިވެ އެވެ. އެމެރިކާގެ ގާނޫނު ހަދާ މަޖިލީހުން މި އަހަރުގެ ކުރީކޮޅު ވަނީ ޓިކްޓޮކުން އެމެރިކާ އަށް ޖާސޫސްކޮށް، އެ ޕްލެޓްފޯމް ބޭނުންކުރާ އެމެރިކާ މީހުންގެ މައުލޫމާތު ނަހަމަ ގޮތުގައި ބޭނުންކުރާ ކަމަށް ބުނެ، މަޖިލީހަށް ޓިކްޓިކްގެ ވެރިންތަކެއް ހާޒިރުކޮށް ސުވާލު ވެސް ކޮށްފަ އެވެ.\nޑިޒްނީ ދޫކޮށްލުމާ ބެހޭ ގޮތުން މޭޔާ ވިދާޅުވީ ޑިޒްނީގެ ސްޓްރީމިން ފްލެޓްފޯމް ޑިޒްނީ+ ކާމިޔާބު އެއްޗަކަށް ހަދައިދެވުމާއި އެ ކުންފުންޏާ އެކު ފާއިތުވި މުއްދަތުގެ ތެރޭގައި ކުރެވުނު މަސައްކަތްތަކާ ދޭތެރޭ ވަރަށް ހިތްހަމަޖެހިވަޑައިގަންނަވާ ކަމަށެވެ.\n"އަހަރެން ގަބޫލުކުރާ ގޮތުގައި ޑިޒްނީގެ ސްޓްރީމިން ޕޯޓްފޯލިއޯ އަކީ މިހާރު ވޯލްޑް ކްލާސް އެއްޗެއް،" މޭޔާ ވިދާޅުވި އެވެ. "އެއީ ޓީމް ވޯކްގެ ބުރަ މަސައްކަތް."\nއޭނާ ވިދާޅުވީ ޓިކްޓޮކަށް ބަދަލުވުމާ އެކު، އެ ޕްލެޓްފޯމްގެ މަގުބޫލުކަން ވެސް އެތައް ގުނައަކަށް އިތުރުކުރާނެ ކަމަށާއި މިހާރަށް ވުރެ މާ ޝައުގުވެރި އެއްޗަކަށް ޓިކްޓިކް ހަދާނެ ކަމަށެވެ. ޓިކްޓޮކަކީ ލިޕްސިންކްކޮށްފައި ކުރު ވީޑިއޯކޮޅު ރެކޯޑްކުރެވޭ ޕްލެޓްފޯމެކެވެ.\nމޭޔާ ޑިޒްނީ ދޫކޮށްލާތީ އޭނާ އަދާކުރަމުން ދިޔަ މަގާމާ ދެން ހަވާލުވާނީ ޑިޒްނީލޭންޑް ރިސޯޓްގެ ޕްރެޒިޑެންޓް ރެބެކާ ކޭމްޕްބެލް އެވެ.\nއިތުރު ލިޔުންތައް ސޯޝަލް ނެޓްވޯކްސް ޗައިނާ ޑިޒްނީ އެމެރިކާ


PPM Gai Othee Rah Thah Vikkaalumuge Fikuru: Shahid – adduLIVE\nޕީޕީއެމްގައި އޮތީ ރަށްތައް ވިއްކާލުމުގެ ފިކުރު: ޝާހިދު\nJan 12, 2022, 16:55 ހަސަން ރަޝީދު\nފޮރިން މިނިސްޓަރު އަބްދުﷲ ޝާހިދު - ފޮޓޯ: ރައީސް އޮފީސް\nޕީޕީއެމްގައި އޮތީ ރަށްތައް ފަޅުކޮށް އަދި ރަށްތައް ވިއްކާލުމުގެ ފިކުރު ކަމަށް ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެ އެވެ.\nކުރިއަށް އޮތް ރައްޔިތުންގެ މަޖިލީހުގެ ކޮމަންޑޫ ދާއިރާގެ ބައި-އިލެކްޝަންގައި ވާދަކުރައްވާ އެމްޑީޕީގެ ކެންޑިޑޭޓް މުޙައްމަދު ރާޝިދު ކެމްޕޭނުގައި އެ ދާއިރާގެ މަރޮށީގައި ވާހަކަފުޅު ދައްކަވަމުން ޝާހިދު ވިދާޅުވީ ޕީޕީއެމުން ބޭނުންވަނީ ރާއްޖޭގެ ރަށްތައް ފަޅުކޮށްލުމަށްފަހު އެ ރަށްތައް ވިއްކާލަން ކަމަށާއި ޕީޕީއެމްގެ ސަރުކާރުގައި ރާއްޖޭގެ ރަށްތައް ހެދިގޮތް މިދިޔަ ފަސް އަހަރު ފެނިފައިވާ ކަމަށެވެ.\nކޮމަންޑޫ ދާއިރާގެ އިންތިހާބަކީ ބޮޑުތަނުން ޕީޕީއެމްގެ ސިޔާސަތަށް ނޫނެކޭ ބުނެ، އެމްޑީޕީގެ ކެންޑިޑޭޓަށް ވޯޓު ދޭންޖެހޭ އިންތިހާބެއް ކަމަށްވެސް ޝާހިދު ވިދާޅުވި އެވެ.\nޝާހިދު ވިދާޅުވީ ކޮމަންޑޫ ދާއިރާގެ ގޮނޑި ކުރިން ފުރުއްވި ހުސެއިން ވަހީދަކީ ކޮމަންޑޫ ދާއިރާގެ ރަށްތަކަށް ތަރައްގީ ގެނައުމަށް ވަރަށް ބޮޑަށް މަސައްކަތް ކުރެއްވި ބޭފުޅެއް ކަމަށާއި އެ މަސައްކަތްތައް ކުރިއަށް ގެންދިޔުމަށް އެމްޑީޕީގެ ފިކުރަށް އަނެއްކާވެސް ވޯޓުދޭންޖެހޭ ކަމަށެވެ.\n"ބޮޑުތަނުން ޕީޕީއެމްގެ ފިކުރު، ރާއްޖޭގެ ރަށްތައް ފަޅުކޮށްލުމުގެ ފިކުރު، ރާއްޖޭގެ ރަށްތައް ވިއްކާލުމުގެ ފިކުރު ބަލިކޮށްލަންވީ" ޝާހިދު ވިދާޅުވި އެވެ.


Beeemeks free stailaa joaj vikee gomeyzge hunaru miadhu kulhudhuhfusheegai dhahkaalaifi\nބީއެމްއެކްސް ފްރީ ސްޓައިލާ ޖޯޖް ވިކީ ގޮމޭޒްގެ ހުނަރު މިއަދު ކުޅުދުއްފުށީގައި ދައްކާލައިފި\nސްޕެއިންގެ މަޝްހޫރު ބީއެމްއެކްސް ފްރީ ސްޓައިލާ ޖޯޖް ވިކީ ގޮމޭޒްގެ ހުނަރު މިއަދު ކުޅުދުއްފުށީގައި ދައްކާލައިފި އެވެ.\nރެޑް ބުލް ރާއްޖޭގައި މާކެޓްކުރާ ޔޫރޯ މާކެޓިންގެ ފަރާތުން އިންތިޒާމުކޮށްގެން މިއަދު ހަވީރު ކުޅުދުއްފުށީ ޒޯން ސްޓޭޑިއަމްގެ ބާސްކެޓްކޯޓުގައި ކުރިއަށްދިޔަ ޝޯގައި ބީއެމްއެކްސް ބައިސްކަލެއްގެ މަތީގައި އޭނާ ވަނީ ތަފާތު ހުނަރުތައް ދައްކާލާފައެވެ.\nކުޅުދުއްފުށީގައި ޝޯ ބޭއްވުމަށްޓަކައި ޔޫރޯ މާކެޓިންގ ގެ ޓީމަކާއެކު ވިކީ މިއަދު ކުޅުދުއްފުއްޓަށް އައީ މެންދުރު ފަހުގެ ވަގުތެއްގައި އެވެ. އޭނާއަށް ކުޅުދުއްފުށިން ހޫނު މަރުހަބާއެއް ކިޔާފައިވާއިރު މިއަދު ހަވީރު ބޭއްވި ޝޯ ބަލާލުމަށްޓަކައި ކުޅުދުއްފުށީގެ އެކި އުމުރުފުރާގެ ގިނަ އަދަދެއްގެ ބަޔަކު ސްޓޭޑިއަމްއަށް ދިޔައެވެ.\nވިކީގެ ޝޯ ކުރިއަށް ދިޔަ ވަގުތު ރެޑް ބުލް އެނާޖީ ޑްރިންކް ބަހާފައިވާއިރު ޝޯ އަށް ކުޅުދުއްފުށިން ވަރަށް ބޮޑު ސަޕޯޓެއް ލިބިފައިވާކަން ފާހަގަކުރެވެއެވެ.\nއުމުރުން 19 އަހަރުން ފެށިގެން ބީއެމްއެކް ފްރީ ސްޓައިލްގައި ވާދަކުރަމުންދާ ވިކީ ވަނީ ޔޫރަޕް ޗެމްޕިއަންޝިޕް ދެ ފަހަރު އަދި އޭޝިއަން ޗެމްޕިއަންޝިޕް ދެ ފަހަރު ކާމިޔާބުކޮށްފަ އެވެ. އަދި ރެޑް ބުލްގެ މުބާރާތްތައް ވެސް ވިކީ ވަނީ ކާމިޔާބުކޮށްފަ އެވެ. ވިކީ ރާއްޖެ އަށް ކުރާ ޓުއާގައި ހދ. ކުޅުދުއްފުށީގެ އިތުރުން ހދ. ހަނިމާދޫ އާއި ހއ. ދިއްދޫ އާއި ގދ. ތިނަދޫ އާއި އައްޑޫ ސިޓީ އަދި ޏ. ފުވައްމުލަކާއި މީރު އައިލެންޑް ރިސޯޓާއި އދ. މާމިގިލި އަދި ސަން އައިލެންޑް ރިސޯޓުގައި ޝޯތަކެއް ދޭ ގޮތަށް ހަމަޖެހިފައިވާ ކަމަށް ޔޫރޯ މާކެޓިންގ އިން މަޢުލޫމާތު ދެއެވެ.\nރެޑް ބުލް ރާއްޖޭގައި މާކެޓް ކުރާ ޔޫރޯ މާކެޓިން އިން މީގެ ދުވަސްކޮޅެއް ކުރިން ވަނީ ރެޑް ބުލް ސްޓްރީޓް ސްޓައިލް ފުރަތަމަ މުބާރާތުގައި ވޯލްޑް ޗެމްޕިއަންކަން ހޯދި ސިއާން ގާނިއޭ ގެ ހުނަރު ދައްކާލުމުގެ ޝޯއެއް ކުޅުދުއްފުށީގައި ބާއްވާފައެވެ. އަދި އެނާގެ އިތުރުން ފްރާންސްގެ މަޝްހޫރު އަންހެން ފްރީ ސްޓައިލް ފުޓްބޯލާއެއް ކަމަށްވާ ސޭންޑީ ލަވީޓާސް (ބޭމްބީބޯލް) ގެ ހުނަރުތައް ވެސް އެދަތުރުގައި ދައްކާލިއެވެ.


Raees Waheed 1000 rufiya in joorimanaa koffi | Wathan.mv ރައީސް ވަހީދު 1000 ރުފިޔާއިން ޖޫރިމަނާކޮށްފި | Wathan.mv\nރައީސް ވަހީދު 1000 ރުފިޔާއިން ޖޫރިމަނާކޮށްފި\nސިއްހީ ކުއްލި ނުރައްކަލުގެ ހާލަތު އިއުލާން ކޮށްފައިވަނިކޮށް ހެލްތް ޕްރޮޓެކްޝަން އެޖެންސީ (އެޗްޕީއޭގެ) ގައިޑްލައިނާ ހިލާފަށް އިދިކޮޅުން މާލޭގައި ބޭއްވި އެއްވުމަކާ ގުޅިގެން ކުރީގެ ރައީސް ޑރ. މުހައްމަދު ވަހީދު ހަސަން މަނިކު، މިއަދު ޖޫރިމަނާކޮށްފިއެވެ.\nއެ މައްސަލައިގައި ޕީޕީއެމް/ޕީއެންސީ ކޯލިޝަނުގެ ސްޕެޝަލް އެޑްވައިޒާކަން ވެސް ކުރައްވަމުން ގެންދަވާ ޑރ. ވަހީދު މިއަދު ވަނީ ފުލުސް އޮފީހަށް ހާޒިރުކޮށްފައެވެ.\nރައީސް ވަހީދުގެ ގާނޫނީ ވަކީލު މުހައްމަދު ރާޣިބު ވިދާޅުވީ މިއަދު ފުލުސް އޮފީހަށް ހާޒިރުކޮށް، އެމަނިކުފާނު 1000 ރުފިޔާއިން ޖޫރިމަނާކޮށްފައިވާ ކަމަށެވެ.\nއަދި އެޗްޕީއޭގެ ގަވާއިދާ ހިލާފުވި ކަމަށް ފުލުހުން ކުރާ ތުހުމަތުތަކަށް އެމަނިކުފާނު އިންކާރުކުރެއްވި ކަމަށާއި، މާސްކަ ނާޅުއްވައި ހުންނެވީ ޕީޕީއެމްގެ އޮފީސް ތެރޭގައި ކަމަށާއި، މާސްކް ނާޅުއްވައި ބޭރަށް ނުކުމެފައި ނުވާނެކަމަށް ތަކުރާރުކޮށް ވިދާޅުވި ކަމަށެވެ.\nދެއްކި ވާހަކައަކަށް ނުބަލާ، ބަޔާން ނެގި ގޮތަށް ހަމަ ޖޫރިމަނާގެ ޗިޓު ޗިޓު ދިނީ. ކަނޑައެޅގެން އެހެންވީމަ މި ގެންދިޔައީ ޖޫރިމަނާ ޗިޓު ތައްޔާރުކޮށްފަ ހަވާލުކުރަން ކަން އަޅުގަނޑުމެންނަށް ވަރަށް ބޮޑަށް ދޭހަވެގެން ދިޔަ،” ވަކީލު ވިދާޅުވިއެވެ.\nވަކީލު ވަނީ ޑރ. ވަހީދާ މެދު ފުލުހުން ތަފާތު ގޮތަކަށް އަމަލުކުރައްވާ ކަމަށް ވިދާޅުވެފައެވެ. އެގޮތުން ކުރީގެ ރައީސް އަދި، ރައްޔިތުންގެ މަޖިލީހުގެ ރައީސް، މުހައްމަދު ނަޝީދު ވެސް އެތައް ފަހަރަކު އެޗްޕީއޭގެ ގަވާއިދުތަކާ ހިލާފުވެފައިވާ ކަމަށާއި އެހެން ނަމަވެސް އެމަނިކުފާނާ މެދު ފިޔަވަޅެއް އަޅާފައި ނުވާކަމަށް ވިދާޅުވިއެވެ.\n“ރައްޔިތުންގެ މަޖިލީހުގެ ރައީސް، ސޯޝަލް މީޑިއާއިންނާއި ހަބަރުތަކުން ފެނުނު ސޯޓުކޮޅެއް ލައިގެން ޓީޝާޓު ގަނޑެއް ތުރުކުރައްވައިގެން، މަގުމަތީގަޔާ އަތިރިމަތީގަޔާ އެތަން މިތަނުގައި މާސްކެއް ނާޅުއްވާ ވައްތަރު ވައްތަރަށް އެނބުރެމުން ދާތަން ވެސް ފެނިވަޑައިގަންނަވާނެ. އެހެންވީމަ ވަކި ބޭފުޅަކަށް ވީމާ ވަކި ގޮތަކަށް ކަންތައް މިކުރަނީ،” އޭނާ ވިދާޅުވިއެވެ.\nމާލޭގައި ހަލުވިކަމާއި އެކު ކޮވިޑް-19 ފެތުރެމުންދާތީ އެ ބަލި ފެތުރުން ހުއްޓުވުމުގެ ގޮތުން މަގުމަތީގައި އުޅޭ އިރު މާސްކު އެޅުމަކީ މަޖުބޫރު ކަމެކެވެ. އަދި ފަސް މީހުނަށް ވުރެން ގިނަ އިން އެއްވުމަކީ ވެސް މަނާ ކަމެކެވެ.\nނަމަވެސް މިދިޔަ މަހުގެ 28 ވަނަ ދުވަހު އިދިކޮޅު ޕީޕީއެމް/ޕީއެންސީން ވަނީ މާލޭގައި ސައިކަލު ބުރެއް ބާއްވައި އެ ދެ ޕާޓީގެ އޮފީސް ކުރިމައްޗަށް އެއްވެފަ އެވެ. އަދި ސައިކަލް ބުރުގެ ތެރޭގައި ބައެއް މީހުނާއި ލީޑާޝިޕްގެ ބޭފުޅުން މާސްކް ތިރިކޮށްގެން ހުރި ފޮޓޯތަކެއް ވެސް ވަނީ އާންމުވެފަ އެވެ.\nއެގޮތުން ޑރ. ވަހީދު ވާހަކަފުޅު ދައްކަވަން ގެންދެވިއިރު، ހުންނެވީ މާސްކު ނާޅުއްވަ އެވެ. އަދި ގައިދުރުކަމެއް ވެސް ނެތެވެ.\nއެކަމާއި ގުޅިގެން ޕީއެންސީގެ ރައީސް އަދި ކުރީގެ ފޮނަދޫ ދާއިރާގެ މެންބަރު އަބްދުއްރަހީމް އަބްދުﷲ އާއި ނައިފަރު ދާއިރާގެ މެންބަރު އަހްމަދު ޝިޔާމްގެ އިތުރުން ޕީޕީއެމްގެ ނައިބު ރައީސް އިބްރާހިމް ޝުޖާއު ވަނީ ފުލުސް އޮފީހަށް ހާޒިރުކޮށް ޖޫރިމަނާ ވެސް ކޮށްފަ އެވެ.


SunOnline: Minivan muahssasaa thakuge memberunnah viyafaari kureyvey gothah committee thakun faaskohffi\nމިނިވަން މުއައްސަސާތަކުގެ މެމްބަރުންނަށް ވިޔަފާރި ކުރެވޭ ގޮތަށް ކޮމިޓީތަކުން ފާސްކޮށްފި\nމުހައްމަދު މުޒައްޔިން ނާޒިމް 23 Aug 2020, 14:46\nމިނިވަން މުއައްސަސާތަކުގައ ތިއްބަވާ ބޭފުޅުން: އެ ބޭފުޅުނަށް ވިޔަފާރި ކުރެވޭ ގޮތަށް ގާނޫނަށް އިސްލާހު ގެނައުމަށް މަޖިލީހުގެ ކޮމިޓީތަކުން ވަނީ ފާސްކޮށްފައި --- ސަން ފައިލް ފޮޓޯ\nމިނިވަން މުއައްސަސާތަކުގެ މެމްބަރުންނަށް ވިޔަފާރި ކުރެވޭ ގޮތަށް ރައްޔިތުންގެ މަޖިލީހުގެ ކަމާ ގުޅުންހުރި ކޮމިޓީތަކުން ނިންމައިފި އެވެ.\nއެގޮތަށް ފާސްކޮށްފައިވަނީ މިނިވަން މުއައްސަސާތަކުގެ ގާނޫނުތަކަށް ގެންނަން ސަރުކާރުގެ ފަރާތުން ހުށަހެޅި އިސްލާހުތައް ކޮމިޓީތަކުން ދިރާސާ ކުރުމަށް ފަހު އެވެ.\nއެގޮތުން އެންޓިކޮރަޕްޝަން ކޮމިޝަންގެ މެމްބަރުންނާއި އިލެކްޝަންސް ކޮމިޝަންގެ މެމްބަރުންނާއި ސިވިލް ސާވިސް ކޮމިޝަންގެ މެމްބަރުން އަދި ޕްރޮސެކިއުޓާ ޖެނެރަލްގެ މަގާމުގައި ހުންނަވާ ބޭފުޅުންނާއި އޮޑިޓާ ޖެނެރަލްގެ މަގާމުގައި ހުންނަވާ ބޭފުޅުންނަށް ވިޔަފާރި ކުރެވޭ ގޮތަށް ކޮމިޓީތަކުން ވަނީ އިސްލާހު ކޮށްފަ އެވެ.\nއެންޓި ކޮރަޕްޝަން ކޮމިޝަނުގެ ގާނޫނާއި އިލެކްޝަންސް ކޮމިޝަންގެ ގާނޫނު އަދި ސިވިލް ސާވިސް ކޮމިޝަންގެ ގާނޫނު އިސްލާހު ކުރުމުގެ މަސައްކަތް ކޮށްފައިވަނީ މިނިވަން މުއައްސަސާ ކޮމިޓީއިންނެވެ. ބަދަލުތަކާއެކު އިއްޔެ އެ ބިލުތައް ވަނީ ކޮމިޓީން ފާސްކޮށްފަ އެވެ.\nމިނިވަން މުއައްސަސާ ކޮމިޓީއިން ތިން ބިލަށް ވަކިވަކިން ވޯޓަށް އަހާ ފާސްކުރި އިރު ތިން ބިލުގައިވެސް ހިމަނާފައިވަނީ އެ ކޮމިޝަންތަކުގެ މެމްބަރުންގެ މަގާމުގެ މަސްއޫލިއްޔަތުގެ ދާއިރާގައި ނުހިމެނޭ މައްސަކަތްތަކާ ގުޅޭ ވިޔަފާރިތައް ނޫން އެހެން ވިޔަފާރިތައް ކުރެވޭނެ ކަމަށެވެ.\nއެެހެން ނަމަވެސް، އެ ކޮމިޝަނެއްގެ މެމްބަރުންގެ ދާއިރާ ނުގުޅެނީ ކޮން ކޮން ވިޔަފާރިއެއް ކަމެއް ބިލަކުން އެނގޭކަށް ނެތެވެ.\nއެ ކޮމިޝަންތަކުގެ ގާނޫނުތައް މިހާރު އޮތް ގޮތުން މެމްބަރުންނަށް އެއްވެސް ވިޔަފާރިއެއް ކުރުމުގެ ޖާގައެއް ނޯވެއެވެ.\nއޭގެ އިތުރުން އެ ކޮމިޝަންތަކުގެ މެމްބަރުން މާލީ ބަޔާން އޮޑިޓާ ޖެނެރަލަށް ހުށަހަޅާއިރު އެމީހެއް އިނދެގެން އުޅޭ މީހާއާއި 18 އަހަރު ނުފުރޭ ކުދިންގެ މާލީ ބަޔާން ހުށަހަޅަން ޖެހޭ ގޮތަށް ގާނޫނުތައް ވަނީ އިސްލާހުކޮށްފަ އެވެ. އެ ކޮމިޝަންތަކުގެ ގާނޫނުތައް މިހާރު އޮތް ގޮތުން މެމްބަރުންގެ އަނބިދަރިންގެ މާލީ ބަޔާން ހުށަހަޅަން ނުޖެހެއެވެ.\nޕްރޮސެކިއުޓަ ޖެނެރަލްގެ ގާނޫނު އިސްލާހު ކުރިއިރު ޖުޑިޝަރީ ކޮމިޓީއިންވެސް އިއްޔެ ވަނީ ހަމަ އެއް ބަދަލުތަކެއް ގެނެސްފަ އެވެ. އެގޮތުން ޖުޑިޝަރީ ކޮމިޓީއިން ގެނައި އިސްލާހުތައް ތަޅުމުން ފާސްވެ ރައީސުލްޖުމްހޫރިއްޔާ ތަސްދީގު ކުރައްވައިފި ނަމަ ޕީޖީއަށްވެސް ވިޔަފާރި ކުރެވޭނެ އެވެ.\nމިނިވަން މުއައްސަސާތަކާ ބެހޭ ހަތަރު މުއައްސަސާއެއްގެ ގާނޫނަށް އެގޮތަށް އިސްލާހު ގެނައުމަށް ކޮމިޓީ މަރުހަލާގައި ފާސްކުރި އިރު އޮޑިޓާ ޖެނެރަލްގެ ގާނޫނަށް އިސްލާހު ގެނައުމުގެ ބިލުވެސް ހަމަ އެ އިސްލާހުތައް ހިމަނައިގެން މާލިއްޔަތު ކޮމިޓީއިން މިއަދު ވަނީ ފާސްކޮށްފަ އެވެ.\nމާލިއްޔަތު ކޮމިޓީގެ މުގައްރިރު އަދި ކިނބިދޫ ދާއިރާގެ މެމްބަރު އަހްމަދު ނާޝިޒު "ސަން" އަށް ވިދާޅުވީ، އެ ކޮމިޓީން އޮޑިޓާ ޖެނެރަލްގެ ގާނޫނަށް ގެނައި އިސްލާހާއެކު، ވިޔަފާރި ކުރުމުގެ ޖާގަ އޮޑިޓާ ޖެނެރަލްއަށް އޮތް ނަމަވެސް، އަމަލީ ގޮތުން ވިޔަފާރީގައި ބައިވެރި ނުވެވޭނެ ކަމަށް ބިލުގައި ބަޔާންކޮށްފައިވާނެ ކަމަށެވެ.\n"ކޮމިޝަންގެ މެމްބަރެއްގެ މަގާމުގެ މަސްއޫލިއްތުގެ ދާއިރާގައި ހިމެނޭ އެއްވެސް މަސައްކަތަކާ ގުޅޭ ވިޔަފާރިއެއް ހިންގައިގެން ނުވާނެ. އަދި [އެހެން ދާއިރާއެއްގެ ވިޔަފާރި ކުރި ނަމަވެސް[ އަމަލީ ގޮތުން ވިޔަފާރީގައި ބައިވެރި ނުވެވޭނެ،" ނާޝިޒު ވިދާޅުވިއެވެ.\nފަހެއް މުއައްސަސާއާ ގުޅޭ ގާނޫނުތަކަށް އިސްލާހު ގެނައުމުގެ ބިލު ކޮމިޓީތަކުން ފާސް ކުރިއިރު ހިއުމަންރައިޓް ކޮމިޝަންގެ ގާނޫނަށް އިސްލާހު ގެނައުމުގެ ބިލު މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީން ދަނީ ދިރާސާ ކުރަމުންނެވެ.


ވަޒީފާ ގެއްލި ގޮތް ހުސްވެފައިވީ ދިވެހި އުޚްތެއްގެ ޙަޔާތް ތަޙައްޖުދު ނަމާދުގެ ސަބަބުން އުޖާލާވި ގޮތުގެ ވާހަކަ! – Dhen.mv\nމަރްޔަމް ވަޙީދާ October 8, 2021 - 11:48 am\nމިއީ ދިވެހި އުޚްތަކަށް ދިމާވި ޙަޤީޤީ ހާދިސާ އެކެވެ.\nއެއުޚްތާ ވަނީ މީސްމީޑިއާގައި މިވާހަކަ ހިއްސާ ވެސް ކޮށްފައެވެ. މިއީ ނުހަނު އިބްރަތްތެރި ވާހަކައެއް ކަމުން، މިވާހަކަ މި ހިއްސާކޮށްލަނީ އޭނާގެ އިޒުނައާއެކުގައެވެ.\n"އެއީ 2018 ވަނަ އަހަރެވެ. އަހަރެންގެ ވަޒީފާ ގެއްލުނެވެ. އާއިލާގައި އާމްދަނީއެއް ހޯދަން އެވަގުތު މަސައްކަތް ކުރާ މީހަކީ ހަމައެކަނި އަހަރެންކަމުން، ވަޒީފާ ގެއްލިފައި ހުރުންވީ ކުރިމަތިވި ވަރަށް ބޮޑު ދަތިކަމަކަށެވެ. އަހަރެން ހުރީ ހާސްކަން ބޮޑުވެ، ގޮތް ހުސްވެފައެވެ.\nاللهގެ ޙަޟްރަތަށް ކުއްތަންވާންވީކަން އަހަންނަށް އަބަދުވެސް އެނގެއެވެ. ނަމަވެސް އެއަހަރު އަހަންނަށް ހުރެވުނީ ޝައިޠާނުގެ ބަހަށް ހެއްލި ހުސްވެފައެވެ. އަހަންނަށް އެނޫން ގޮތެއް ނެތޭ، އަހަންނަށް ވަނީ ހުރިހާ ގޮތެއް ހުސްވެފައޭ ހީވާވަރަށް އަހަންނަށް ހުރެވުނީ ޝައިޠާނާއަށް ގެއްލެވިފައެވެ.\nއެއްރޭ އަހަރެން އެފްބީ ބަލަނިކޮށް "ތަޙައްޖުދު" (ދަމުނަމާދު) އާއި ބެހޭގޮތުން ލިޔެފައި އޮތް ޕޯސްޓެއް ފެނުނެވެ.\nއެޕޯސްޓުގައި އޮތް އިބާރާތްކޮޅަކަށް ގެއްލިފައި އަހަންނަށް އިނދެވުނެވެ. އެއީ އަހަންނަށް ކުރިން ފެނިފައިނުވާ އިބާރާތް ކޮޅެކެވެ. އޭގައި ލިޔެފައިވަނީ ދިރިއުޅުމުގައި ތިމާ ވަރަށް ބޮޑަށް ކަމެއް ބޭނުންވާއިރު، އެކަމަކަށް ތަޙައްޖުދުގައި ނޭދޭނަމަ އޭގެ މާނައަކީ ހަގީގަތުގައި ތިމާ އެކަމެއް ބޭނުންވެސް ނުވާ ކަމެވެ.\nއަހަރެން ހިތާއި ހިތުން ސުވާލު ކޮށްލީމެވެ. އެކަލާނގެ އަހަންނަށް މިފަދައިން ކަންކަން ހަނދުމަ ކޮށްދެއްވާއިރު، އަހަރެން އުންމީދު ކަނޑާލަންވީ ކީއްވެ ހެއްޔެވެ؟ އެކަމަކަށް އަހަރެން އެކަލާނގެ ޙަޟްރަތުން ނުވެސް އެދޭއިރު، އަހަރެން އެކަން ނުވާނެކަމަށް ދެކި އުންމީދު ކަނޑާލަންވީ ކީއްވެ ހެއްޔެވެ؟\nއަހަންނަށް މިކަންތައް އެނގުމަށްފަހު އެންމެ ވަގުތުކޮޅެއް ވެސް ބޭކާރެއް ނުކުރަމެވެ. ތަޙައްޖުދު ނަމާދު ކުރަން ފެށީމެވެ.\nއެއްވެސް ކަމަކީ ހަމަ ވަގުތުން ވަގުތަށް ވާނެ ކަންކަމެއް ނޫންކަން އަހަންނަށް ވެސް އެނގެއެވެ. އެކަމެއް ވާނެެ ކަމަށް ފުރިހަމައަށް ޤަބޫލުކޮށް ކެތްތެރިވެސް ވާންވާނެއެވެ. އެހެންކަމުން އަހަރެން ކެތްތެރިވީމެވެ. އަދި ކަންކަމުގައި އަހަރެން ގެންގުޅުނު އުސޫލުތައް ވެސް ބަދަލު ކުރީމެވެ. ކަމެއް ނުވުމުން އެކަމާއި ރުޅިއައިސް ކަންބޮޑުވުމުގެ ބަދަލުގައި، ހުރިހާ ކަމެއް ވެސް އެކަލާނގެ ޙަޟްރަތައް ދޫކޮށްލެވެއެވެ.\nޙަސްބިޔަﷲ. އޭގެ ހަ މަސް ފަހުން، 2019 ގައި އަހަންނަށް ދެ ތަނަކުން ވަޒީފާ އަދާކުރުމުގެ ފުރުސަތު ލިބުނެވެ. ވިސްނަން މާގިނަ ވަގުތެއް ހޭދަ ނުކޮށް އަހަރެން ދެވަނައަށް ލިބުނު ވަޒީފާއަށް ދާން ނިންމީމެވެ. އަލްޙަމްދުލިއްﷲ އަހަންނަކީ އަދިވެސް އެތަނުގެ ޓީޗަރަކީމެވެ."\nވ ރަނގަޅު ވާހަކައެއް އެކަމު މިލިޔުމާއި އެކު ތަޙައްޖުދު ކުރާގޮތް ނުވަތަ އެޕޯސްޓެއް ލިންކު ކޮއްލިނަމަ ވަރަށް ފުރިހަވީސް މިދިވެހިރާއްޖެއަށް އުފާފާގަތިކަން މިންވރު ކުރައްވާށި…. ދިވެހިން ނަށް ހެޔޮވިސްނުން ދެއްވާ އޯގާތެރި ވެރިން ލައްވާށި، އާމީން\nއަނބިމީހާގެ ނުރުހުމުގައި ޖިމާޢުވުމުގެ ޙުކުމް\nއުމުރުން ދުވަސްވީ މީހަކު ކުރަމުން އައި ދުޢާ އިޖާބަކުރެއްވި އާދަޔާ ޚިލާފު ގޮތް!\nއިސްލާމް ދީނާ ޚިލާފު ވާހަކަ ދެއްކި ބިދޭސީ ޓީޗަރު ސަސްޕެންޑްކޮށްފި


Riba Ge Loan Eh Negijje! Thaubaa Vaanee Kihineh? | Jannah MV ރިބާގެ ލޯނެއް ނެގިއްޖެ! ތައުބާވާނީ ކިހިނެތް؟ – Jannah MV\nބޭންކް އޮފް މޯލްޑިވްސް އަކީ ޝައްކެއް ނެތް ގޮތުގައި ރިބާ ލޯނު ދޫކުރާ ބައެކެވެ. އަދި ރިބާ ލޯނަކީ ޝައްކެއް ނެތް ގޮތުގައި ބޮޑުވެގެން ހުރި ނުރައްކާތެރިކަން ބޮޑު ހަރާމް އެއްޗެކެވެ. ނޭންގޭ ހާލުގައި އެފަދަ މުޢާމަލާތެއް ކޮށްފި މީހަކަށް ފާފައެއް ނުވެއެވެ. ނަމަވެސް އެއީ ހަރާމް އެއްޗެއް ކަން އެނގުމާއި އެކުގައި ވީ އެއްމެ އަވަސް ފުރުސަތެއްގައި އެކަން ނިންމައި އެކަމުން ސަލާމަތް ވުން ލާޒިމު ވާނެއެވެ. ނަމަވެސް އެނގިހުރެ ރިބާގެ މުޢާމަލާތެއް ކޮށްފި މީހާއަކީ ފާފަވެރިއެކެވެ. ކޮންމެ ހާލަތެއްގައި ރިބާގެ މުޢާމަލާތެއް ކުރެވުނަސް އެކަމުން ތައުބާވާން ޖެހޭނެއެވެ. މާތް ﷲ އީ ފާފަ ފުއްސަވާ ތައުބާ ގަބޫލު ކުރައްވާ ރަސްކަލާނގެއެވެ. އެކަލާނގެ ވަޙީކުރައްވާފައި ވެއެވެ. وَأَحَلَّ اللَّهُ الْبَيْعَ وَحَرَّمَ الرِّبَا فَمَنْ جَاءَهُ مَوْعِظَةٌ مِنْ رَبِّهِ فَانْتَهَى فَلَهُ مَا سَلَفَ وَأَمْرُهُ إِلَى اللَّهِ وَمَنْ عَادَ فَأُولَئِكَ أَصْحَابُ النَّارِ هُمْ فِيهَا خَالِدُونَ (البقرة 275) މާނައަކީ: ”އަދި މާތް ﷲ ވިޔަފާރި ހަލާލު ކުރެއްވިއެވެ. އަދި ރިބާ ހަރާމް ކުރެއްވިއެވެ. ދެންފަހެ، އެމީހެއްގެ ގާތައް އޭނާގެ ވެރިރަސްކަލާނގެ ހަޟުރަތުން ނަސޭހަތް (ރިބާ ހަރާމްވި ކަމުގެ ބަސްފުޅު) އައުމުން އެކަން ހުއްޓާލައިފި މީހާގެ އިސްވެ ދިޔަބައި ގައި އޭނާއަށް ފާފައެއް ނުވެއެވެ. އަދި ކުރިއަށް އޮތް ތާނގައި އޭނާގެ ކަންތައް ހުރީ ﷲ ގެ ހަޟުރަތަށެވެ. އަދި ރިބާގެ މުޢާމަލާތް ކުރުމަށް އަލުން ފަށައިފި ނަމަ ފަހެ އެބައިމީހުންނީ ނަރަކަވަންތަ ވެރީންނެވެ. އެތަނުގައި އެމީހުން އަބަދަށް ދެމި ތިބޭނެއެވެ


Nuhaggun vazeefa in vaki kurumuge 800 Shakuvaa hushahalhaifi | Mihaaru\nފެނަކަ ކޯޕަރޭޝަނުން ބޭއްވި ޖަލްސާއެއްގައި އެ ކުންފުނީގެ މުވައްޒަފުން ބައިވެރިވަނީ: އެ ކުންފުނީގެ ގިނަ އަަދަދެއްގެ މުވައްޒަފުން ގާނޫނާ ޚިލާފަށް ވަކިކޮށްފައިވާ ކަމުގެ ޝަކުވާ ވަނީ ހުށަހަޅާފައި. --ފޮޓޯ/މިހާރު\nނުހައްގުން ވަޒީފާ އިން ވަކިކުރުމުގެ 800 ޝަކުވާ ހުށަހަޅައިފި!\n21 މާޗް 2019 - 13:03 26 comments\nސަރުކާރު ހިންގެވުމުގައި ރައީސް އިބްރާހިމް މުހައްމަދު ސޯލިހަށް ލަފާ އަރުވަން އުފެއްދެވި "ޕްރެޒިޑެންޝަލް އެކްޝަން ކޮމިޓީ"ން ވަނީ އެ ޝަކުވާތައް ދިރާސާކޮށްފަ އެވެ. އެ ކޮމިޓީން މިހާތަނަށް ބެލިބެލުމުގައި ވެސް ސިޔާސީ އެކި ކަންކަމާ ވިއްދައި ވަކިކުރި 100 އަށް ވުރެ ގިނަ މީހުންގެ ވަޒީފާ އަލުން އިއާދަކޮށްދޭން ޖެހޭ ކަމަށް ލަފާ ދީފައިވާ ކަމަށް ރައީސް އޮފީހުން ބުންޏެވެ.\nރައީސް އޮފީހުން ބުނި ގޮތުގައި އެކި މުއައްސަސާތަކަށް ރައްދުވާ ގޮތަށް 800 ޝަކުވާ ހުށަހެޅިއިރު، އެންމެ ގިނައީ ފެނަކަ ކޯޕަރޭޝަނާއި މޯލްޑިވްސް ޕޯޓްސް ލިމިޓެޑާ ދެކޮޅަށް ހުށަހެޅި ޝަކުވާތަކެވެ. މި ދެ ކުންފުނި، ކުރީގެ ސަރުކާރުން ސިޔާސީ އެކި ކަންކަން ހާސިލްކުރުމަށް، ޕީޕީއެމަށް ނިސްބަތްވާ ގިނަ ބަޔަކަށް ވަޒީފާ ދިން ކަމަށް ތުހުމަތު ކުރާ ތަންތަނުގެ ތެރޭގައި ހިމެނެ އެވެ.\nފެނަކައި އިން ވަކިކުރީ ބޭއިންސާފުން ކަމަށް 125 ޝަކުވާ ހުށަހަޅާފައިވާ އިރު ޕޯޓްސް ލިމިޓެޑާ ދެކޮޅަށް 55 ޝަކުވާ ހުށަހަޅާފައިވެ އެވެ.\nކޮމިޓީން އެ ޝަކުވާތައް ބެލިއިރު ފެނަކަ އިން ވަކިކުރި ކަމަށް ހުށަހެޅި 94 ޝަކުވާ އަދި ޕޯޓްސް ލިމިޓެޑާ ދެކޮޅަށް ހުށަހެޅި 38 ޝަކުވާގައި ސިޔާސީ ސަބަބުތައް އެކުލެވިގެންވާ ކަަމަށް ކޮމިޓީން ބުންޏެވެ.\nރައީސް އޮފީހުން ބުނިގޮތުގައި ޕޮލިހާއި އެމްއެންޑީއެފުން ވަކިކުރީ ގާނޫނާ ޚިލާފަށް ކަމަށް 85 ޝަކުވާ ހުށަހަޅާފައިވެ އެވެ. މީގެތެރެއިން 63 މީހުން ވަޒީފާ އިން ވަކިކުރި ސަބަބު މުރާޖައާ ކޮށްދޭން އެ ދެ މުއައްސަސާގައި ކޮމިޓީން ވަނީ އެދިފަ އެވެ.\nނުހައްގުން ވަޒީފާ އިން ވަކިކުރި ބައެއް މީހުން ޓްރައިބިއުނަލަށާއި ކޯޓަށް މައްސަލަ ހުށަހަޅައި، އެ މީހުންނާ އެއްކޮޅަށް މައްސަލަ ނިމުމުން ވެސް ވަޒީފާ އިޔާދަކޮށްދީފައި ނުވާ ކަމުގެ 47 ޝަކުވާ ހުށަހަޅާފައިވެ އެވެ.\nކައުންސިލަރުންނާއި ކައުންސިލްތަކުގައި ވަޒީފާ އަދާކުރި މުވައްޒަފުން ވަކިކޮށްގެން ވެސް ޝަކުވާ ހުށަހަޅާފައިވެ އެވެ. ހުށަހެޅި 61 ޝަކުވާގެ ތެރެއިން7މީހަކު ވަކިކުރީ ސިޔާސީ ގޮތުން ކަމަށް ކޮމިޓީން ވަނީ ކަނޑައަޅައިފަ އެވެ.\nވޭތުވެދިޔަ ސަރުކާރުގައި ސިޔާސީ ގޮތުން ވަޒީފާ އިން ވަކިކުރި މީހުންގެ ވަޒީފާ އިޔާދަކޮށްދިނުމަކީ ރައީސް އިބްރާހިމް މުހައްމަދު ސޯލިހްގެ ވައުދެކެވެ.\nއިތުރު ލިޔުންތައް ރައީސް އޮފީސް ރައީސް އިބްރާހިމް މުހައްމަދު ސޯލިހް ޕީޕީއެމް ރައީސް އަބްދުﷲ ޔާމީން ފެނަކަ ކޯޕަރޭޝަން


IMDB ge list ge ehvanaigai Priyanka\nއައިއެމްޑީބީގެ ލިސްޓުގެ އެއްވަނައިގައި ޕްރިޔަންކާ\nދެވަނައިގައި ހިމެނެނީ ދިޝާ ޕަޓާނީ\nތިން ވަނައިގައި ވަނީ ރިތިކް ރޯޝަން\nކ. މާލެ |5ޑިސެންބަރ 2019 | ބުރާސްފަތި 18:58 | 2,205\nޕްރިޔަންކާ ޗޯޕްރާ - އިންޑިއަން އެކްސްޕްރެސް\nއިންޑިއާގެ މުނިފޫހި ފިލުވުމުގެ ދާއިރާގެ ތަރިންގެ ތެރެއިން އިންޓަނެޓް މޫވީ ޑޭޓާބޭސް (އައިއެމްޑީބީ) ލިސްޓުގެ އެއްވަނައިގައި ބޮލީވުޑް އަދި ހޮލީވުޑްގެ ފިލްމީ ތަރި ޕްރިޔަންކާ ޗޯޕްރާ ޖޯންސް ހިމެނިއްޖެ އެވެ.\nމި ލިސްޓްގެ ޓޮޕް 10 ގައި ހިމެނިފައި މިވަނީ މުޅި އަހަރުގެ ތެރެއިން ކޮންމެ ހަފުތާއެއްގެ ވެސް ސްޓާރ މީޓަރ ރޭންކިންގައި އެންމެ މަތީގައި ހިމެނޭ ތަރިންނަށް ބަލާފައެވެ.\nމި ލިސްޓުގެ ދެވަނައިގައި "ބާރަތު" އިން ފެނިގެންދިޔަ ތަރި ދިޝާ ޕަޓާނީ ހިމެނޭއިރު ތިންވަނައިގައި ހިމެނިފައިވަނީ "ވޯރ" ގެ ތަރި ރިތިކް ރޯޝަންއެވެ. ހަތަރު ވަނައިގައި ކިއާރާ އަދުވާނީ ހިމެނިފައިވާއިރު ފަސް ވަނައިގައި އަކްޝޭ ކުމާރު އަދި ހަވަނައިގައި ހިމެނިފައިވަނީ ސަލްމާން ޚާން އެވެ.\nސަލްމާންގެ ބާރަތުގެ ކޯ ސްޓަރ ކެތުރީނާ ކައިފަށް 8 ވަނައިގައި ހިމެނިފައިވާއިރު7ވަނައިގައި ވަނީ އާލިއާ ބަޓް އެވެ. މި ލިސްޓުގެ ނުވަ ވަނައިގައި ރަކުލް ޕްރީތް އޮތް އިރު ދިހަ ވަނައިގައި އޮތީ ސޮބީތާ ދުލިޕާލާ އެވެ.\nއައިއެމްޑީބީއަކީ ކޮންމެ މަހަކުވެސް2މިލިއަނަށް ވުރެ ގިނަ މީހުން ވަންނަ ޕޭޖެކެވެ.


Fathuhee aa kaiveni kuran Bangladesh meehaa rankee dholhu lakka rufiya ah! | Mihaaru\nބަންގްލަދޭޝްގެ ފުލުހުންތަކެއް: މިދިޔަ އަންގާރަ ދުވަހު އެ ގައުމުގައި ދިވެއްސަކު ވަނީ މަރުވެފައި\nފަތުހީއާ ކައިވެނިކުރަން ބަންގްލަދޭޝް މީހާ ރަންކީ ދޮޅު ލައްކަ ރުފިޔާއަށް!\n02 ނޮވެމްބަރ 2017 - 11:10 36 comments\nއުމުރުން 68 އަހަރުގެ ފަތުހީ މީގެ ދެ ހަފުތާއެއްހާ ދުވަސް ކުރިން ބަންގްލަދޭޝްއަށް ދިޔައީ އޭނާގެ ދަރިން ގާތު، "އަމިއްލަ ކަމެއް ކުރުމަށް" ކަމަށް ބުނެ އެވެ. އެކަމަކު އެ ގައުމަށް ދިޔަތާ ހަތަރު ދުވަސް ފަހުން ދަރިންނަށް ގުޅައި، ބަންގްލަދޭޝް މީހަކާ ކައިވެނިކުރިކަން ވަނީ އަންގާފަ އެވެ.\nއޭނާގެ އާއިލާއިން ބުނާގޮތުގައި ފަތުހީ ބަންގްލަދޭޝްއަށް ދިޔައީ އޭނާ ދިރިއުޅޭ ގެ މޯގޭޖްކޮށް، އެއް ލައްކަ ރުފިޔާގެ ލޯނެއް ވެސް ނަގައިގެންނެވެ.\nFathuheege maruge hageegai aailaa ah ves neyngey!\nފަތުހީގެ ދޮށީ ފިރިހެން ދަރި، މުހައްމަދު ޒަރީރު މިއަދު ބުނީ ބަންގްލަދޭޝްގައި ހުންނަ ދިވެހި ހައި ކޮމިޝަނުން، އާއިލާއާ ގުޅައި އެ ކައިވެނީގެ ބައެއް ތަފްސީލުތައް ދީފައިވާ ކަމަށެވެ. އެގޮތުން އަންހެން މީހާ ފަތުހީއާ އިނީ 800،000 ޓާކާ (149،000 ރުފިޔާ)ގެ ރަނަށް ކަމަށް ކައިވެނީގެ ސެޓްފިކެޓުތަކުން އެނގޭ ކަމަށް އޭނާ ބުންޏެވެ.\nކުރިން ފަސް މީހުންނާ ކައިވެނިކޮށް، އެކި ބަނޑަށް 11 ދަރިން ތިބި ފަތުހީގެ އެހެން ދަރިއަކު ބުނީ ބައްޕަ ބަންގްލަދޭޝް މީހަކާ ކައިވެނި ކުރަން އުޅޭތާ އަހަރެއްހާ ދުވަސް ވެއްޖެ ކަމަށެވެ. އަދި ފަތުހީއަށް އެ އަންހެން މީހާ ހޯދައިދިނީ، ފޭދޫގައި ތިބޭ ބަންގްލަދޭޝްގެ މަސައްކަތު މީހުންތަކެއް ކަމަށް ވެސް އޭނާ ބުންޏެވެ.\n"އެ މީހުން އެ އަންހެނެއްގެ ފޮޓޯއާ އެއްޗެހި ދައްކައިގެން، ގުޅައި ވާހަކަ ދައްކައި ހަދައިގެން ބައްޕަ ފުރައިގެން ދިޔައީ. މިކަމަކާ ބައްޕަ އުޅޭތާ އަހަރެއްހާ ދުވަސް ވެއްޖެ،" ފަތުހީގެ ދަރިއަކު ބުންޏެވެ. ކުއްލި ގޮތަކަށް މަރުވުމުން، ފަތުހީގެ މަރާ މެދު ބައެއް ދަރިން ސުވާލު ވެސް އުފައްދަ އެވެ.\nއާއިލާގެ ބައެއް މީހުން ބުނާ ގޮތުން ގޭސްޓްރިކާއި ހަކުރު ބަލި ފިޔަވައި އެހެން ބައްޔެއް ނެތް ފަތުހީ ކުއްލިއަކަށް މަރުވުމުން އެކަމާ ޝައްކު ކުރާނެ ފުރުސަތު އެބަ އޮތެވެ. އެއީ އެހާ ގިނަ ފައިސާ ހިފައިގެން ބޭރު ގައުމަކަށް ގޮސް ހުއްޓައި އަދި ކައިވެނި ކުރިތާ މަދު ދުވަސްކޮޅެއްގެ ތެރޭގައި ކުއްލި ގޮތަކަށް މަރުވުމުންނެވެ.\n"ކުއްލިއަކަށް ބައްޕަ މަރުވި ހަބަރު ލިބުނީމަ އަޅުގަނޑުމެންނަށް މި މަރުގައި ޝައްކުކުރެވޭ ކަހަލަ ކަންތައްތަކެއް އެބަ ހުރިކަން ފާހަގަކުރެވޭ. އެކަމަކު އަޅުގަނޑުމެންނަކަށް ސީދާ ބުނާކަށް ނޭނގޭ ބައްޕަ މަރުވީ ކަމެއް ނުވަތަ މަރާލީ ކަމެއް،" ފަތުހީގެ ދަރިއަކު ބުންޏެވެ.\nއޭނާ ތުހުމަތުކުރާ ގޮތުގައި ފޭދޫގައި ތިބި ބަންގްލަދޭޝްގެ މީހުންނާ ވެސް މިކަމާ ގުޅުމެއް އޮވެދާނެ އެވެ.\nއެކަމަކު އެހެން ބައެއް ދަރިން ގަބޫލުކުރާ ގޮތުގައި ފަތުހީ މަރުވީ ގޭހުގެ މައްސަލަ ބޮޑުވެގެން ކަމަށް ވުން ވެސް އެކަށީގެންވެ އެވެ. އެއީ މަރުވުމުގެ ގަޑިއިރުތަކެއް ކުރިން ދަރިއަކަށް ގުޅައި، ގޭހުގެ މައްސަލަ ބޮޑުވެ، ހޮސްޕިޓަލަށް ދާން އުޅޭ ވާހަކަ ބުނެފައި ވާތީ އެވެ.\nފަތުހީގެ މަރާ ގުޅިގެން، އޭނާގެ ބަންގްލަދޭޝް އަނބިމީހާ ފުލުސް އޮފީހަށް ގެންގޮސް ވަނީ ސުވާލުކޮށްފަ އެވެ. އެކަމަކު އޭނާ ހައްޔަރެއް ނުކުރެ އެވެ. އަދި އެ ތަހުގީގުގެ އެއްވެސް ތަފްސީލެއް ވެސް ނުލިބެ އެވެ.\nމިހާރު ހަމަޖެހިފައިވާ ގޮތުން މާދަމާގެ ވަގުތެއްގައި ފަތުހީގެ ހަށިގަނޑު މާލެ ގެންނާނެ އެވެ.\nއިތުރު ލިޔުންތައް އައްޑޫ ބަންގްލަދޭޝް ރާއްޖެ-ބަންގްލަދޭޝް ސ. މަރަދޫ ފޭދޫ މަރު


Broadcom ah balaiganna feethah dhehkumuge sungadi ah badhalu genesfi – Iru\nއުނގޫފާރު މަގު ހެދުމުގެ މަޝްރޫއު ކުރިއަށް\nރާއްޖެއިން 33000އަށް ވުރެ ގިނަ މީހުންނަށް ވެކްސިން ދީފި\nއޭދަފުށިން ހަ މީހަކު ޕޮޒިޓިވްވެއްޖެ\nބްރޯޑްކޮމްއަށް ބަލައިގަންނަ ފީތައް ދެއްކުމުގެ ސުންގަޑިއަށް ބަދަލު ގެނެސްފި\nމޯލްޑިވްސް ބްރޯޑްކާސްޓިންގ ކޮމިޝަން ބަލައިގަންނަ ފީތައް ދެއްކުމުގެ ސުންގަޑިއަށް ބަދަލު ގެނެސްފިއެވެ.\nބްރޯޑްކޮމްއިން ބުނީ ކޮމިޝަނުން ދޫކޮށްފައިވާ ބްރޯޑްކާސްޓިންގ އާއި ރީބްރޯޑްކާސްޓިންގ އަދި ފްރީކުއެންސީ ލައިސަންސްގެ އަހަރީ ފީ ގެ ގޮތުގައި މި ކޮމިޝަނަށް ދައްކަންޖެހޭ ފީތައް ބަލައިގަތުމަށް ކޮންމެ އަހަރަކު ވެސް ހަމަޖައްސާފައިވާ އެންމެފަހުގެ ތާރީޚަކީ އެ އަހަރެއްގެ މާރިޗު މަހުގެ 31 ވަނަ ދުވަސް ކަމަށެވެ.\nލައިސަންސް ލިބިފައިވާ ފަރާތްތަކުން ކޮމިޝަނަށް ދައްކަން ޖެހޭ 2020 ވަނަ އަހަރުގެ އަހަރީ ފީ ޖޫރިމަނާއަކާނުލައި ބަލައިގަތުމުގެ އެންމެ ފަހުގެ ތާރީޚަކީ 30 ޖޫން 2020 ކަމަށް ނިންމާފައިވާ ކަމަށެވެ. ނަމަވެސް ރާއްޖޭގެ ކޮވިޑް-19 ގެ ޙާލަތާ ގުޅިގެން، ބްރޯޑްކާސްޓަރުންނަށް މާލީގޮތުން ދަތިތަކާ ކުރިމަތިލާން ޖެހިފައިވާކަން ފާހަގަކޮށް ބްރޯޑްކޮމްއިން ބުނީ ބައެއް ބްރޯޑްކާސްޓަރުން ފީ ދެއްކުމުގެ މުއްދަތު އިތުރުކޮށް ދިނުމަށް އެދެމުންދާ ކަމަށެވެ.\nއެގޮތުން ލައިސަންސް ލިބިފައިވާ ފަރާތްތަކުން ކޮމިޝަނަށް ދައްކަންޖެހޭ 2020 ވަނަ އަހަރުގެ އަހަރީ ފީ ދެއްކުމުގެ މުއްދަތު އިތުރުކޮށްދީފައިވާ ކަމަށާއި، ފީތައް ޖޫރިމަނާއަކާނުލައި 31 އޮގަސްޓް 2020ގެ ނިޔަލަށް ދެއްކޭނެ ކަމަށް ބްރޯޑްކޮމްއިން ބުނެއެވެ.


Afghanistan: Kureege sifainnai fuluhunn numerumah Talibanunn ah govaalaifi | ThePress\nއަގްފާނިސްތާނު: ކުރީގެ ސިފައިންނާއި ފުލުހުން ނުމެރުމަށް ތާލިބާނުންނަށް ގޮވާލައިފި\nއަފްގާނިސްތާނުގެ ސަލާމަތީ ބާރުތަކުގައި ކުރިން މަސައްކަތް ކުރި ސިފައިންނާއި ފުލުހުންނަށް އަމާޒުކޮށް ހަމަލާތައް ދީ އެފަދަ މީހުން ނުމެރުމަށް އެމެރިކާއާއި އެގައުމަށް ވާގިދޭ ގައުމުތަކުން އަފްގާނިސްތާނުގައި ވެރިކަން ކުރަމުންދާ ތާލިބާނު ޖަމާއަތަށް ގޮވާލައިފިއެވެ.\nމިގައުމުތަކުން މިކަމަށް ގޮވާލާފައިވަނީ މިއަހަރުގެ އޮކްޓޯބަރު މަހު ތާލިބާނުން އަފްގާނިސްތާނުގެ ވެރިކަމާ ހަވާލުވި ފަހުން އޮގަސްޓް މަހުގެ 15 ވަނަ ދުވަހުން އޮކްޓޯބަރު މަހުގެ 31 ވަނަ ދުވަހުގެ ނިޔަލަށް އަފްގާނިސްތާނުގެ ސަލާމަތީ ބާރުތަކަށް ކުރި ނިސްބަތްވި 47 މީހަކު ތާލިބާނުން މަރާލާފައިވާ ކަމަށް އިންސާނީ ހައްގުތައް ރައްކާތެރިކުރުމަށް މަސައްކަތް ކުރާ ހިއުމަން ރައިޓްސް ވޮޗްއިން ބުނެފައިވާ ދަނޑިވަޅެއްގައެވެ.\nދުނިޔޭގެ 22 ގައުމަކުން ނެރުނު ބަޔާނުގައި ބުނީ ވަކި ބަޔަކަށް އަމާޒުކޮށް ހަމަލާތައް ދީ މަރާ ހެދުމަކީ މި ގައުމުތަކުން ކަންބޮޑުވާ ކަމެއް ކަމަށެވެ. އަދި ތާލިބާނު ޖަމާއަތުން ވަނީ އަފްގާނިސްތާނުގެ ކުރީގެ ސަރުކާރުގެ މެންބަރުންނަށާއި އެގައުމުގެ ސަލާމަތީ ބާރުތަކުގެ މެންބަރުންނަށް ހާނިއްކަ ނުކުރާނެ ކަމަށް ވައުދުވެފައި ކަމަށާ މިކަން އެޖަމާއަތަށް ހާކޮށްދޭ ކަމަށް ވެސް ގައުމުތަކުން ނެރުނު ބަޔާނުގައި ބުނެފައިވެއެވެ.\nއެއްވެސް ޝަރުއީ މަރުހަލާއަކާ ނުލާ މިގޮތަށް މީހުން މަރާ ހެދުމަކީ ބަލައިގަނެވޭނެ ކަމެއް ނޫން ކަމަށް ބުނެ މިކަންކަން ތަހްގީގުކުރުމަށް ވެސް މި 22 ގައުމުން ވަނީ ތާލިބާނު ޖަމާއަތަށް ގޮވާލާފައެވެ\nއަފްގާނިސްތާނުގެ ވެރިކަމާ ތާލިބާނު ޖަމާއަތުން ހަވާލުވި ފަހުން އަފްގާނިސްތާނުގެ ކުރީގެ ސަރުކާރަށް ނިސްބަތްވި 100 އަށް ވުރެ ގިނަ މީހުން އެޖަމާއަތުން މަރާލާފައިވާ ކަމަށް ވެސް ހިއުމަން ރައިޓްސް ވޮޗުން ވަނީ ބުނެފައެވެ.\nއަފްޣާނިސްތާނު ދުނިޔެ ތޯލިބާން


UTHEMA, ah fiyavalhu elhumah ilmuveringe gulhumun govaalaifi\nއުތެމައަށް ފިޔަވަޅު އެޅުމަށް އިލްމުވެރިންގެ ގުޅުމުން ގޮވާލައިފި\nއިލްމުވެރިންގެ ގުޅުމުގައި ހިމެނޭ އިލްމުވެރިން: އުތެމައަށް ފިޔަވަޅު އެޅުމަށް އިލްމުވެރިންގެ ގުޅުމުން ވަނީ ގޮވާލާފައި --\nމާތްވެގެންވާ އިސްލާމް ދީނަށް ފުރައްސާރަކޮށް ރިޕޯޓެއް ނެރުނު މައްސަލާގައި އުވާލި، ހައްދުފަހަނަ އަޅާފައިވާ މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) ގެ ރިޕޯޓް ދިފާއުކޮށް އެފަދަ ދެވަނަ ރިޕޯޓެއް ރާއްޖޭގައި ހިންގާ އުތެމަ ޖަމިއްޔާ އިން ތައްޔާރު ކޮށްފައި ވާތީ އެ ޖަމިއްޔާއާ ދެކޮޅަށް ފިޔަވަޅު އެޅުން އަވަސް ކުރުމަށް އިލްމުވެރިންގެ ޖަމިއްޔާއިން ގޮވާލައިފި އެވެ.\nރާއްޖޭގެ ވަރަށް ގިނަ އިލްމުވެރިން ބައިވެރިވާ އިލްމުވެރިންގެ ގުޅުމުން މިއަދު ނެރެފައިވާ ބަޔާނެއްގައި ބުނެފައިވަނީ އެތެމަ ޖަމިއްޔާއިން، ލާދީނީ ކަންކަމަށް ހިތްވަރުދީ ދިވެހި ފަސްގަނޑުގައި އެފަދަ ކަންކަން އާލާކުރުމަށް ބާރުއަޅައި ހިންގަމުން ގެންދާ ޢަމަލުތައް ކުށްވެރިކުރާ ކަމަށާ އެ ޖަމިއްޔާއާ ދެކޮޅަށް ފިޔަވަޅު އެޅުން އަވަސްކުރަން ޖެހޭ ކަމަށެވެ.\nއިސްލާމީ ޝަރީއަތުގައި އަޅުތަކުންގެ މައްޗަށް އެއްވެސް އަނިޔާވެރިކަމެއް ނުވާ ކަމަށާ މިއީ ހެޔޮ ނިޔަތެއްގައި އަދުލުވެރި ބަހެއް ބުނި ކޮންމެ ގައިރު މުސްލިމަކުވެސް އިގުރާރުވާ ކަމެކެއް ކަމަށެވެ. އަދި އިސްލާމް ދީނުގެ އަދުއްވުންގެ ތެރެއިން ވެސް މަދު ބަޔަކު މެނުވީ އެކަމަށް ހެކިވާ ކަމަށެވެ.\nއިސްލާމްދީނުގެ މަތިވެރި އުސޫލުތައް ދިވެހި ބިމުން ފުހެލުމަށް މަސައްކަތްކުރާ ބަޔަކު، ބޭރުންނާއި އެތެރެއިން ތަފާތު ހަމަލާތައް މެދުނުކެނޑި ދެމުންދާކަން އިލްމުވެރިންގެ ގުޅުމުން ވަނީ ފާހަގަކޮށްފައެވެ.\n"..އެގޮތުން މޯލްޑިވިއަން ޑިމޮކްރަސީ ނެޓްވޯކް [އެމްޑީއެން] ގެ ނަމުގައި ބަޔަކު ހިންގާފައިވާ ދީނަށް ފުރައްސާރަ ކުރުމުގެ ޖަރީމާތަކާ ދެކޮޅަށް، މާތް ﷲ ގެ ވާގިފުޅާއެކު ދިވެހި ލޮބުވެތި ރައްޔިތުންގެ ބުރަ މަސައްކަތާއި ކެނޑިނޭޅި ކުރި އިހުތިޖާޖުތަކުގެ ސަބަބުން ދިވެހި ސަރުކާރުން އެމްޑީއެން އުވާލަން ނިންމި ނިންމުމަކީ މުހިއްމު އިބްތިދާއީ ފިޔަވަޅެއް. އަދި އެއީ ދިވެހި ރައްޔިތުން އިސްލާމްދީނުގެ ދިފާޢުގައި ކުރެއްވި ބުރަ މަސައްކަތުގެ މޭވާއެއްގެ ގޮތުން މާތްﷲ މިންވަރު ކޮށްދެއްވި މަތިވެރި ކާމިޔާބީއެއްވެސް މެ،"\nނަމަވެސް، ގާނޫނީ ޝަހުސިއްގެ ނަން ނިވާފަތްގަނޑެއްގެ ގޮތުގައި ބޭނުންކޮށްގެން ބަޔަކަށް ހިންގޭނޭ އެންމެ ބޮޑު ޖަރީމާ ހިންގި ފަރާތްތަކަށް ހައްގު އަދަބު ދިނުމަށް ކުރަންޖެހޭ އިތުރު އެއްވެސް މަސައްކަތެއް ކުރިއަށް ނުގޮސް ހުއްޓިފައި އޮތުމަކީ އެ އަމަލުތައް ހިންގާ މީހުންގެ ކުރިމަތީގައި ކަމާ ބެހޭ މުއައްސަސާތައް ބަލިކަށިވެ ނިކަމެތިވެފައިވާ ކަމުގެ ތުހުމަތު ކުރުމަށް ދެވޭ ފުރުސަތެއް ކަމަށް އެ ގުޅުމުން ވަނީ ބުނެފައެވެ.\n"..އެގޮތުން، 'އުތެމަ' ޖަމްއިއްޔާ ނިވާފަތްގަނޑެއްކަމުގައި ހަދައިގެން ތިބެ، އެމްޑީއެން އިން ނެރެފައިވާ ރިޕޯޓަށް ތާއީދުކުރާކަން ހާމަކުރުމުގެ އިތުރުން، އެމްޑީއެންގެ އެ ރިޕޯޓުގައިވެސް ހިމަނާފައިވާ ފަދަ، އިސްލާމީ ޝަރީއަތާއި ދިވެހިރާއްޖޭގެ ގާނޫނާވެސް ހިލާފު އެތައް ކަމެއް ހިމަނައިގެން، މާތްވެގެންވާ އިސްލާމްދީނަށް ފުރައްސާރަ ކުރުމާއި އެފަދަ އަމަލުތަކަށް ގާނޫނީ ބާރުތައް ހޯދައިދިނުމަށް މަގުފަހިކުރުމަށް ކުރާ މަސައްކަތްތައް ފާޅުކޮށް ފެންނަންހުރި ބަޔާނެއް ނެރެފައިވާތީ، އުތެމައާއި އެކަމުގައި ބައިވެރިވެފައިވާ ފަރާތަކުގެ އެ ޢަމަލުތަކަށް އިންކާރުކޮށް އެކަން ހަރުކަށި އިބާރާތުން ކުށްވެރި ކުރަން،"\nއިލްމުވެރިންގެ ގުޅުމުން ވަނީ ދީނާ ހިލާފު ކަންކަން ހުއްޓުވަން ކުރަންޖެހޭ މަސައްކަތްތައް ކުރުމުގައި އެ ގުޅުން ދެމި އޮންނާނެ ކަމަށެ ބުނެފައެވެ.\nމޯލްޑިވްސް ޕޮލިސް ސާވިސް އިސްލާމިކް މިނިސްޓްރީ ދީނީ އިލްމުވެރިން


Kaivenyah Bodethi Haradhu Kuraakah Nujehey! - Vaguthu\nކައިވެންޏަށް ބޮޑެތި ޚަރަދު ކުރާކަށް ނުޖެހޭ!\nކައިވެނީގެ ގޮށް ޖަހާލެވުމަކީ މީހެއްގެ ހަޔާތަށް އަންނާނެ އެންމެ އުފާވެރި އެއް ދުވަސްކަމަށްވެދާނެ އެވެ. މި ދުވަހާ ގުޅުވައިގެން އެތައް ބަޔަކު ބޮޑެތި ޚަރަދުތަކެއް ކުރެއެވެ. އެގޮތުން ކައިވެނީ ވަލީމާއަށް ތައްޔާރުވުމުގެ ގޮތުން އެކި ކަންކަން ރާވައި އަގުބޮޑެތި ހެދުމާއި ތަކެތި ހޯދައި އެ ހަރަކާތް އެންމެ ޕާފެކްޓު ކުރެވޭތޯ ބަލައެވެ.\nނަމަވެސް މިއީ ކުރުން ލާޒިމް ކަމެއް ނޫނެވެ. ކިތަންގެ ކުޑަކޮށް ބޭއްވިއަސް އެ ހަފްލާ ޚާއްސަ ނުވެ ނުދާނެއެވެ. އެކަން މި ދެމަފިރިން ސާބިތުކޮށްދީފިއެވެ.\nނޯދަމްބަރލޭންޑް އަށް ނިސްބްތާ 30 އަހަރުގެ ގްލެން މެކްސްވެލްއާއި 26 އަހަރުގެ ރެބޭކާ މެކްސްވެލް ކައިވެނީ ގޮށް ޖަހައި ކައިވެނީގެ ޙަފްލާ ބޭއްވީ ވަރަށް އާދައިގެ ގޮތަކަށެވެ. ވެޑިން ޑްރެސްއެއްގެ ބަދަލުގައި ހަފްލާގައި ދެމީހުން ލައިގެން ތިބީވެސް އާދައިގެ ހެދުމެކެވެ. ޖީންސާއި ޓީޝާޓެވެ.\nއެ ދެމީހުން ބުނެފައިވަނީ ކައިވެނި ހަފްލާ ޚާއްސަކުރުމަށްޓަކައި ކޮންމެހެން ބޮޑެތި ޚަރަދުތަކެއް ކުރަން ނުޖެހޭ ކަމަށެވެ. އަދި ކިތަންމެ އާދައިގެ ގޮތަކަށް ހަފްލާ ބޭއްވިޔަސް ދެމީހުން އެކަކު އަނެކަކު ދެކެ ވާ ލޯތްބަށް ހީނަރުކަމެއް ނާންނަ ކަމަށްވެސް އެ ދެމީހުން ބުނެފައިވެއެވެ.\nއެ ދެމީހުން އާދައިގެ ކައިވެނި ހަފްލާއެއް ބޭއްވި އިރު، އެ ދެމީހުންނަކީ ބޮޑު މުސާރައެއް ލިބޭ ބައެއްކަން ރިޕޯޓުތައް ބުނެއެވެ.


July 05, 2019 3\nރާއްޖޭގައި އައިއޯއައިޖީ ބޭއްވުމުގެ އުއްމީދު ބޮޑު\nއިންޑިއަން އޯޝަން އައިލެންޑް ގޭމްސް (އައިއޯއައިޖީ) 2023 ވަނަ އަހަރު ބާއްވަން ރާއްޖޭން ކުރަމުން އަންނަ މަސައްކަތުގައި ބިޑް ކާމިޔާބުވުމުގެ ފުރުސަތު ބޮޑުކަމަށް ގޭމްސްގެ އިސް ޑެލިގޭޝަނުން ބުނެފި އެވެ.\nރައީސްގެ ދަތުރުފުޅުން އިންޑިއާގެ އިތުރު އެހީއެއް\nއިންޑިއަން އޯޝަން އައިލެންޑް ގޭމްސް 2023 ވަނަ އަހަރު ރާއްޖޭގައި ބޭއްވޭތޯ ކުރަމުން އަންނަ މަސައްކަތަށް، އިންޑިއާ ސަރުކާރުން އެހީތެރިކަން ފޯރުކޮށްދޭން ނިންމައިފި އެވެ.\nއައިއޯއައިޖީގެ ކުރިން ޝިފާޒް ޕްރާގުގައި ދުވަނީ\nއިންޑިއަން އޯޝަން އައިލެންޑް ގޭމްސް (އައިއޯއައިޖީ) އަށް ތައްޔާރުވުމުގެ ގޮތުން އަންނަ މަހު ޗެކް ރިޕަބްލިކުގެ ޕްރާގުގައި ހާފް މެރެތަން ރޭހެއް ޖަހަން ނިންމާފައިވާ ކަމަށާއި އެ ރޭހުގައި ވެސް ގައުމީ ރެކޯޑް އާކުރެވޭނެ ކަމުގެ އުއްމީދު އެބައޮތް ކަމަށް ޝިފާޒް މުހައްމަދު ބުނެފި އެވެ.\nއައިއޯއައިޖީ ރާއްޖޭގައި ބާއްވަން ރައީސްގެ ތާއީދު\nއިންޑިއަން އޯޝަން އައިލެންޑް ގޭމްސް (އައިއޯއައިޖީ) 2023 ވަނަ އަހަރު ބާއްވަން ރާއްޖޭން ބިޑްކުރާނެ ކަމުގެ ފެހި ސިގްނަލް ރައީސް އިބްރާހިމް މުހައްމަދު ސޯލިހު ދެއްވައިފި ކަމަށް މޯލްޑިވްސް އޮލިމްޕިކް ކޮމިޓީގެ ސެކްރެޓަރީ ޖެނެރަލް އަހުމަދު މަރުޒޫގު (މަރޭ) މިއަދު ވިދާޅުވެއްޖެ އެވެ.\nއައިއޯއައިޖީގައި ރާއްޖެ ވަރުގަދަ ގްރޫޕަކަށް\nޖުލައި މަހު މޮރިޝަސްގައި ބާއްވާ އިންޑިއަން އޯޝަން އައިލެންޑް ގޭމްސްގެ ފިރިހެނުންގެ ފުޓްބޯޅަ އިވެންޓުގައި އެންމެ ފަހުގެ ޗެމްޕިއަން ރިޔޫނިއަން އާއި ރަނަރަޕް މެޔޯޓް އަދި ކޮމޮރޯސްއާ އެއް ގްރޫޕެއްގައި ރާއްޖެ ލައްވާލައިފި އެވެ.\nއިންޑިއަން އޯޝަން އައިލެންޑް ގޭމްސް އަށް 15 މެޑަލްގެ އަމާޒެއް!\nމިހާރު ކުރިއަށްދާ އޭޝިއަން ގޭމްސް އަށް ރާއްޖެ އަށް އެންމެ ރަނގަޅަށް ތައްޔާރުވެވުނު ކަމަށް ގަބޫލުނުކުރާ ކަމަށާއި އެކަމަކު ކުރިއަށް އޮތް އިންޑިއަން އޯޝަން އައިލެންޑް ގޭމްސް އިން 15 މެޑަލް ހޯދަން އަމާޒު ހިފައި، އެކަމަށް ވާން ޖެހޭ ތައްޔާރީތައް މިހާރު ވެސް ފަށައިފި ކަމަށް މޯލްޑިވްސް އޮލިމްޕިކް ކޮމިޓީގެ ސެކްރެޓަރީ ޖެނެރަލް އަހުމަދު...\nއިންޑިއަން އޯޝަން ގޭމްސް: ޓާގެޓަކީ 15 މެޑަލް!\nއަންނަ އަހަރުގެ އިންޑިއަން އޯޝަން އައިލެންޑް ގޭމްސްގައި ރާއްޖޭގެ އަމާޒަކީ 15 މެޑަލް ކަމަށް އޮލިމްޕިކް ކޮމިޓީގެ ސެކްރެޓަރީ ޖެނެރަލް އަހުމަދު މަރުޒޫގު (މަރޭ) ވިދާޅުވެއްޖެ އެވެ.\nއިންޑިއަން އޯޝަން ގޭމްސްގައި ކައިޓް ސާފިން ހިމަނައިފި\nއަންނަ އަހަރު މޮރިޝަސްގައި ބާއްވާ އިންޑިއަން އޯޝަން އައިލެންޑް ގޭމްސްގައި ހޭންޑްބޯޅަ އާއި އަންހެން ފުޓްބޯޅަ ނުހިމެނޭ ކަމަށާއި އެކަމަކު ރާއްޖޭގައި އާލާވަމުން އަންނަ ކައިޓްސާފިން...\nމިދިޔަ އަހަރުގެ އިންޑިއަން އޯޝަން އައިލެންޑް ގޭމްސްގެ 100 މީޓަރު ދުވުމުން ރާއްޖޭގެ ހަސަން ސާއިދު ރަން މެޑަލް ހޯދިއިރު، ބޭނުންކުރި ބޫޓް ރައީސް އަބްދުﷲ ޔާމީނަށް މިއަދު ހަދިޔާކޮށްފި އެވެ.